
CHEZĂŞIA  PĂCII 

T 

de 

Diacon  Dr,  GRIGORIE  T.  MARCU 

Profesor  îa  Academia  teologică  „Andreiann" 


După  istovitoarea  încordare  a  celor  cinci  ani  de  răs- 
boiu,  care  a  pârjoiit  scoarţa  planetei  şi  a  descumpănit 
sufleteşte  atâta  amar  de  oameni,  lumea  se  bucură  ca  un 
convalescent  trecut  peste  primejdie  de  pacea  pe  care  şi-a 
dorit-o  atâta.  Judecând  după  amuţirea  zângănitului  de 
arme,  s’ar  părea  că  pacea  aceasta  o  posedăm  aievea.  Aşa 
şi  este  ! 

Dar,  cu  toate  acestea,  cine  ar  putea  tăgădui  înfrigu¬ 
rarea  cu  care  este  aşteptată  desăvârşirea  ei?  Căci  să  nu 
ne  amăgim:  biruinţa  armelor  ne-a  hărăzit  doar  arvuna 
păcii  râvnite  de  omenirea  în  suferinţă.  Şi  arvuna  aceasta 
poate  fi  pierdută  în  orice  moment. 

Ştim  destul  de  bine  —  măcar  că  detaliile  rămân  încă 
inaccesibile  cunoaşterii  noastre  —  câte  eforturi  gigantice  şi 
generoase  se  fac  în  scopul  consolidării  păcii  popoarelor; 
ştim  cu  câtă  neistovită  râvnă  se  făuresc  instrumentele  me¬ 
nite  să  ocolească  pentru  totdeauna  isbucnirea  unei  noui 
încăierări  mondiale,  care  ar  fi  catastrofală.  Puterea  de  ni¬ 
micire  a  uneltelor  de  războiu  a  atins  proporţii  înspăimân¬ 
tătoare  :  omul  începe  să  se  teamă  de  cuceririle  unei  şti¬ 
inţe  care —  vai!  — de  prea  multe  ori  se  vede  transferată 

în  serviciul  crimei,  degradată  dela  destinaţia  ei  primordială 
de-a  făuri  progresul  omenirii.  Şi  temerea  aceasta  va  grăbi 
—  suntem  siguri !  —  dificilele  lucrări  de  temeluire  ale  unei 
lunii  care  vrea  să  fie  nouă. 

Că  atâta  nu  ajunge,  e  mai  presus  de  orice  îndoială. 
Pornirile  rele  cari  stârnesc  neînţelegerile  dintre  popoare 
pot  fi  ţinute  ’n  frâu  prin  măsuri  ferme  de  securitate  colec¬ 
tivă,  obligatorii  pentru  toate  naţiunile  organizate  prin  în¬ 
suşi  faptul  că  acestea  colaborează  la  instaurarea  lor  şi 
acceptă  verdictele  celor  ce  se  însărcinează  să  le  aplice  — 
la  nevoe,  cu  forţa  armată,  Stârpirea  acestor  porniri,  însă, 
e  imposibilă  atâta  vreme  cât  păzitorii  păcii  nu  sunt  aju¬ 
toraţi  în  anevoioasa  lor  misiune  de  sălăşluirea  pe  pământ 
a  unui  alt  climat  sufletesc  decât  cei  care  a  stârnit  periodic, 
în  sbuciumata  istorie  a  planetei  noastre,  volburile  răsboa- 
ielor.  Fără  acest  alt  climat  sufletesc,  toată  risipa  de  trudă 
ce  se  cheltueşte  în  slujba  conservării  păcii  nu  isbuteşte 
decât  să  întârzie  răsbunările  pe  cari  indivizi  şi  popoare  şi 
le  făgăduesc  în  taină  sau  în  auzul  tuturor. 

Transformarea  lăuntrică  a  omului  —  în  care  condu¬ 
cători  de  popoare,  politicieni  de  renume  şi  gazetari  de 
geniu  văd  tot  mai  limpede,  şi  afirmă  din  ce  în  ce  mai  răs¬ 
picat,  că  zace  chezăşia  păcii  —  e  un  dar  al  Duhului  Sfânt, 
un  privilegiu  al  Bisericii  şi  datoria  de  căpetenie  a  clerului. 
In  împrejurările  de  viaţă  schimbate,  sau  pe  cale  de  schim¬ 
bare,  funcţiunea  salvatoare  a  instituţiei  sfinte  departe  de-a 
se  fi  epuizat,  capătă  contururi  clare  şi  un  accent  pe  care 
nu  l-a  cunoscut  până  acum. 

Respirăm  aerul  proaspăt  al  unei  epoci  de  tămăduire 
a  suferinţelor  sociale  şi  singurul  remediu  care  n'a  fali- 
mentat  în  faţa  nici  unei  mizerii  individuale  sau  colective, 
e  cuprins  în  şapte  litere  de  foc  curăţitor:  Hristos . 

Ne-a  vrut  desăvârşiţi  ca  Tatăl  ceresc  —  şi  ne-a  indicat 
calea  aspră,  dar  sigură,  care  duce  la  desăvârşire:  înnoirea 
intru  cele  dinlăuntru  ale  noastre. 

După  învăţătura  Sa  fără  de  moarte,  suntem  colabo¬ 
ratori  ai  lui  Dumnezeu  (cf,  I  Cor.  3,  9).  De-aci  obligaţia 

de  neocolit  de- a  ne  consacra  viaţa  unei  opere  care  depă¬ 
şeşte  tot  ce  s'a  făcut  vreodată  sub  soare :  pacea  cu  Dum¬ 
nezeu,  cu  semenii  şi  cu  răsvrătita  noastră  fire. 

A-i  asculta  aumnezeeştile  poveţe  fără  a  le  urma,  e  tot 
atâta  cât  a  zidi  casă  pe  nisip. 

...Şi  a  face  zadarnic  leagănul  din  Vifleem,  întru  carele 
s’a  sălăşluit  pacea  lumii... 


1*. 


ŞTIRI  Şl  DOCUMENTE 
DESPRE  BISERICA  ORTODOXĂ 
ARDELEANA  DUPĂ  1761 

CULESE  DIN  ARHIVA  CONSILIULUI  DE  STAT 
Şl  A  CABINETULUI  IMPERIAL  DIN  VIENA 

de 

Prot.  Df\  ŞTEFAN  LUPSA 

i  » 

CONTRIBUŢIUNi  LA  ISTORIA  ÎNCERCĂRII  DE  REUNIRE 
A  BISERICILOR  ROMÂNEŞTI  DIN  TRANSILVANIA  LA  1798 

Păr.  prof.  I.  Lupaş  a  retipărit  în  „Studii,  conferinţe  şi 
comunicări  istorice ",  Buc-,  1927/8,  Nr.  XXIII,  p.  389 — 405, 
studiul  dsale  tipărit  în  broşură  în  Arad  la  1913:  „O  în¬ 
cercare  de  reunire  a  bisericilor  române  din  Transilvania 
la  Î798lt. 

Dsa  studiase  istoria  acelei  încercări  de  restabilire  a 
unităţii  bisericeşti  a  Românilor  ardeleni,  sfâşiate  prin  actul 
din  7  Octomvrie  1698  al  protopopilor,  completat  prin  cel 
din  20  Martie  1701  al  mitropolitului  Atanasie,  pe  baza 
însemnărilor  şi  a  conceptelor  de  acte  găsite  în  lăsământul 
fostului  secretar  al  consistorului  (^consiliului  eparhial)  ort. 
rom.  din  Sibiu,  Aron  Budai,  precum  şi  a  unei  petiţii  pă¬ 
strate  (tot  în  concept)  în  arhiva  muzeului  Brukenthal 
din  Sibiu. 

In  arhiva  Consiliului  de  Stat  (Staats-Rath)  din  Viena 
am  găsit  în  1929  dosarul  cu  actele  originale  (autentice)  şi 
cu  referatele  ministeriale  privitoare  la  această  chestiune. 
(St.-R.  1867  din  1800). 

In  conceptul  românesc  ai  pienipotenţei  ce  aveau  s'o 
iscălească  protopopii  ortodocşi  în  vederea  pornirii  acţiunii, 

după  cum  il  publică  Păr.  prof.  I.  Lupaş,1  locul  celui  de  al 
treilea  împuternicit,  Radu  Tempea,  e  lăsat  gol  în  origi- 
naluî  anexat  cererii  de  reunire  din  19  Februarie  1798,  2 
însă  este  indus  prin  cuvintele :  „ împreună  cu  Radu  Tempea 
derecctoruT ,  (Se  pare  că  pe  când  compunea  conceptul,  Budai 
încă  nu  era  sigur  de  concursul  directorului  [—  inspecto¬ 
rului  şef  al]  şcoalelor,  dar  până  în  7  Noemvrie  1797,  când 
iscăliră  delegaţii  preoţimii  plenipotenţa,  şi-l  câştigă). 

Cred  că  sunt  de  interes  pentru  istorie  semnăturile 
plenipotenţei, 3  redactate  şi  semnate  în  două  limbi:  lati¬ 
neşte  şi  româneşte  (în  ultima,  fireşte,  cu  litere  cirilice): 

LATINEŞTE  (in  partea  stângă  a  ROMÂNEŞTE  (în  dreapta  origi" 
toii  copie,  având  după  fiecare  nai) : 

nume  m.  P) 

IACOBUS  BUZDUG,  Archidiaco-  IACOB  BUZDUG,  protopop  Si¬ 
nus  Bistriciensis.  stritii. 

ALEXANDER  BUZDUG,  Parochus  POPA  ALEXANDRU  BUZDUG, 
Russ-Borgoiensis.  paroh  Rus-Borgoului, 

SZTAN  POPOVITS,  Archi-Diac.  STAN  POPOVICI,  prot.  Me.fdia- 
Mediensis.  şului) 

J  HEODORUS  DELBE,  V.-Archi-  TEODOR  BELBE,  prot.  Sighişoa- 
Diaconus  Schosburgensis.  rei. 

iOANNES  POPOVITS,  V.-Archi-  IOAN  POPOVICI,  viţe  prot.  Ko- 
Diaconus  Kinjestiensis.  ueşi  (?) 

I'ETRUS  POPOVITS,  V.-Archid.  PETRU  POPOVICI,  v.  protopop 
Milvanensis.  Miluan. 

IOANNES  ATYIM,  Archi-Diac.  Protopop  IOAN  AKIM,  Lodroman. 
Lodromanensis, 

NICOLAUS  HUTZUV1TS,  Archi-  NICOLAU  HUTOViCI,  pr.  Huned. 

Diaconus  Hunyadlensis.  (ultimele  2  cuvinte  cu  altă  cer¬ 

neală). 

1  Dr.  1.  Lupaş:  Studii,  conferinţe  şi  comunicări  istorice ,  Bucureş'i,  192 i/8, 
p.  399. 

2  St.-R.  1867  din  anul  1800. 

8  14  protopopi,  8  viceprotopopi  şi  parohi  şi  3  asesori  consistoriali,  total  25 
de  semnături.  Cf.  28  de  semnături  (latineşti)  de  protopopi  ortodocşi  ardeleni  h 
1791  in  cartea;  Corespondenţa  episcopului  Gherasim  Adamnuici  şi  mişcarea  de  eman¬ 
cipare  a  clerului  şl  poporului  românesc  în  anul  1791,  de  Dr.  S.  Dragomir,  retipărire 
din  „Revista  Teologică11,  Sibiu,  1911,  p,  24. 

SZTAN  RADOVJTS,  V.-Archi- 
Diac.  Szakadathensis. 

IOBBUS  KRATS1NOVITS,  Archi- 
Diaconus  Tordensis, 

10ANNES  POPOVITS,  Archl-Dlac. 
Nagy-Kalatalensis. 

IOANNES  MARISCH,  Archi-Diac. 
non  unitus  Tresztiensis. 

IOANNES  SAROSI,  Archid.  Ber- 
kenyesiensis. 

ZACHARIAS  MOGA,  Administra¬ 
tor  Archi-Diaconatus  Sabaesien- 
sis. 

JOSEPHUS  NEMEŞ,  Archî-Diac, 
Dobrensis. 

MICHAEL  RADOViTS.  A.-D.  Ma- 
ros- V  âsărhellyensis. 

STEPHANUS  POPOVITS,  A.-D, 
Ugraîensis. 

.OANNES  TOLLAN,  Vicesgerens 
Ugraiensis, 

GABRIEL  IDEAN,  A.-D.,  Abrud- 
banyensis. 

GREGORIUS  KOROl,  Vicesgerens 
Archi-Diaconatus  Abrudbanyen- 
sis. 

GEORGIUS  PETRASK,  A.-D,  Fo- 
garasiensis. 

IOANNES  POPOVITS,  A.-D.  Cor- 
bensis. 

STEPHANUS  POPOVITS,  Asses- 
sor  Consistorii. 

BUKUR  BOBES,  Assessor  Con¬ 
sistorii. 

ELIAS  POPOVITS,  Assessor  Con- 


STAN  RADOVICI,  v,  prot,  Săcă- 
datului. 

IOB  CRACINOVICI,  protopop 
Torze. 

IOAN,  protopop  în  Selisemeri  (?) 

IONN  MARIŞ,  protopop  neunit  in 
Trest. 

IOAN  ŞAROŞ,  protopop  Rerke- 
naşului. 

ZAHARIE  MOGA,  administrator 
pro.  Şeb. 

IOSIF  NEMEŞ,  protopop  al  Dobrii. 

MIHAIL  RADOVICI,  protop.  M, 
Va  şa  r  bei, 

ŞTEFAN  POPOVICI,  protopopul 
Ugrii. 

IOAN  TOLAN,  n.  Ugrii. 

GA  VRII.  IDEAN,  protopop  Abru¬ 
dului. 

GRIGORIE  COROI,  nameaznic 
eparhii  Abrudului. 

GEORG1E  PETRAŞC-U,  protopop 
ai  Făgăraşului. 

Protopop  IOAN  POPOVICI,  Kor- 
bulu. 

ŞTEFAN  POPOVICI,  asesor. 

BUCUR  BOBEŞ,  asesor, 

ILIE  POPOVICI,  asesor. 


sist. 

Ca  motiv  al  mişcării  de  reunire  bisericească  dela  1798 
Păr.  prol.  I.  Lupaş  induce  în  mod  sumar  experienţa  seco¬ 
lului  de  lupte  confesionale  ce-î  încheiaţi  Românii  ardeleni 

atunci:  „ După  ce  pentru  oamenii  înţelegători  era  şi  pe 
atunci  lucru  clar ,  că  numai  „o  meteahnă  străină —  cum 
se  exprimă  Petru  Maior,  —  a  reuşit  a-i  desbina  pe  Români 
bisericeşte,  după  ce  zădărnicia  tendinţelor  de  a  face  biserica 
ortodoxă  din  Ardeal  neexistentă  s’a  dovedit  cu  prisos  timp 
de  un  secol  întreg,  după  ce  urile  confesionale  începură  a  se 
topi  la  căldura  sentimentului  de  solidaritate  naţională,  care 
înduplecă  la  1790 — 92  pe  episcopii  ambelor  biserici  a  paşi 
pe  terenul  revendicaţiunilor  de  ordin  naţional-politic ,  — 
această  încercare  de  „ reunire "  bisericească  a  Românilor 
ardeleni  se  prezintă  ca  o  urmare  firească  a  experienţelor 
dureroase  din  trecut  şi  a  învăţămintelor  atât  de  scump 
plătite“. 

E  lege  istorică  însă  că  pe  lângă  motivul  psihologic, 
care  de  obiceiu  e  mai  depărtat,  latent,  în  adânc,  mişcările 
sociale  au  şi  un  motiv  imediat,  de  ordin  material,  eco¬ 
nomic,  Acest  lucru  îl  ilustrează  şi  istoria  „unirii"  arde¬ 
lene  din  1698—1701,  şi  istoria  „reformei"  lui  Luther  din 
1517,  şi  cea  a  revoluţiei  franceze  din  1789. 

Precum  revoluţia  franceză  a  isbucnit  in  adunarea  na¬ 
ţională  convocată  pentru  asanarea  finanţelor  Franţei,  care 
nu  reuşea  nicicum,  aşa  şi  proiectul  de  reunire  a  clerului 
bisericilor  româneşti  din  Ardeal  se  născu  la  adunarea  din 
toamna  anului  1797  a  clerului  ort,  rom.  ardelean,  convo¬ 
cată  de  guvern  pentru  discutarea  posibilităţilor  de  a  scăpa 
din  criza  financiară  în  care  se  sbătea  biserica  ortodoxă 
din  cauza  nesubvenţionării  ei  de  către  stat  şi  din  cauza 
neîncasării  sidoxiei,  adică  a  impozitului  pe  ortodoxie  (taxă 
de  câte  30  sau  mai  mulţi  cruceri  pe  an,  plătită  de  capii 
de  familie  ortodocşi  parohilor  şi  apoi  adunată  la  consistor 
spre  susţinerea  lui  şi  a  episcopului  din  ea), 

E  drept  însă  ca  motivul  acesta  numai  ]a  una  din  păr¬ 
ţile  de  reunit  exista;  clerul  unit  era  mulţumit  în  privinţa 
materială  şi  nu-1  dispuneau  Ia  reunire  decât  motive  sufle¬ 
teşti,  cum  erau:  ura  episcopului  său  iubitor  de  argint  şi 
misantrop  şi  poate,  oarecare  sentiment  vag  al  răspunderii 
pentru  desbinarea  funestă  în  consecinţe,  pe  care  o  adu¬ 
seră  în  sânul  neamului  ca  preţ  al  mai  bunei  lor  stări.  Nu 

a  mai  puţin  drept  însă  că  acest  lucru  trebue  considerat 
ca  motiv  principal  al  anemiei  şi  eşuării  întregei  mişcări. 

Punctele  planului  de  reunire,  publicate  de  Păr,  prof,  I. 
Lupaş,  încă  vădesc  preocupări  de  ordin  economic :  De 
criză  vor  scăpa  prin  economie  de  personal  bisericesc  su¬ 
perior  şi  prin  salarizarea  lui  din  averea  bisericii  unite. 
De  aceea  soluţia  dintâi  era :  un  singur  episcop  pentru 
ambele  tabere  reunite,  plătit  din  domeniul  uniţilor,  şi  şi 
acela  să  nu  se  arate  decât  la  4 — 5  ani  odată  prin  ţară  1 
{deoarece  vizitaţiile  încă  umblau  cu  cheltuială  pentru  cei 
vizitaţi),2  Pentru  cei  doi  directori  cari  ar  avea  de  inspectat 
şcolile  româneşti  ale  ambelor  confesiuni  reunite,  încă  pro¬ 
iectau  iniţiatorii  planului  de  reunire  salarizarea  dintr’un 
fond  oarecare,  nu  din  contribuţia  poporului  şi  a  preoţimii,3 
Preoţii  să  fie  şi  ei  salarizaţi  şi  înzestraţi  cu  proventum 
(sesie)  şi  scutiri,4 

Motivul  material  al  acţiunii  pentru  reunirea  clerului 
(reconciîiatio  cleri,  —  poporul  era  una  şi  aşa  — )  e  scos 
în  relief  destul  de  pregnant  de  către  petiţia  celor  trei 
plenipotenţiari  ai  ortodocşilor. 

In  punctul  2  al  propunerilor  lor  mărturisesc  ei  că 
încasarea  sidoxiei  întâmpină  greutăţi  multiple,  parte  din 
cauza  că  unii  nu  sunt  trecuţi  în  lista  celor  obligaţi  la 
sidoxie,  parte  din  cauza  că  unii  din  cei  trecuţi  n'o  plătesc 
când  li  se  cere,  şi  de  aceea  a  fost  silită  stăpânirea  sa 
avanseze  din  vistieria  ţării  leafa  episcopului,  a  vicarului 
şi  a  directorului  şcolilor,  precum  şi  rata  anuală  pentru 
fondul  şcolar,  în  speranţa  că  i  se  va  restitui  apoi  din  si¬ 
doxie,  restituire  ce  însă  nu  se  făcu,  deşi  s'au  făcut  mul¬ 
ţime  de  conscrieri  sidoxiale,  s’a  ordonat  execuţie  contra 
restanţierilor  şi  în  1791  episcopul  Gherasim  Adamovicî  a 
proiectat  mărirea  taxei  sidoxiale.  Iar  în  punctul  3  scriu 
plenipotenţiarii  că  dacă-i  vor  pune  pe  reprezentanţii  cle¬ 
rului  ortodox  adunaţi  în  Aîba-Iulta  în  Noemvrie  1798  în 

1  I.  Lupaş,  o,  c,,  p.  397/8. 

1  Motivul  cu  care  justifica  guvernul  ncindepunirea  scaunului  din  Sibiu  între 
1 796  şi  1810  era:  că  nu  se  încasează  din  sidoxie  suma  necesară  pentru  salarul  de 
•1000  de  florini  pe  an  al  episcopului, 

9  O,  c  ,  p.  398.  4  Id.  p.  397. 

fata  alternativei :  sau  âe  a  mări  sidoxia  şi  a  o  avansa  ei 
fondului;  având  să  şi-o  încaseze  ei  ulterior  dela  enoriaşii 
lor,  sau  de  a  se  încorpora  —  pe  lângă  condiţiunile  fixate 
de  proiectanfi  —  într'o  singură  tagmă  cu  clerul  unit,  e 
sigur  că  vor  accepta  ultima  soluţie/ 

Ceea  ce  induc  împuterniciţii  în  introducerea  cererii, 2 
c  motivare  mai  îndepărtată,  sau  mai  bine  zis  e  explicarea 

1  „2-do:  jubeatur  Clerus  non  unitus  cum  initio  mensis  Novembris  a.  c,  (quod 
lempus  respectu  tum  oeconomiae  ruralîs,  quam  sacerdotes  non  uniţi  ad  facilitandam 
iuarn  subsistentiam  exercere  coguntur,  tum  aliarum,  in  substrato  influentium  circum- 
stantiarum  magis  congruum  videretur)  per  suos  Archidiaconos  cum  tribus  greinia- 
’ibus  Parochis  in  quaiitaie  Deputatorum  sibi  adiunctis  ALbo  Carolinam,  locum  ati 
assequendum  propositum  scopum  undique  tuturn,  sub  Protcctione  et  Praesidio  Su¬ 
premi  in  hoc  Principatu  Armorum  Praefecti  eo  sub  praetextu  conlluere :  Ut  cuui 
experientia  jam  doceret,  quod  taxae  Sydnxiaies  pro  subsistentia  non  unitorum  Epi- 
scopi,  Vicarii,  Directoris,  lundoque  Scholarum  Nationalium  defixae,  ob  eas,  quibus 
iam  respectu  conscriptionis  frmiiiarum  pro  quibus  penduntur,  jam  respectu  cof- 
iectionis  ac  incassationis  aerum,  muitifariae  invoivi  ac  intricari  coeperunt 
difficultates  destinato  suo  fini,  pro  eo  ac  opportebat  hactenus  minus  responde- 
riut,  ex  eoque  sailarium  tam  episcopi,  quam  reliquorum  superius  mentionu- 
torum  e  Cassa  Regio  Provinciali  erga  recompensationem  subseque  equeslionatis 
taxis  {aciendani,  assignari,  anticiparique  debuerit,  Rccompensatio  autem  haec,  sequa- 
citerque  anteiatae  Cassae  Redintegratio,  per  plures  annos  in  cassum  sperata,  vis  ac 
ne  vix  quidem  de  praesenti  post  susceptos  tot  tantosque  Labores,  ac  Scriptitatiniones, 
et  quidem  via  Executionis  etiam  contra  Resiantiarios  demandatae  Subsecuta  existi- 
terit,  Atque  adeo  at  efficaciter  praecavendas  huiusscemodi  difîicultates  inter  alia 
ouctio  quoque  praefataium  taxarum  Sydoxiaiium,  per  proximlus  denatum  Eppuni 
Gerastmum  Adamovits  etiam  in  anno  adhuc  !79t  projectata,  primo  intuitu  necessaria 
veniat:  Consultaret  desuper  clerus,  concertareque  in  celebrando  confluxu,  tam  de 
majori  harum  taxarucu  quotfa  parochis  adrepariienda,  et  per  eos  sine  ulio  prorsus 
auditorum  suorum  velut  contribuentium  interventu  pendenda,  quam  de  modalitate 
taxas  has  per  constituendos  ex  parte  Cferi  Collectores  in  tempore,  ac  ea  scraper 
accuratione  incassandi,  ut  nulla  amplius  ad  Cassam  Reglam  incumbentibus  sibi  erro- 
gationibus  sufficienter  distentam,  confugicndi,  exoriri  possit  imposterum  necessifas. 
Quibus  3-tio  per  Delegatum  Regium  Commissarium  Clero  coadunato  fine  consulta- 
bonis  pro  forma  tanlum  propositis,  quandoquidetn  e  praeliminari  ipsa  concertationc 
unusquisque  Deputatorum  facile  super  eo  convinceretur,  quod  per  propositcrum 
momsntorum  effectuatfonem  cierus  majoritus  setnper  semeţ  obnoxium  reddat, 
aggravifs,  ac  praestationibus  ;  Infrascripti  tanquam  Plenipotenţiarii  ac  insimul  Prae- 
positi  occasione  ipsa  ducii,  medio  orationum  intento  fini  congiuenter  pracmitten- 
«arum,  Eisdeni  Cleri  non  uniţi  cum  unito  Incorporationem  a  Singulis  confluxis 
commembris,  pro  eo  ac  complurium  scntimenta  jam  nota  babemus,  ultro  etiam 
acceptări,  ac  pro  cerlo  subscribi  speramus  scquentibus  sub  conditionibus  .  . , 

2  Quod  ipsum  in  effectum  etiam  optimo  cum  succesu  perduci  posse  sperare 
licet,  tum  ex  eo,  quod  tenor  exhibitarum  nobis  Utterarum  plenipotentialiura  signanter 

posibilităţii  încercării,  nu  a  motivelor  care  Împingeau  spre 
ea.  Experienţele  triste  ale  secolului  de  lupte  puteau  şi 
îndepărta  deolaltă  taberele  în  luptă,  mai  mult  decât  a  le 
apropia. 

Din  actele  desbaterilor  ce  le-a  provocat  cererea  aflăm 
că  autorităţile  bănuiau  de  interes  personal  (arivist)  pe 
iniţiatorii  mişcării,  precum  vom  vedea  mai  jos. 

Iniţiatorii  puteau  socoti  că  pentru  proiectul  lor  au  să 
fie  bine  văzuţi  şi  poate  răsplătiţi  de  stăpânire,  mai  ales 

i»  verbis :  Praecipue  aulem  u I  dissidia  ac  dissensiones  etc,  Eradicentur,  Archi'Dia- 
conos  in  iisdem  subscriptos,  id  unice  meditari,  manifeste  cvincat,  turn  quia  com- 
pîura  adduci  possunt  exemplu,  quae  luculenter  in  appricum  ponunt,  Disunitos  in 
Tr-nia  Religiosam  ac  Ecclesiasticam  comunionem  cum  unitis  aparte  Rei  haud  res- 
puere,  cons»quenter  illos  ab  his  nan  Dogmate  aut  Religione,  ast  Solo  Nominc  differre. 

Quolidiana  etenim  Experientia  abunde  testatur,  Non  unitos  ubi  proprio  carent 
Sacerdote,  cum  unitis  templa  eorum  promisque  frequentare,  in  eis  insimul  orare 
oblalionesque  suas  per  unitos  Sacerdotes  cousecrari  curarc.  Porro  Sacramenta  ab 
unitis  Sacerdotibus  absque  aliquali  scrupulo  participare.  Sacraraentum  item  Extremae 
Unctionis  juxta  consuetudinem  oricntalis  Ecclesiae  per  plures  Sacerdotes  conlerri 
solitum  Disunitos  cum  Unitis  se  invicem  convocando  comuniter  conlerre ;  perinde 
funebralia  promiscue  exercere,  Libros  denique  Rituales  Balasfalvae  typis  impressos 
in  suis  Ecclesiis  acceptare,  juxtaque  eorum  proscriptum  iisdem  caeremoniis  cultum 
Di  vinuri»  administrare  ;  ac  demuin  Matrimonia  etiam  ita  contrahere,  ut  disunila  pars 
unitae  parlis  Reiigionem  vel  e  contra  (prout  nempe  sibî  magis  prospectum  esse 
nutant)  sequatur. 

Quod  recte  observare  videtur  ct  Regiuni  in  hoc  Principatu  Gubernium,  in 
Sua  ad  donatum  huius  Sedis  Episcopum  Gedeonem  Nikitits  ddo,  i9-a  Sept,  3784, 
No.  8987  edita  ordinatione,  virtute  cuius  ex  eo,  quod  apud  populam  vollachicum 
Reîiglonum  mulationes  Saepius  contingant,  peracta  Disunitorum  conscriptioni  tuto 
haud  inhaereri  posse  intimat. 

Penes  quae  hîc  obiter  lantum  recensila  momeritu,  si  id  quoque  in  considera- 
tionem  summetur.  quod  Vaiachi  nori  uniţi  Transylvanienses,  sacerdotes  unitos  ad  se 
relabentes  pro  suis  Iegitiinis  Parocbis  immediate,  et  quin  de  Spirituali  potestate,  his 
per  Episcopum  unitum  collala  dubitarent,  agnoscant,  ac  ad  funclionem  adraittant. 
Uem  quod  Presbyteri  aeque  ac  l  aici  hic  aut  ibi  ab  unione  delicientes  nullam  Re- 
iapsus  sui  in  Refig  one  ac  Dogmate  fidei,  sed  aut  in  lemporaneo  quoddam  Lucro, 
aut  in  sinistre  praeconcepio  unionis  Scrupulo  fiindatam  (docentibus  teslimoniis  super 
peracta  sex  hebdomadali  Instructione  dări  solitis)  as  ignaverint  Kationem :  Si  inquam 
cuncta  haec  ita  praemissa  exacta  invicem  combinetur,  ac  ex  asse  expendantur,  et  sr 
clare  comprobent  Disunitos  opere  ipso.  ac  in  essentwlibus  idem  senlirc  cum  unitis; 
His  tamen  non  obstantibua  Ruditas  pîebis  id  secumfert,  ut  cum  Unionis  vocabuîo 
maximum,  velul  per  traditionem  e  politica  advcrsarîorum  Eatione  vigentem  inustum 
malum  inesse  temerarie,  et  quin  semeţ  in  contrarium  persuaderi  sinant,  crederent, 
ipso  saltera  Nominc  quam  maxime  differre  velint, 

dacă  redactau  cererea  în  aşa  fel  încât  sa  pară  că  reunirea 
proiectată  ar  fi  favorabilă  unirii  papiste,  ştiind  cât  de  mult 
finea  stăpânirea  la  aceasta  din  urmă,  ca  la  fătul  său  favorit. 
Dacă  ei  ar  fi  propus  să  colaboreze  pentru  o  reunire  în 
sensul  de  capitulare  a  ortodocşilor  în  favorul  uniţilor,  ar 
fi  avut  sprijinul  zelos  al  stăpânirii.  Dar,  cu  toate  că  biroul 
consistorului  ortodox  era  pe  mâna  unitului  Aron  Budai, 1 
si  el  scrise  petiţia  pentru  reunire,  ea  fu  redactată  în  aşa 
termeni,  încât,  precum  vom  vedea,  guvernatorul  Ardealului 
îşi  exprima  teama  că  se  poate  ca  din  realizarea  proiectului 
propus  să  iasă  înşelată  curtea,  nu  poporul  ortodox.  Ţinta 
proponenţilor  împuterniciţi  de  reprezentanţii  clerului  or¬ 
todox  Intr’adevăr  aceasta  pare  să  fi  fost:  să  profite  de 
nemulţumirea  uniţilor  cu  episcopul  lor  iubitor  de  argint  şi 
mizantrop  spre  a  şi-i  apropia  pe  ei  şi  mai  ales  domeniul 
episcopiei  lor  şi  celalalte  venituri,  scăpând  prin  realizarea 
proiectului  de  sarcina  sidoxiei ;  iar  în  cazul  nerealizării  Juî, 
amânând  şi  poate  moderând  desnodămintele  rele  ale  crizei 
sidoxiale.  Moderarea  o  puteau  spera  dela  atragerea  aten¬ 
ţiei  şi  poate  şi  a  compătimirii  stăpânirii  asupra  necazurilor 
şi  nedreptăţii  suferite  de  ortodocşii  ardeleni,  pe  care  pe¬ 
tiţia  unionistă  le  prezenta  cu  oarecare  captatio  benevo- 
lentiae. 


* 


* 


Istoria  sorţii  cererii  de  reunire,  după  ieşirea  ei  din 
mânile  plenipotenţiarilor,  o  povesteşte  guvernatorul  Ardea¬ 
lului,  Banffy,  şi  după  el  referentul  încredinţat  de  împărat 
cu  soluţionarea  ei,  cancelarul  Galiţiei,  contele  Ig.  Mailath, 
astfel : 

Ea  ajunge  prin  directorul  şcolilor  romano-catolice, 
Lerchenfeld,  la  episcopul  romano-catolic  al  Ardealului, 
contele  Ignatie  Batthyâny  (1780 — 1798).  Acesta  îl  întreabă 
prin  superiorul  său,  mitropolitul  primat  al  Ungariei,  pe 
împărat,  ce  să  facă  cu  ea.  împăratul  îi  răspunde  pe 
aceeaşi  cale,  prin  biletul  din  15  August  1798,  ca  să  i-o 
trimită  direct  Iui. 

'  Frate  cu  loan  Budai-Deleanu,  autorul  Ţiganiadei.  V.  I.  Budai-Deleaiiu ;  Ţi- 
ganiada,  ed,  Gh.  Cardaş,  ed.  II  ,  Bucureşti,  1928,  p.  XI, 

Până  atunci  insă,  episcopul  Batthyâny  i-o  comunică 
guvernatorului  Ardealului  Gh,  Banfiy,  însoţită  de  un  me¬ 
moriu  neiscălit,  redactat  în  nemţeşte,  poate  de  Lerchenfeld 
după  sugestiile  lui  Para,  poate  de  Batthyâny  sau  de  vreun 
consilier  de-al  său,  care  desvolta  în  amănunte  cererea  de 
reunire  a  clerului  român  şi  o  recomanda  cu  argumente 
istorice  şi  momentane,  făcând  în  plus  şi  propuneri  cu  pri¬ 
vire  la  procedura  de  urmat  la  realizarea  reunirii,  in  sens 
de  complectare  a  unirii  papiste. 

Acest  memoriu,  numit  de  guvernatorul  Banffy  (care-1 
combate)  „ Anonimische  note ",  povesteşte  istoria  unirii  pa¬ 
piste  din  Ardeal  afirmând  că  românii  ardeleni,  aproape  un 
milion  de  suflete,  au  fost  toţi  ortodocşi  până  la  1698,  iar 
atunci  au  trecut  toţi  la  unire  şi  au  fost  uniţi  până  la  1760, 
când  Sofronie,  venit  din  Ţara  Românească,  îi  reconverti  în 
mare  parte  la  „schismă".  Maria  Terezia  readuse  mai 
multe  sate  la  unire,  dar  edictul  de  toleranţă  al  lui  Iosif 
al  Il-lea  readuse  rmilte  sate  ia  „schismă"  şi  chiar  şi 
în  timpul  de  faţă  mai  cer  unele  sate  unite  catehizarea  de 
6  săptămâni  în  vederea  trecerii  lor  la  „schismă",  lucru 
foarte  favorizat  de  partidul  protestant  şi  privit  cu  nepă¬ 
sare  de  episcopul  unit. 

Niciodată  —  continuă  memoriul  —  n'a  fost  moment 
atât  de  potrivit  pentru  a  încerca  aducerea  întregului  popor 
la  unire,  ca  acesta,  fiindcă: 

1.  Scaunul  episcopal  deîa  Sibiu  e  vacant  de  2  ani- 
Episcopul  a  fost  totdeauna  susţinătorul  „schismei",  fapt  care 
explică  de  ce  protestanţii  ardeleni,  care  fac  tot  posibilul 
spre  a  împiedeca  mărirea  partidului  catolic,  au  lucrat  în- 
tr 'acolo,  ca  Românii  „schismatici"  să  nu  rămână  fără  epi¬ 
scop  şi  că  de  ce  sa  făcut  luntre-punte  un  protestant  pentru 
a-1  determina  pe  Iosif  al  II-lea  să  ocupe  din  nou  scaunul 
episcopal  pe  care  glorioasa  sa  mamă  îl  lăsase,  din  motive 
înţelepte,  mai  mulţi  ani,  până  la  moartea  sa,  vacant.  Din 
acelaşi  motiv  Ie  convine  protestanţilor  ocuparea  cu  un  Sârb 
a  acestui  post,  în  timp  ce  protestează  vehement  contra  ocu¬ 
pării  oricărui  alt  post  prin  neardeleni,  fiindcă  Sârbii  sunt 
ortodocşi  fanatici. 

2.  Poporul  român  nu  i-a  iubit  pe  aceşti  episcopi  tocmai 
fiindcă  erau  străini  şi  e  de  aşteptat  că  frica  de  a  nu  mai 
ajunge  sub  episcop  străin  de  neamul  lor  i-ar  dispune  spre 
unirea  paptistă. 

3 — 4.  Autorii  cererii  de  reconciliere  a  clerului  român 
sunt  în  aşa  fel  dispuşi,  încât  s'ar  învoi  ca  această  recon¬ 
ciliere  să  se  facă  în  forma  trecerii  ortodocşilor  la  unire. 
Vicarului  Ioan  Popovici,  om  cu  mare  credit  la  ai  săi,  îi  sunt 
unire  şi  schismă  tot  una,  de  răsplată  e  însă  dornic  şi  să 
ştie  că  dacă  ar  contribui  la  succesul  unirii,  ar  fi  răsplătit. 
Tempea  e  mai  presus  de  orice  comparaţie  cel  mai  talentat 
şi  mai  cult  cleric  ortodox  român;1  el  e  om  tânăr  care  vrea 
să  facă  carieră  şi  la  aceasta  nu-1  poate  ajuta  decât  unirea. 
Budai,  care  iarăşi  se  bucură  de  toată  încrederea  clerului 
„schismatic"  şi  îi  conduce  întreaga  administraţie,  e  unit. 

5.  Clerul  ort.  rom,  întreg  s'ar  învoi  în  mod  necesar  la 
această  modalitate  a  reconcilierii,  deoarece  prin  înglobarea 
sa  în  cel  unit  el  ar  deveni  părtaş  la  toate  imunităţile  cle¬ 
rului  catolic,  ar  fi  scos  de  sub  jurisdicţia  comitatului,  res¬ 
pectiv  scaunului  proprietăresc,  şi  scutit  de  nenumăratele 
şicane  şi  maltratări  din  partea  acestora  şi  mai  ales  de 
plata  taxei  sidoxiale,  care  mai  ales  acum  îi  este  sarcină 
extraordinar  de  simţită,  întru  cât  restanţele  ei,  îngrămădite 
din  mai  mulţi  ani,  se  storc  pe  calea  execuţiei. 

Mijloacele  pentru  executarea  planului  de  reunire  să 
iie  urmăroarele  : 

Plenipotenţiarii  au  dreptate  când  afirmă  în  petiţie  că 
poporul  ort.  rom.  nu-i  urăşte  pe  uniţi,  ci  numai  numele 
unirii.  Dovadă  e  întâmplarea  din  anul  precedent,  când  lo¬ 
cuitorii  satului  făgărăşan  Iaşi  au  vrut  să  părăsească  unirea 
şi  funcţionarii  dela  prefectura  judeţului  i-au  întrebat 
din  ce  motiv  vreau  să  facă  acest  lucru.  Ei  au  răspuns  că 
nau  alt  motiv,  „nimic  altceva,  decât  că  nu  le  place  nu¬ 
mele  de  unit".  Biserica  reunită  ar  avea  deci  sa  se  cheme 
numai  ortodoxă  grecească. 

Pensionarea  episcopului  Bob  e  de  neapărată  lipsă, 
fiindcă  el  e  cunoscut  ca  episcop  unit  şi  dacă  1  s’ar  cere 


1  Chiar  in  1797  tipărise  in  Sihiu  o  Gramatică  românească. 

poporului  român  ortodox  să  i  se  supună  lui,  îndată  âr 
crede  că  i  se  cere  să  se  facă  unit,  ceea  ce  trebue  evitat 
cu  orice  preţ.  Bob  trebue  înlăturat  şi  din  motivul  că  e 
urît  în  general  de  întreg  neamul  românesc,  pentru  că  ne- 
glijându-şi  datorinţele  episcopeşti,  se  ocupă  numai  de  eco¬ 
nomie.  Chiar  şi  comenduirea  generală  s'a  văzut  silită  să  se 
plângă  contra  lui  din  această  pricină. 

Până  la  alegerea  unui  episcop  comun  pentru  ambele 
biserici  reunite,  administrarea  bisericii  unite  ar  trebui  în¬ 
credinţată  celui  mai  bătrân  vicar  foraneu,  Ioan  Para,  care 
are  toate  calităţile  ce  se  cer  pentru  aceasta. 

Alegerea  episcopului  comun  nu  poate  să  iasă  decât 
în  favorul  unirii,  deoarece  candidaţi  ortodocşi  nu  s'ar 
găsi,  Tempea  şi  Popovici  fiind  căsătoriţi.  De  aceea  se 
poate  admite  ca  la  alegere  să  aibă  vot  egal  şi  ortodocşii, 
alegându-se  astfel  3  candidaţi,  din  cari  împăratul  ar  avea 
să  întărească  pe  unul. 

Alegerea  comună  s'ar  face  —  pentru  ca  protestanţii 
să  nu  prindă  de  veste,  spre  a  o  zădărnici  —  astfel  că 
după  pensionarea  lui  Bob  s'ar  aduna  în  acelaş  timp  pro¬ 
topopii  uniţi  la  Blaj  şi  cei  ortodocşi  la  Alba-Iulia,  Cei 
dintâi  s'ar  convoca  expres  pentru  alegere  de  episcop  in 
locul  lui  Bob,  cei  din  urmă  sub  pretextul  regulării  sido- 
xiei.  Aceştia  ar  avea  să  accepte  în  grabă  proiectul  de 
reintegrare  bisericească  şi  pe  urmă  să  trimită  o  deputăţie 
la  Blaj,  ca  să  formeze  împreună  cu  alegătorii  uniţi  de 
acolo  corporaţiunea  care  avea  să-l  aleagă  pe  noul  episcop 
comun.  Comisarul  imperial  pentru  conducerea  actului  de 
alegere  la  Blaj  ar  avea,  fireşte,  instrucţiuni  ca  să-i  pri¬ 
mească  şi  ca  să-i  dispună  şi  pe  uniţi  a-i  primi.  Alegerea 
să  nu  se  facă  însă  la  Blaj,  pentru  că  Blajul  şi  unirea  sunt 
noţiuni  legate  deolaltă  în  mintea  Românului,  ci  alegătorii 
uniţi  şi  ortodocşi  să  se  deplaseze  toţi  la  Alba-Iulia  şi  acolo 
să  săvârşească  actul  alegerii. 

Prin  acest  procedeu  ar  putea  fi  câştigaţi,  fără  ştirea 
lor,  toţi  Românii  ortodocşi  pentru  unire,  fiindcă  ei  n'ar 
opune  resistenţă,  sau  ar  opune  doar  una  neglijabilă.  E 
foarte  important  însă  ca  protestanţii  să  nu  prindă  de  ve- 

stea  acestui  plan  şi  de  intenţiile  de  catolicizare  ce  s'ar 
urmări  cu  el,  pentru  că  ar  mişca  toate  pietrele  ca  el  să  nu 
reuşească,  dându-şi  seama  că  prin  trecerea  la  unire  a  tu¬ 
turor  Românilor  partidul  catolic  ar  ajunge  preponderant 
în  Ardeal,  protestanţii  fiind  abia  a  treia  parte  a  popula¬ 
ţiei  totale  a  ţării,  şi  că  acest  lucru  ar  deveni  periculos 
pentru  ei  dacă  în  urmă  s'ar  introduce  proporţionalitatea 
confesională  şi  la  numirea  în  posturile  de  conducere  şi 
administraţie  ale  ţării.  Pe  lângă  acest  interes  comun  pro¬ 
testant,  contrar  catolicizării  Românilor,  mai  au  Saşii  unul 
special.  Există  pe  pământul  crăiesc  multe  sate  curat  ro¬ 
mâneşti,  în  care  totuşi  se  află  preot  sas,  luteran,  care  n’are 
altă  treabă  decât  adunarea  dijmei  dela  toţi  sătenii  orto¬ 
docşi  români.  Dacă  ar  trece  Românii  la  catolicism  (mai 
mult  decât  unire)  popii  lor  obţinând  aceleaşi  drepturi  ca 
cei  catolici,  ar  încasa  ei  dijma  şi  astfel  Saşii  ar  avea  pier¬ 
deri,  De  aceea  sunt  Saşii  atât  de  ostili  unirii  şi  de  aceea 
se  şi  află  pe  pământul  crăiesc  cei  mai  puţini  uniţi.  Aceste 
împrejurări  evidenţiază  necesitatea  excluderii  guvernului 
ardelean  şi  a  cancelariei  aulice  ardelene  dela  pertractarea 
acestei  afaceri  de  reunire.  Aceste  oficii,  împănate  cu  pro¬ 
testanţi,  i-ar  pune'n  cale  cele  mai  mari  pfedeci,  dacă  ar 
afla  prea  de  vreme  de  ea. 

De  încheiere,  preamăreşte  foloasele  catolicizării  Româ¬ 
nilor  ardeleni  şi  admite  încă  odată  uşurinţa  acestei  catoli¬ 
cizări  cu  ajutorul  prezentului  plan  : 

Că  reunirea  plănuită  ar  fi  salutară  pentru  ţară,  e  fără 
îndoială.  Religia  comună  îi  leagă  puternic  pe  supuşi  de 
domnitor.  Experienţa  a  arătat  prin  întâmplările  din  pen¬ 
ultimul  răsboiu  ruso-turc,  cât  de  puţin  se  poate  bizui  dom¬ 
nitorul  pe  fidelitatea  supuşilor  săi  când  ei  îl  ţin  de  ete- 
rodox,  iar  pe  oamenii  lui  de  coreligionari  ai  lor.  In  si¬ 
tuaţia  de  azi  e  mai  consult  ca  oricând  a  rupe  uriaşul 
lanţ  care-i  leagă  pe  ortodocşi  dela  Oceanul  îngheţat  până 
la  Marea  Adriatică,  Iar  în  Ardeal  e  nevoie  să  i  se  opună 
partidului  protestant  unul  mai  puternic,  Ar  fi  şi  tulburări 
mai  puţine  în  popor  şi  mai  puţine  emigrări.  Executarea 
planului  nu  va  produce  tulburări  şi  emigrări,  deoarece 
poporul  român  îşi  urmează  orbeşte  clerul  său  şi  de  altfel 

nici  un  fel  de  forţă  nu  se  va  aplica  în  executare.  Şi  numai 
forţa  provoacă  reacţie  de  forţă.  Iar  dacă  totuşi  vreun  sat 
n'ar  vrea  să  accepte  unificarea  plănuită,  turburarea  se  va 
evita  lăsându-1  să  rămână  în  sistemul  său  bisericesc  an¬ 
terior. 

Primind  acest  memoriu  împreună  cu  actele  pe  care 
le  însoţea  dela  episcopul  romano-catolic,  care  se  pare  că 
şi-l  însuşise,  guvernatorul  Ardealului,  Gh,  Banffy  îşi  face 
asupra  lui  observaţii  amănunţite  şi  desvoltate  spre  a-1  con¬ 
vinge  pe  episcop  că  proiectul  preconizat  în  memoriu  nu 
poate  şi  nu  trebue  să  fie  realizat. 

Memoriul  îl  jignise  atât  ca  guvernator  (cerând  exclu¬ 
derea  guvernului  dela  tratarea  afacerii),  cât  şi  ca  prote¬ 
stant  (atacându-i  pe  protestanţii  ardeleni  ca  pe  duşmanii 
politicii  bisericeşti  a  curţii).  Nu-i  convenia  nici  sacrificarea 
lui  Bob,  a  omului  ideal  ce  şi-l  putea  dori  un  duşman  al 
unirii  în  fruntea  ei:  urît  de  toţi  şi  urându-i  pe  toţi  aleşii 
neamului  său,  neglijând  interesele  bisericii  sale  în  favorul 
afacerilor  materiale,  pe  terenul  cărora  se  întâlnea  cu  gu¬ 
vernatorul,  având  astfel  prilejuri  de-ai  intra  în  graţii.  De 
aceea  îl  combate  : 

1.  Chiar  dacă  ar  reuşi,  prin  proiectul  propus,  adu¬ 
cerea  tuturor  Românilor  la  unirea  papistă,  câştigul  ar  fi 
efemer,  fiindcă  din  orice  motiv  de  nimic,  ea  sar  spulbera 
din  nou,  cum  s'a  mai  spulberat  de  câteva  ori:  Cardinalul 
Coloniei  îi  făcuse  pe  Românii  ardeleni  uniţi,  călugărul  So- 
fronte  iar  neuniţi,  Maria  Terezia  (prin  Bucov)  din  nou 
uniţi,  dar  numai  în  mică  parte  şi  cu  extremă  osteneală, 
losif  al  Il-lea,  cu  edictul  său  de  toleranţă,  îi  făcu  iarăşi 
neuniţi, 

2.  Afirmaţia  că  ici-colo  se  anunţă  sate  pentru  instrucţia 
de  6  săptămâni,  nu  corespunde  adevărului,  deoarece  chiar 
şi  satele  care  părăsesc  unirea  caută  să  se  sustragă  dela 
catehizaţia  de  6  săptămâni  şi  episcopul  unit  tărăgănează 
instituirea  ei  în  speranţa  că  se  vor  răsgândi  cei  ce  au  pă¬ 
răsit  unirea.  Trecerile  dela  unire  sunt  compensate  însă  prin 
cam  tot  atâtea  treceri  la  unire,  aşa  încât  cele  două  partide 
bisericeşti  rămân  cam  în  aceeaşi  proporţie  cantitativă. 

Drept  aceea,  episcopului  Bob  pe  nedrept  i  se  face  jicnilorul 
reproş  că  priveşte  cu  indiferenţă  micşorarea  turmei  sale  şi 
că  deci  îşi  neglijează  chemarea. 

3.  Afirmaţia  că  mare  parte  a  clerului  ort.  rom.  înclină 
spre  unirea  papistă,  e  riscată.  Câţiva  consistoriali  vânători 
de  avantaje  personale  nu  înseamnă  mare  parte  a  clerului. 
Şi  apoi  de  popor  nu  se  ţine  seamă? 

4.  Protestanţii  sunt  contra  unirii  doar  într'atât,  intru 
cât  parohii  uniţi  pretind  sesii  din  moşiile  lor,  cunoaşterea 
atmosferei  din  ţară  însă  mă  îndreptăţeşte  să  spun  că  în- 
tr 'atâta  o  duşmănesc  şi  proprietarii  catolici.  Nici  la  guvern, 
nici  în  afară  n'a  scos  vreun  protestant  vreo  vorbă  şi  n‘a 
făcut  vreun  pas  pentru  îndeplinirea  scaunului  episcopal 
ortodox  j  dimpotrivă,  au  lucrat  contra  mitropolitului  şi  alor 
săi,  care  luptau  pentru  acea  îndeplinire.  Falsă  e  şi  afir¬ 
maţia  că  împăratul  Iosif  al  II-lea,  printr'un  protestant,  a  fost 
înduplecat  să  îndeplinească  scaunul  episcopal  ortodox  din 
Ardeal,  îndeplinirea  aceea  s'a  făcut  în  urma  cunoscutelor 
împrejurări:  că  ne  ameninţa  răsboiul  cu  Turcii  şi  voiam 
să  ne  păstrăm  atât  prietenia  Rusiei,  câştigată  prin  ajutorul 
ce  i-1  dădusem  la  ocuparea  Crimeei,  cât  şi  ataşamentul 
supuşilor  noştri  ortodocşi.  De  aceea  i  s’a  dat  atunci  şi  mi¬ 
tropolitului  din  Carloviţ  ordinul  Sf.  Ştefan. 

5.  Mijloacele  realizării  proiectului,  expuse  de  memoriu 
în  paragrafii  2—5  implică  adevărată  înşelăciune.  Scopul  şi 
motivul  e  căpătuirea  iniţiatorilor,  unul  sperând  scaunul  lui 
Bob,  In  cazul  că  nu  li  s'ar  satisface  pretenţiile,  ei  ar  fi 
principalii  zădărnicitori  ai  proiectului,  sau  dacă  unul  s’ar 
vedea  mai  puţin  favorizat  decât  altul,  ar  provoca  discordii 
şi  partide  contrare.  Cei  25  de  preoţi  şi  protopopi  au  dat 
plenîpotenţă  celor  3  împuterniciţi  nu  ca  să  facă  trecere  la 
unire,  ci  ca  să  le  exopereze  avantaje,  aşezându-i  în  drep¬ 
turile  cierurilor  recepte  ale  ţarii.  Acum  se  propune  ca 
plenîpotenţă  să  se  folosească  spre  a  face  trecerea  ortodoc¬ 
şilor  Ia  unire,1  ceea  ce  e  înşelăciune.  Chiar  dacă  cei  25 
ar  fi  tacit  înţeleşi  cu  această  abuzare  de  plenîpotenţă  lor, 

1  Ai  li  fost  exact  procedeul  dela  Brest-Litovsk,  1594 — 5,  v.  Eus.  Popovici : 
Istoria  bisericească  universală  ed.  II*a,  voi.  IV,  Bucureşti  1928,  p,  353, 

înşelăciunea  tot  ar  subsista,  fiindcă  restul  clerului  şi  po¬ 
porul  e  sigur  că  nu  consimte.  Iar  dacă  prin  plenipotenţă 
se  urmăreşte  numai  uşurarea  stării  materiale  a  clerului  şi 
poporului  neunit,  atunci  curtea  e  trasă  pe  sfoară.  Lucrul 
e  aşezat  pe  o  bază  foarte  nesigură  şi  în  ambele  cazuri  ar 
duce  la  sute  de  feluri  de  rătăciri,  excese,  desbinări,  vio¬ 
lenţe  şi  tulburări,  în  care  în  mod  necesar  ar  fi  implicate 
ţara,  curtea  şi  diversele  autorităţi.1 

6.  Proiectantul  cunoaşte  rău  constituţia  Ardealului  dacă 
crede  că  clerul  unit  nu  e  supus  jurisdicţiei  comitatului. 
Acesteia  îi  sunt  supuşi  şi  clericii  religiilor  recepte  în  cele 
reale,  iar  în  cele  personale  nu-i  sunt  supuşi  nici  clericii 
neuniţî.  Maltratările  amintite  numai  în  general  de  proiec¬ 
tant  ca  xsvorând  din  această  supunere,  pot  fi  şi  din  vina 
celor  ce  se  plâng  de  ele.  Plângeri  de  acest  fel  au  făcut 
însă  la  guvern  mai  multe  uniţii,  decât  neuniţii. 

7.  Dificultăţile  executării  planului  propus :  întâi,  în  ge¬ 
neral,  întregul  plan  se  întemeiază  pe  presupunerea  ca  clerul 
şi  poporul  ortodox  va  accepta  reunirea  făcută  de  delegaţi 
la  Alba-Iulia,  îl  va  primi  pe  episcopul  ales  acolo  şi  se  va 
învoi  să  fie  una  cu  uniţii.  Experienţa  nu  ne  asigură  pro¬ 
babilitatea  acestei  presupuneri.  In  cazul  lui  Sofronie  tot 
clerul  şi  poporul  ortodox  ascultase  de  el,  simplu  monah 
venit  din  Ţara  Românească  (?),  şi  întoarse  spatele  episco¬ 
pului  şî  clerului  unit,  cărora  Ie  fusese  supus.  In  tumultul 
lui  Horia  nu  numai  că  nu  l-au  ascultat  pe  episcopul  lor, 
trimis  la  ei,  ci  l-au  şi  alungat  dintre  ei.  In  afacerea  recentă 

1  ...Archidiaconen...  welche  die  disunirten  Geistiichen  in  die  Rechte  der  ubrigen 
recipirten  Geistlichkeit  dieses  Landes  einzuseizen  wiinschen,  geben  dea...  za  diesem 
Ende,  und  um  diese  Vortheile  fur  sie  zu  erwirken,  nicht  aber  am  sich  zur  Union 
zu  erklaren  die  Pienipotenz,  gleichwie  solches  aus  denen  beigeschlossenen  Lilteris 
Plenipotentialibus  erhellet,  nun  wollen  diese  Commitlenien  missverstanden,  und  die 
Pienipotenz  dahin  gebraucht  werden,  dass  sie  sich  ohne  weileren  uniren  sollen! 
hierunter  scheinet  nun  der  Betrug  zu  stecken,  denn  entweder  wissen  die  Archidia- 
coni  von  dieser  Absicht  nichts,  oder  sie  wissen  solche ;  ist  ihnen  diese  Absicht  un- 
bekannt,  so  sind  sie  die  Betrogenen,  ist...  so  ist  entweder  das  Volk,  oder  der  Ho^ 
hintergegangen ;  das  Werk  auf  eiuen  «ehr  unsicheren  Grund  angelegt,  und  in  beiden 
Făllen  der  Keim  zu  hundertcrley  Irrungen,  Weitlăufigkeiten,  Uneinigkeiten,  Gewall- 
tătigkeiten  und  Unruhen  ausgsstreut,  in  welche  das  Land,  der  Hof  und  die  verschie- 
denen  Behbrden  nothwendig  und  unausbleiblich  verwickell  werden  miissen. 

a  grănicerilor  renitenţi ,  episcopul  şi  clerul  unit  au  fost  ame¬ 
ninţaţi  cu  moartea  şi  nu  putură  fi  întrebuinţaţi,  ci  reni- 
fenţa  trebui  înfrântă  cu  armele.1 

In  amănunte,  planul  nu  e . executabil,  pentru  că: 

a)  Cu  ce  drept  şi  pe  ce  bază  să  fie  destituit  episcopul 
Bob?  Se  zice  că  şi-a  neglijat  oficiul  şi  s'a  ocupat  numai  de 
economie  şi  că  pentru  aceasta  a  fost  mustrat  de  generalul 
comandant.  Fără  ascultare  nimeni  nu  poate  fi  judecat  şi 
pedepsit.  Dar  eu  afirm  că  acuza  e  prea  îndrăzneaţă  şi  că 
porneşte  din  ambiţia  domnului  Para  de  a  ajunge  în  fruntea 
diecezei  unite  şi  după  aceea  poate  episcop,  care,  ca  şi  am¬ 
biţiile  celorlalţi  dornici  de  posturi,  nu  se  puteau  satisface 
fără  înlăturarea  lui  Bob.  Generalul  comandant  l-a  mustrat 
pe  Bob  din  motivul  că  s’a  opus  pretenţiei  armatei  în  fai¬ 
moasa  afacere  a  lui  Tiron  Dragoş,  când  generalul  pretindea 
pentru  acest  protejat  al  său  ori  vicariatul  de  Haţeg  (prin 
destituirea  vicarului),  ori  un  salar  anual  (din  al  episco¬ 
pului).2 3  Că  nu  face  propagandă  pentru  unire  nu  e  negli¬ 
jenţă  în  oficiu,  fiindcă  experienţa  antecesorului  său,  demis 
pentru  excesul  de  zel  în  propagarea  unirii,  a  arătat  că  acel 
zel  făcuse  unirea  odioasă,  iar  Bob  prin  moderaţia  sa 
foloseşte  cauzei  unirii.  Banii  ce-i  adună  încă  ii  foloseşte 
făcând  fundaţii,  tot  spre  al  ei  bine.  Că  ar  fi  urît  de  tot 
neamul  românesc,  contest ;  glasul  lui  Para  şi  al  altor  câţiva 
nu  e  glasul  neamului  întreg.  Dar  chiar  dacă  am  spune  că 
de  dragul  scopului  salutar  ar  trebui  să  înlăturăm  toate  con- 
sideraţiunile  particulare,  eu  totuşi  afirm  că  nimic  bun  nu 
poţi  şi  nu  e  voie  să  realizezi  pe  cale  rea,  mai  ales  în  cazul 
de  faţă,  unde  şi  scopul  e  încă  atât  de  nesigur  şi  nefixat, 
încât  eu  îl  cred  tocmai  contrar  (celui  presupus  în  memoriu).1 

1  E  vorba  de  o  revoltă  a  grănicerilor,  posterioară  revoluţiei  lui  Horia  şt  încă 
necunoscută,  nu  de  cea  din  1763,  descrisă  la  Bunea;  Episcopii  Petru  Povel  Arcn 
şt  Dlonlsie  Novacovici,  Blaj,  1902,  p.  237 — 240,  V,  Şotropa  in  Archiva  someşeană. 
1938,  Nr.  24,  p.  1—129,  S,  Pop  în  Tribuna,  1-  33,  Cluj,  13  X',  1938,  etc, 

2  Cf,  St. — R,  2301/1796  şi  Dr,  Iacob  Radu:  Istoria  vicariatului  Gr.  C.  al  Ha¬ 
ţegului.  Lugoj,  1913,  p.  117-118. 

3  Aber  konnte  man  sagen  einen  allgemeinen  heilsamen  Zweck  mtissen  alle 
privat  Betrachtungen  weichen,  aliem  ich  behaupte,  dass  man  kein  gutes  auf  was  immer 
liir  cine  ungerechte  und  unbillige  Arth  bewirken  kann,  noch  darf,  besonders  bier 
rvo  der  zu  erreichende  Zweck  noch  so  schwânkead  und  ungewiss  ist,  dass  ich  mehr 
das  Gegenlheil  davon  haiten  rauss. 

Şi  apoi  de  unde  să-l  pensionezi  pe  Bob?  Din  fundaţiunile 
unite  nu,  pentru  că  în  cazul  realizării  proiectului  de  reu¬ 
nire  el  devine  insuficient.  Din  fondul  religionar?  N'ar  ad¬ 
mite  clerul  latin. 

b)  Din  fapte  şl  din  denunţul  anchetat  al  comenduirii 
ştiu  că  în  tot  clerul  unit  nu  există  spirit  mai  neastâmpărat 
şi  turburător  de  linişte,  mai  pezevenchiu  (verschmitzt) 
decât  Para,  Dacă  ei  e  propus  ca  apt  pentru  conducerea 
consistorului  unit,  e  semn  că  proiectanţii  se  bazează  pe 
date  nesigure. 

c — g)  Planul  de  executare  a  proiectului  fiind  clădit 
pe  pensionarea  lui  Bob,  cade  deodată  cu  aceea.  Dacă 
totuşi  sar  ţinea  adunarea  dela  Alba-Iulia,  e  întrebare  că 
oare  condiţiile  sub  care  ar  accepta  ea  reunirea  (petiţia 
plenipotenţiarilor  in  p.  8  îi  rezervă  dreptul  de  a  le  stabili) 
ar  putea  fi  acceptate  de  stăpânire?  Şî  anume  de  care  for 
al  ei?  Şi  oare  adunarea  electivă  dela  Blaj  recunoaşte-o-ar 
de  canoniceşte  autorizată  a  proclama  unirea  pe  cea  din 
Alba-Iulia,  care  na  fost  convocată  decât  pentru  sidoxie? 
Şi  admite-o-ar  să  voteze  la  alegerea  episcopului  comun? 
Şi  oare  nu  şi- ar  da  delegaţii  ortodocşilor  voturile  pentru 
un  ortodox?  Ar  avea  episcopul  ales  încrederea  şi  ataşa¬ 
mentul  poporului  ortodox?  Unde  ar  reşedea  el,  odată  ce 
Blajul  le  e  atât  de  urît,  din  cauza  unirii,  ortodocşilor? 
Şi  cum  ar  admite  aceştia  un  episcop  ales,  fie  la  Alba-Iulia, 
dar  totuşi  cu  blăjenii  împreună?  Şi  dacă  o  parte  din  popor 
şi  preoţi  nn  l-ar  vrea,  ce  ar  fi  cu  aceştia?  Dar  opoziţia 
mitropolitului  din  Carloviţ  şi  a  Principatelor  Române  e  de 
neglijat?  Şi  dacă  poporul  ar  afla  că  „biserica  ortodoxă" 
e  termen  folosit  pentru  o  biserică  ce  de  fapt  e  unită,  oare 
nu  ne  putem  aştepta  la  scenele  lui  Sofronie? 

h)  Excluderea  guvernului  şi  a  cancelariei  aulice  arde¬ 
lene  dela  tratarea  unei  afaceri  ardelene  e  ilegală  şi  stri¬ 
cătoare  de  ţara,  (Argumentează  aceasta  pe  larg).  In  cazul 
că  afacerea  dă  greş,  oare  nu  tot  guvernul,  cu  organele  sale, 
comitatele  şi  cele  subalterne,  au  să  fie  chemate  să  resta¬ 
bilească  ordinea  şi  liniştea?  Despre  ura  pretinsă  a  prote¬ 
stanţilor  şi  despre  eficacitatea  sa  pretinsă  a  fost  vorba  mai 


StVISTA  TEOLOGICĂ 


445 


sus.  Că  partidul  catolic  ar  ti  întărit  prin  poporul  care 
nici  de  numele  catolicismului  nu  vrea  să  ştie,  e  de  ne¬ 
conceput. 

8.  Avantajele  ce  ar  rezulta  din  realizarea  proiectului 
ar  fi  de  admis  numai  pentru  cazul  când  această  realizare 
ar  aduce  într'adevăr  unire  catolică.  Dar  chiar  şi  în  acest 
caz  e  întrebare,  dacă  emigrările  ar  înceta,  fiindcă  şî  în 
trecut  au  emigrat  şi  uniţi,  iar  in  cazul  că  sar  realiza  re¬ 
unirea  proiectată,  cei  nemulţumiţi  cu  ea  ar  emigra  şi  mai 
mult.  Aceasta  ar  însemna  înrăutăţirea  stării  actuale,  de¬ 
oarece  de  câţiva  ani  nu  s'au  mai  înregistrat  emigrări,  ci 
dimpotrivă,  tabelele  de  impozite  arată  înmulţirea  popu¬ 
laţiei. 

Că  numai  forţa  provoacă  tumult,  nu  e  dovedit. 

Nici  că  unitatea  religionară  e  absolut  favorabilă  stă¬ 
pânirii.  Deocamdată  pare  mai  degrabă  că  uniţii  sunt  utili 
pentru  ţinerea  în  frâu  a  neuniţilor.  (Dermalen  geben  die 
Unirten  das  Gegengewicht  gegen  die  Disunirten:  Malum 
bene  positum  bis  bessere  und  ruhigere  Zeiten  eintreten). 

Observaţiile  acestea  (14  p.  de  coală  bătute  la  maşină) 
i  le  trimise  guvernatorul  Bânffy,  deodată  cu  restituirea 
memoriului  şi  a  actelor  chestiunii,  episcopului  Battyâny. 
Acesta  muri  îndată  după  aceea  (la  22  Noemvrie  1798), 
Guvernatorul  ştiind  că  scriptele  afacerii  de  reunire  a  cle¬ 
rului  român  nu  sunt  pentru  ochii  oricui,  puse  să  i  le 
scoată  din  sertarul  cu  scrisori  al  defunctului,  spre  a  le 
trimite  împăratului. 

Ocazia  cea  mai  potrivită  pentru  a  le  trimite  o  găsi  în 
călătoria  (de  prezentare)  Ia  Viena  a  nou  numitului  episcop 
latin  al  Ardealului,  Iosif  Mârtonfi  (1799 — 1815),  fost  refe¬ 
rent  în  guvernul  ardelean.  I-a  predat  deci  acestuia  întreg 
dosarul,  pentru  ca  să-l  prezinte  împăratului,  împreună  cu 
un  raport  către  împărat,  datat  Cluj  22  Iulie  1799,  în  care 
povesteşte  aceste  peripeţii  şi  recomandă  „observaţiile”  ce 
le  făcuse  la  memoriul  anonim  ca  pe  unele  care  sufăr 
ca  formă,  fiind  compuse  numai  pentru  uzul  episcopului 
Batthyâny,  dar  luminează  din  toate  punctele  de  vedere 


446 


â§VI$TA  f£dl_66lCÂ 


afacerea.  Iar  dacă  totuşi  M,  Sa  ar  mai  dori  lămuriri,  1  le 
va  putea  da  episcopul  Mârtonfi,  care  cunoaşte  spiritul  po¬ 
porului  român  şi  împrejurările  ardelene. 

împăratul,  la  17  Septemvrie  1799,  încredinţă  prin  ordin 
de  cabinet  afacerea,  cu  întregul  dosar,  spre  referare  şi 
propunere,  cancelarului  aulic  al  Galiţiei,  Ig.  Mailat- 

Cancelarul  Mailat  îi  prezintă  împăratului,  la  8  Iunie 
1800,  un  referat  de  17  coaie,  în  care  rezumă  raportul  din 
22  Iulie  1799  al  guvernatorului  Bânffy,  apoi  povesteşte  că 
după  însărcinarea  sa  cu  afacerea  a  fost  reţinut  un  timp 
de  o  călătorie  în  Ungaria,  iar  după  aceea  a  trebuit  să  se 
întâlnească  cu  Mârtonfi  spre  a- şi  lua  informaţiuni  despre 
Bob.  După  aceasta  redă  pe  rând,  amănunţit  şi  fidel,  cu- 
„  prinsul  actelor  din  dosar  (plenipotenţa,  cererea,  memoriul 
anonim  şi  observaţiile  guvernatorului)  şi  în  sfârşit  îşi  formu¬ 
lează  propunerea  în  sensul  celei  a  guvernatorului,  pentru 
respingerea  proiectului,  din  următoarele  motive: 

Nu  se  poate  admite  tratarea  şi  executarea  lui  cu  ex¬ 
cluderea,  autorităţilor  de  stat  ardelene. 

Nu  se  poate  destitui  Bob,  deoarece  guvernatorul  atestă 
că  Bob  e  om  modest,  care  îşi  vede  după  datorie  de  clerul 
şi  poporul  său  şi  economiile  şi  le  întrebuinţează  pentru 
fundaţiuni,  adică  spre  binele  religiei.  Aceleaşi  lucruri  mi 
le-a  declarat  şi  Mârtonfi  astă  toamnă,  când  a  fost  în  Viena 
şi  l-am  consultat  cu  ştirea  prealabilă  a  Majestăţii  Voastre, 
A-l  scoate  deci  din  scaunul  episcopal  ar  fi  adevărată  pier¬ 
dere  pentru  religie,  nu  câştig.  El  nici  nu  poate  fi  scos 
decât  prin  demisie  de  bună  voie,  prin  moarte,  sau  prin 
destituire  pentru  delicte  de  stat  sau  bisericeşti,  ceea  ce 
nu  e  cazul. 

Şi  apoi,  noul  episcop  al  cărei  biserici  ar  fi  şi  cine  l-ar 
confirma  şi  hirotoni,  dacă  el  n'ar  fi  al  bisericii  unite,  care 
are  scaunul  făgărăşan  încadrat  sub  jurisdicţia  papii?  Ar  fi 
nevoie  de  înfiinţarea  şi  recunoaşterea  unei  dieceze  noui, 
„ortodoxe în  a  cărei  numire  termenul  „ortodox "  ar  avea 
însemnare  nouă,  căci  deşi  noi  susţinem  ortodoxia  catolicilor 
şi  a  uniţilor,  totuşi  e  lucru  cunoscut  că  sub  „ortodocşi" 
nu  se  înţeleg  aceştia,  ci  neuniţii  de  rit  oriental.  De  aici  ar 

urma  apoi  că  sub  această  numire,  deja  ambiguă  din  cauza 
uzului  ei  posterior,  n'ar  lua  fiinţă  unire  (cu  papa),  ci  numai 
adunarea  laolaltă  şi  înţelegerea  neamului  românesc  unit 
şi  neunit,  despre  care  însă  tot  aşa  se  va  putea  spune  că 
e  neunit  (cu  papa).  Că  noua  biserică  ar  fi  aşa  cum  o  de¬ 
scriu  eu,  dovedeşte  punctul  6  al  petiţiei  plenipotenţiarilor, 
unde  scriu  ei  ca  noul  episcop  să  nu  se  aleagă  la  Blaj,  ci 
la  Alba-lulia,  între  ortodocşi,  fiindcă  experienţa  arată  ca 
ortodocşii  fug  de  uniţi,  nu  invers,  şi  fiindcă  e  bine  să  fie 
ales  loc  neutru,  pentru  ca  poporul  să  nu  ajungă  la  bănu¬ 
iala  că  s'ar  menţine  şi  pe  viitor  unirea  (cea  papistă).  De 
asemenea  şi  autorul  notei  anonime,  scrie  că  Bob  trebue 
înlăturat  din  motivul  că  e  cunoscut  ca  episcop  unit,  iar 
ideea  de  unit  (cu  papa)  trebue  înlăturată  cu  totul.  Noua 
biserică  a  tuturor  românilor  ardeleni  aşadar  n'ar  avea  să  fie 
decât  neunită  (cu  papa),  iar  realizarea  proiectului  ar  aduce 
cu  sine  deci  transformarea  uniţilor  în  ortodocşi  neuniţi, 

Plenipotenţa  şi  petiţia  dovedesc  în  de-ajuns  ca  neu- 
uiţii  nu  doresc  deloc  unirea  (papistă).  Pe  de  altă  parte 
se  ştie  că  trecerea  la  unire  le  e  deschisă  şi  nestingherită. 
De  ce  să  se  recurgă  deci  la  acest  proiect  cu  atâtea  riscuri 
şi  piedeci  şi  cu  urmări  împovărătoare  pentru  stăpânire? 
Urmările  realizării  proiectului  ar  fi,  într'adevăr,  foarte 
suspecte  : 

întreg  clerul  neunit  ar  deveni  părtaş  —  după  punctul 
3,  al,  b  al  petiţiei  —  la  toate  drepturile  şi  beneficiile 
celui  unit  ( vere  unitis,  subliniază  în  citatul  dîn  petiţie), 
pâstrându-şi-le  şi  pe  cele  vechi  (parohii,  stole,  etc.  orto¬ 
doxe). 

Poporul  neunit  desigur  ca  s’ar  revolta  dacă  ar  afla  că 
episcopul  cel  nou  a  fost  sfinţit  de  un  mitropolit  unit  sau 
catolic  şi  că  preoţii  şi  protopopii  lor  fraternizează  cu  cei 
uniţi.  Şi  dacă  drept  urmare  şi-ar  alunga  popii,  aceştia  ar 
trebui  sau  să  fie  întreţinuţi  de  stăpânire  sau  reaşezaţi  cu 
torţa  în  sate, 

împărtăşirea  cleiului  neunit  de  drepturile  şi  privile¬ 
giile  celui  catolic  s'ar  face  prin  declaraţie  imperială,  fără 
ca  acel  cler  să  se  declare  nici  pentru  catolicismul  de  rit 

latin,  nici  pentru  cel  de  rit  grecesc,  ci  numai  pentru  o 
ortodoxie  ambiguă. 

După  cum  sunt  descrişi  doi  din  plenipotenţiari,  Popo- 
vici  şi  Tempea,  de  memoriul  anonim,  ca  oameni  care  nu 
vreau  unirea  (papistă),  ci  promovarea  propriilor  lor  inte¬ 
rese,  ce  putem  aştepta  dela  „ortodoxia*'  urmărită  de  ei  ? 

Cu  totul  de  alta  natură  a  fost  proiectul  de  unire  pe 
il  făcuse  în  secolul  trecut  împăratului  Leopold  I  cardi- 
dinalului  Coloniei.  Acela  era  drept  şi  simplu  şi  însoţit 
de  binefacere  avantajos  plasată.  Cardinalul  Coloniei  îi  invi¬ 
tase  la  unire  pe  episcopii  de  Muncaciu,  Oradea 1  şi  Swidniz, 
azi  Kreutz,  iar  împăratul  le  asigurase  întreţinerea  viitoare 
şi  vaza-  Episcopii  uniţi  acţionară  apoi  asupra  clerului  supus 
lor,  fără  silă,  prin  instruire  şi  permisiune,  iar  împăratul 
Leopold  le  sprijini  acţiunea  prin  extinderea  asupra  acelui  cler 
a  privilegiilor  clerului  latin,  îndată  ce  s'a  declarat  de  unit, 
adică  de  catolic.  Eparhia  Muncaciului  stă  şi  azi  nevătă¬ 
mată  şi  e  în  întregime  catolică.  In  eparhiile  Orăzii  şi  Svid- 
niţei  sau  ivit  cu  timpul  recăderi,  ca  în  Ardeal.  Există 
însă  oare  şi  în  timpul  de  faţă  mijloc  mai  bun  şi  mai  sigur 
pentru  readucerea  celor  recăzuţi,  decât  cel  al  instruirii 
blânde  şi  al  binefacerii  ?  Cu  adevărat,  nu. 

Din  toate  aceste  consideraţiuni  propun  deci,  în  acord 
cu  guvernatorul  ardelean,  ca  de  propunerea  celor  trei  îm¬ 
puterniciţi  să  nu  se  facă  niciun  uz. 

Viena.  la  8  Iunie  1800 

Ig.  Mailat 

Dela  Mailat  dosarul  ajunge  la  Consiliul  de  Stat.  Aici 
îl  rezumă  din  nou,  act  de  act,  consilierul  Pittrich,  la  21 
Iunie,  şi  rezumatul  e  circulat  pe  la  consilierii  de  stat. 

Consilierul  Izdenczy  scrie  pe  el  cam  nervos,  la  23 
Iunie,  că  împăratul  îi  încredinţase  lui  spre  refacere,  în 
Aug.  1799,  raportul  din  22  Iulie  1799  al  guvernatorului 
Ardealului  şi  că  el  la  5  Sept.  a  şi  prezentat  un  referat  de 
9  coaie,  care  e  încă  nerezolvat.  îşi  repetă  părerea  din  acel 
referat :  Consideră  de  nesocotit,  neprecis,  temerar,  intere- 


1  Eîfem  Bania  ni  fi,  v,  „ Legea  românească”,  Oradea.  1  Ian.  1937, 

sat,  periculos  şi  nedrept  proiectul  şi  cderă  la  punctul  de 
vedere  al  guvernatorului  Bânffy,  care  a  forfecat  proiectul 
până  la  râs  şi  batjocură.  A  repeta  argumentele  lui  nu  e 
necesar,  e  suficient  ceea  ce  scrie  la  sfârşit  despre  neunire: 
Est  molum  bene  positum,  că  anume  în  timpul  de  faţă  uniţii 
îi  contrabalansează  pe  neuniţi.1  Pe  lângă  aceea  ar  fi  neîn- 
ţelept  să  riscăm  tulburări  interne  acum  când  suntem  în¬ 
curcaţi  în  extern  într'un  răsboiu  atât  de  grav,2  şi  apoi 
domnitorul  n’are  să  facă  prozelitism,  lucru  pe  care  M.  Sa 
l-a  comunicat  de  multe  ori  răspicat  cancelariei  aulice 
ungureşti,  ci  are  să  poarte  grijă  să  aşeze  episcopi  şi  preoţi 
buni.3 

Propune  deci  să  i  se  trimită  guvernatorului  Bânffy  o 
scrisoare  prin  care  să  î  se  aducă  la  cunoştinţă  că  i  s'a 
acceptat  propunerea  din  22  Iulie  1799  de  a  nu  se  face 
nici  un  uz  de  proiectul  celor  trei  împuterniciţi  ardeleni, 
ci  de  a-1  pune  simplu  ad  acta.  Face  şi  conceptul  scrisorii. 

Ceilalţi  consilieri  iscălesc:  de  acord, 

împăratul  trage  peste  conceptul  de  scrisoare  către 
Bânffy  şi  scrie  cu  mâna  sa,  la  5  Iulie  1800,  rezoluţia  ca 
întregul  dosar  să  fie  pus  ad  acta  în  arhiva  Consiliului  de 
Stat. 4 


1  Politica  tradiţională  austriacă:  divide  et  impera,  Iată  deci  că  acţiunea  dcla 
< ©OS  — 1701  (şi  1761  et  ss.)  nu  a  fost  unire  ci  desbinarel 

2  Cu  Napoleon. 

i  So  uniiberlegt,  unverdaut.  tollktihn,  eigennutzig,  gefahrlich,  und  ungeiechl 
da?  Projekt  der  Bevollmăchtigt  sein  sollenden  Proiektanten  ist,  eben  so  griindlich, 
iiberzeugend,  und  in  aliem  Anbetracht  Rucksichtswiirdig  ist  die  Widerlegung  des 
sieb.  Gouverneurs,  mithin  muşte  ich  nur  mit  unnotbigen  \V iederholungen  auftrelen, 
wenn  ich  dem  Gutaehten  des  sieb,  Gouverneurs  etwas  hinzufiigte,  denn  er  hat 
besagtes  Proiekt  bis  zum  Spott  und  Gelâchter  durchgehăchelt :  es  ist  genug  was  der 
Gouverneur  am  Ende  seiner  Widerlegung  von  der  Nichtunion  erinnert:  Est  malum 
bene  positum,  dass  nămlich  derzeit  die  Unirten  wider  die  Disunirten  das  Gegengewicht 
behaupten,  und  endlicb,  wăre  es  wider  alle  Glugheit,  im  inneren  Unruhen  anzuzetteln, 
wenn  man  ad  extra  in  eiaem  so  wtchtigen  Krieg  verwickelt  ist;  zudem,  ist  es  nicht 
die  Sache  der  Regenten  sich  mit  Proselitenmacherey  abzugeben,  welches  E.  M.  der 
hung,  HK,  zu  wiederhohltenmaehl  wortdeutlich  zu  erkennen  gegeben  haben ;  wohl 
aber  ist  es  die  Sache  der  Regenten,  auf  die  Anstellung  frommer  und  mit  gutem 
Reyspiele  vorleichtender  Bischofe  und  Seelsorger  den  sorgfâltigsten  Bedacht  zu  nehruen... 

*  Reg.  Aug.  Diese  Nota  (Notă?)  und  die  derselben  be  liegenden  Akten  sind 
bei  der  staatsrăthl.  Registratur  zu  hinterlegen  5  Juiy  1S00.  Franz  (ss,).  Kolowrat  {ss  ] 

Aceasta  a  fost  soarta  proiectului  elaborat  de  fratele 
autorului  Ţiganiadei. 

Actele  dosarului  său  îşi  au  preţul  lor  pentru  informa- 
ţiunile  istorice  pe  care  le  conţin  şi  mai  ales  pentru  lu¬ 
mina  ce  o  aruncă  asupra  politicii  religioase  a  Habsbur- 
gilor  şi  asupra  stării  bisericeşti  deplorabile  in  care  îi  men¬ 
ţineau  ei  intenţionat  pe  Românii  ardeleni. 

Problema  însăşi  a  reunirii  bisericeşti  a  Românilor  ar¬ 
deleni  a  mai  fost  pusă  şi  agitată  şi  în  timpurile  ulterioare, 
precum  arată  Păr.  prof.  I.  Lupaş  în  studiul  său  din  1913, 
la  care  se  referă  prezentele  contribuţiuni.1  Despre  rolul 
problemei  unităţii  religioase  a  Românilor  în  revoluţia  din 
1848  şi  încercarea  de  a  o  rezolva  pozitiv  atunci,  a  pu¬ 
blicat  dl  prof.  I.  Mateiu  un  studiu  în  Bucureşti,  în  1936 
(extras  din  volumul  omagial  Lapedatu),  Ea  s'a  agitat  şi  în 
1919,  când  se  credea  că  întregirea  neamului  coincizând 
cu  vacanţa  simultană  a  ambelor  scaune  mitropolitane  ro¬ 
mâneşti  din  Ardeal  (Sibiu  şi  Blaj),  reunirea  bisericească 
ar  putea  fi  uşor  făcută,  în  entuziasmul  unirii  naţionale, 
prin  alegerea  unui  singur  titular  pentru  ambele  scaune. 
Peste  20  de  ani  însă,  la  1  Dec.  1939,  prof.  N.  Iorga,  într'o 
conferinţa  rostită  în  Teatrul  municipal  din  Oradea,  s'a 
pronunţat  în  sensul  că  ar  fi  nedibăcie  orice  încercare  de 
reunire  a  celor  două  biserici  româneşti,  azi  când  ele  au 
drepturi  istorice  câştigate. 


(SG) 


1  In  1903  i-a  consacrat  protopopul  ort.  rom.  ardelean  N.  Manegnţi ti  cartea 
Reunirea  Românilor  din  Transilvania  şi  Ungaria,  studiu  naţional-istorie-religtos. 
editura  autorului,  Sibiu,  218  p. 


ARTA  IN  SLUJBA  LUI  DUMNEZEU 

LITERATURA  CREŞTINĂ  A  DLUI  PROF.  V.  PAPILIAN 

de 

Diacon  Dr.  EMIL1AN  VASILESCU 

Profesor  ]a  Academia  teologică  „  Andreîană" 


Editura  sibiană  „Dacia  Traiană“  a  publicat  de  curând 
primul  volum  de  Teatru  al  dlui  prof.  dr.  Victor  Papilian, 
reunind  în  acest  volum  trei  piese :  Cerurile  spun,  Nocturnă, 
şi  Moartea  vanităţilor.  Faptul  acesta  s'ar  părea  fără  nicio 
însemnătate  pentru  o  publicaţie  cum  este  Revista  Teolo¬ 
gică.  Şi  totuşi,  cine  a  asistat  acum  un  an  şi  ceva  la  reprezen¬ 
tarea  piesei  Cerurile  spun,  aici  la  Sibiu,  şi  cine  cunoaşte 
în  general  opera  literară  a  dlui  prof.  Victor  Papilian,  va 
găsi  că  s'a  făcut  până  acum  o  adevărată  nedreptate  acestui 
valoros  scriitor  creştin,  tocmai  din  partea  presei  bisericeşti, 
care  ar  fi  trebuit  încă  de  mult  să-l  ia  în  braţe  cu  toată 
căldura  şi  să  fie  chiar  mândră  de  el,  aşa  cum  e  mândră 
de  pildă  biserica  romano-catolică  franceză  de  câţiva  scrii¬ 
tori  creştini  contimporani  ca :  Paul  Claudel,  Framşois 
Mauriac,  Daniel  Rops  şi  alţii, 

In  deosebi  presa  bisericească  ardeleană  avea  şi  are 
o  datorie  faţă  de  scrisul  dlui  Victor  Papilian,  deoarece 
dsa,  deşi  ardelean,  după  cât  ştiu,  numai  prin  adopţiune, 
a  pătruns  ca  puţini  alţii  viaţa  ardelenească,  făcând  să 
pulseze  in  aproape  toate  operele  sale  literare  frământările 
sociale,  politice  şi  religioase  din  Ardeal,  Ar  fi  destul  să 
amintesc  de  puternicul  şi  voluminosul  roman  întitulat  In 
credinţa  celor  şapte  sfeşnice,  în  care  găsim  zugrăvit,  ca 
într'o  vastă  frescă,  întreg  sbuciumul  vieţii  ardeleneşti  de 
după  primul  răsboiu  mondial.  De  asemenea,  sufletul  ar¬ 
delenesc  se  recunoaşte  pe  sine  în  minunatele  „Nuvele 
ardeleneşti",  strânse  în  volumul  întitulat  De  dincolo  de 

rău,  Şi  nu  mai  puţin  ardelenească  este  piesa  Cerurile 
spun,  care  a  fost  reprezentată  pentru  prima  dată  pe  scena 
Teatrului  Naţional  din  Cluj,  în  ziua  de  6  Noemvrie  1933, 
cu  prilejul  sfinţirii  bisericii  catedrale. 

Dar  nu  pentru  a  arăta  nedreptatea  făcută  scriitorului 
Victor  Papilian  de  presa  bisericească  şi  nu  pentru  a  găsi 
vină  cuiva  am  vrut  să  scriu  aceste  rânduri,  ci  pentru  a 
arăta  că  opera  literară  a  dlui  Victor  Papilian  are  un 
puternic  colorit  creştin  şi  poate  fi  socotită  chiar  ca 
fiind  pusă  în  serviciul  lui  Dumnezeu.  Se  va  părea 
poate  cuiva  exagerată  această  afirmaţie,  dar  trebue  să 
mărturisesc  că  la  această  încheiere  am  ajuns,  răsfoind  şi 
recitind  unele  dintre  romanele,  nuvelele  şi  piesele  dsale 
de  teatru.  In  toate  am  descoperit  aceeaşi  frământare  sufle¬ 
tească,  acelaşi  dor  adânc  de  depăşire,  de  transcendere, 
aceleaşi  chemări  ale  Absolutului  şi  aceeaşi  neîncredere  în 
puterile  raţiunii  deslipită  de  credinţă  şi  iubire.  Aş  putea 
spune  chiar  că  în  scrisul  dlui  Victor  Papilian  se  întreză¬ 
reşte  o  întreagă  filosofie,  creştină  în  măduva  ei,  şi  o 
apologie  a  credinţei  şi  a  ortodoxiei.  Nesfârşitele  discuţii 
ale  eroilor  săi,  care  totdeauna  ajung  să  abordeze  şi  pro¬ 
bleme  religioase,  nu  trebue  să  turbure  pe  cititor  prin 
cruzimea  argumentărilor  atee,  ştiinţiste,  materialiste,  anar¬ 
histe  şi  nihiliste,  deoarece,  până  la  urmă,  toate  aceste 
năstruşnicii  intelectuale  sunt  vădite  ca  efecte  ale  unei 
raţionalizări  excesive,  care  în  chip  necesar  duce  la  haos 
şi  moarte.  Ideea  aceasta,  că  raţiunea  — ■  „gândirea",  îi  zice 
dl  Victor  Papilian  —  deslegată  de  frâul  credinţei  şi  al 
iubirii,  duce  în  chip  inevitabil  la  distrugere  şi  moarte,  o 
întâlnim  nu  odată  în  scrisul  dsale  şi  de  aceea  credem  că 
merită  să  începem  cu  ea  consideraţiile  noastre. 

„Există,  spune  dl  Victor  Papilian,  prin  glasul  d-rului 
Latour  din  romanul  In  credinţa  celor  şapte  sfeşnice ,  o 
raţionalizare  progresivă,  ca  şi  o  paralizie  progresivă  a 
sufletului...  şi  o  raţionalizare  de  acest  soiu  te  duce,  fie  la 
moarte  —  nihilism  total  —  fie  ia  imortalitate  —  fuzi¬ 
unea  mistică  cu  Dumnezeirea",1  Dar,  dacă  ne  e  ceva 

11  In  credinţa  celor  şapte  sfeşnice,  voi.  1,  p,  345. 

mai  greu  să  găsim  în  lucrările  dlui  Victor  Papilian 
fuziunea  mistică  cu  Dumnezeu  prin  exces  de  raţio¬ 
nalizare,  apoi  ravagiile  raţionalizării  desfrânate  fac  însuşi 
obiectul  piesei  întitulată  Nocturnă  şi  le  întâlnim  în  peri¬ 
peţiile  eroului  principal  din  piesa  Cerurile  spun,  subin¬ 
titulată  „mister  creştin  ortodox11. 

In  această  din  urmă  piesă,  pe  care  o  considerăm  ca 
cea  mai  izbutită  dintre  lucrările  de  teatru  ale  dlui  Victor 
Papilian  şi  pe  care  o  punem  alături  de  misterul  creştin 
îngerul  a  vestit  pe  Maria,  de  Paul  Claudel,  asistăm  la 
tragedia  sufletească  a  unui  tânăr  ardelean  din  secolul  XVII, 
desprins  cu  sila  din  vraja  mediului  natal,  impregnat  de 
credinţă,  şi  dus  la  Viena,  ca  să  ia  contact  cu  „gândirea", 
cu  ştiinţa,  filosofia  şi  marea  artă,  şi  să  poată  servi  astfel 
scopurilor  de  mărire  ale  tatălui  său  şi  ale  dibaciului  politi¬ 
cian  Szentivânyi,  prelat  catolic.  Noua  orientare  sufletească 
a  tânărului  desrădâcinat  din  credinţa  sa  şi  din  frumoasele 
tradiţii  ale  mediului  natal,  îl  duce  la  hipertrofia  eului,  la 
lipsă  de  orice  scrupul,  la  voinţa  de  distrugere  şi  în  sfârşit 
la  crima ;  pentru  ca  apoi,  trezit  din  acest  vis  rău  al 
„raţionalizării  progresive",  să  ia,  pe  jos,  drumul  sfintei 
mănăstiri  Neamţu, 

Dar  mult  maî  pregnantă  este  ideea  dlui  Victor  Papi¬ 
lian,  că  gândirea  duce  la  moarte,  in  cealaltă  piesă,  în 
Nocturnă,  subintitulată  „mister  păgân".  Aici  se  desfăşoară 
tragedia  unei  familii,  în  care  tatăl,  renumitul  profesor 
universitar  de  filosofie  Domniceru,  are  un  sistem  de  cuge¬ 
tare  ultraraţionalist.  Sistem  perfect  închegat,  dar  lipsit  de 
contactul  cu  viaţa,  cu  realitatea,  Dîn  acest  sistem  sunt 
excluse  toate  acele  credinţe  religioase  şi  morale  care  dau 
sens  vieţii  şi  ne  leagă  de  ea.  Din  această  pricină,  sistemul 
de  cugetare  al  profesorului  Domniceru  duce  In  chip  logic 
la  ideea  de  haos,  ca  scop  suprem,  şi  la  nihilism.  Pentru 
încununarea  sistemului  său,  profesorul  ţine  să-şi  crească  pe 
cei  doi  copii,  un  băiat  şi  o  fată,  potrivit  cugetării  sale 
filosofice,  voind  ca  ei  să  fie  două  fiinţe  cu  totul  excep¬ 
ţionale,  înzestrate  cu  maximum  de  spirit  critic  şi  capabili 
de  orice  iniţiativă  cu  caracter  original,  indiferent  de  con¬ 
secinţele  morale  şi  sociale  ale  faptelor  lor.  Rezultatul  firesc 

nu  putea  îi  altul  decât  nenorocirea  copiilor  şi  a  profesorului 
însuşi.  Băiatul,  Titu,  ajunge  la  stupefiante,  la  nihilism  şi  la 
sinucidere.  „Căci  numai  gândirea,  desprinsă  de  orice  temei 
omenesc,  duce  la  moarte",  spune  el.1  Iar  fata,  Cora,  trage 
şi  ea,  în  felul  ei,  consecinţele  practice  din  gândirea  filosofică 
a  tatălui  său,  ajungând  la  prostituare,  la  lupta  pentru  distru¬ 
gerea  familiei,  pentru  amorul  liber  şi  pentru  libertatea  avor¬ 
tului.  Când  un  om  cu  mintea  întreagă,  Varlam,  o  roagă  :„Uită 
toată  învăţătura  care  te-a  desprins  de  viaţă  şi  uită  mai  ales 
acea  grandioasă  şi  nemernică  înţelepciune,  care,  făcându-te 
supra-om  ţi-a  nimicit  simţirea  omenească"2,  fata  răspunde: 
„Prin  nebunie  trebue  să  mă  întorc  pe  pământ,  căci  prin  cu¬ 
minţenie  mă  avânt  în  neant".8  Sau  altădată :  „Lumea  haosului 
e  lumea  adevărului".4  Tatăl,  înspăimântat  de  consecinţele 
practice  ale  sistemului  său  filosofic,  caută  să-şi  repare  gre- 
şala.  Fata  însă  îi  reproşează  violent  că  i-a  distrus  copilăria, 
nimicindu-i  contactul  cu  Dumnezeu  şi  alungându-1  pe  Dum¬ 
nezeu  din  casa  lor,  „Mi-ai  furat,  zice  ea,  şi  mai  mult  decât 
ntât,  mi-ai  distrus  copilăria...  întreaga  mea  copilărie, 
aimicind  contactul  meu  cu  Dumnezeu...  Aveam  şase  ani. 
A  doua  zi  mergeam  la  şcoală...  Eram  emoţionată!  In  loc 
să  laşi  să  vibreze  acea  emoţie  plăpândă,  dar  fericită,  de 
copil...  tu  ce-ai  făcut  ?  M’ai  chemat  aici,  în  acest  birou 
odios...  şi  în  numele  aceluiaşi  principiu  mi-ai  vorbit  de 
Dumnezeu,  de  Iisus  Hristos...  şi  fără  nicio  consideraţie 
pentru  sufletul  meu  dornic  de  miraculos,  mi-ai  spus  că 
totul  este  un  basm  şi  că  Iisus  Hristos  poate  nici  na  existat...". 5 
La  aceste  cuvinte,  profesorul  răspunde  r  „Nu  regret...  asta 
ti-a  întărit  voinţa  şi  ţi-a  deşteptat  spiritul  critic".  Şi  fata 
continuă:  „Ai  alungat  misterul  întrupării  lui  Dumnezeu, 
ca  să- mi  sădeşti  în  suflet  misterul  gândirii,  ca  exponent 
al  haosului..,  Şi  azi,  în  loc  să  caut  pe  Dumnezeu  prin 
tainele  creştine,  caut  haosul  prn  taina  gândirii".  In  pra¬ 
gul  dezastrului,  văzându-şi  fata  pornită  pe  calea  desfjâului 

1  Teatru,  voi.  I,  p.  I8t . 

2  Ibid.,  p.  186. 

1  lbid.,  p.  192. 

*  Ibtd,  p.  202. 

•  Teatru,  voi.  I.  p.  248, 

şi  băiatul  cu  laţul  pregătit  pentru  spânzurătoare,  profesorul 
încearcă  să-şi  renege  sistemul,  sau  să-i  dea  o  altă  orientare. 
„Copii,  spune  el  transfigurat,  veniţi  să  dăm  un  nou  sens 
gândirii...  să  căutăm  pe  Dumnezeu.  Dacă  l-am  găsi  în 
orice  fir  de  iarbă,  sau  în  orice  bob  de  nisip?".1  „Tu  l-ai 
găsit  în  haos",  îi  răspunde  băiatul.  „Dacă  ne-am  ruga  lui 
Dumnezeu?"  stăruie  tatăl  iluminat.  Dar,  era  prea  târziu, 
Fata  pleacă  în  lume  să  răspândească  ideile  dezastruoase  ale 
tatălui  său,  fiul  se  spânzură  şi  tatăl  cade  secerat  de  moarte, 
după  ce  sorbise,  împreună  cu  fiul  său,  din  cupa  cu  stu¬ 
pefiante  pregătită  de  acesta  pentru  a-1  transpune  în  inima 
adevărului  suprem:  haosul, 

Ideea  aceasta  a  dlut  Victor  Papîlian,  că  gândirea, 
desprinsă  de  credinţă  şi  iubire,  duce  la  nimicirea  vieţii, 
nu  are  în  ea  nimic  paradoxal,  dacă  ţinem  seamă  de  faptul 
că  viaţa,  ca  să  se  menţină  şi  să  prospereze,  are  nevoie 
de  anumite  certitudini  fundamentale,  pe  care  ştiinţa  nu  i 
ie  poate  da,  şi  filosofia  cu  atât  mai  puţin.  Ştiinţa  şi  filo- 
sofia,  când  au  vrut  să  fie  duşmănoase  credinţei,  au  lovit 
fără  cruţare  în  temeiurile  vieţii,  în  certitudinile  fundamen¬ 
tale  asupra  adevărului,  binelui  şi  frumosului,  raţionalizân- 
du-le  şi  subiectivizându-le  până  la  completa  anarhie  de 
gândire  şi  trăire  morală.  Pe  la  începutul  secolului  nostru, 
un  gânditor  moralist,  profesor  la  Sorbona,  Albert  Bayet, 
tare  pe  cugetarea  sa  materialistă  şi  deterministă,  propo¬ 
văduia  o  morală  mai  teribilă  chiar  decât  Morala  fără 
obligaţie  şi  sancţiune  a  lui  Jean-Marie  Guyau,  o  morala 
întemeiată  exclusiv  pe  datele  ştiinţei  şi  preconizând  desfiin¬ 
ţarea  oricărei  responsabilităţi  a  faptelor,  din  moment  ce 
totul  în  natură  —  şi  deci  şi  în  natura  sufletească  —  se 
întâmplă  după  legi  fixe  şi  inexorabile.  Dupăcum  e  absurd, 
zicea  Albert  Bayet,  să  fie  bătut  pomul  care  nu  dă  roade 
bune,  tot  asemenea  este  absurd  ca  cineva  să  fie  responsabil 
de  faptele  sale,  din  moment  ce  determinismul  universal 
nu  stă  în  puterea  nimănui  şi  se  desfăşoară  dela  sine,  fără 
posibilitatea  de  a  ne  împotrivi  în  vreun  fel.  Adică  tocmai 
aşa  cum  spune  fata  profesorului  Domniceru  din  piesa  dlui 
Victor  Papîlian:  „Fatalitatea  e  un  resort  ce  se  desfăşoară,  . 

•'  Ibid„  p.  270. 

L-ai  pornit?  Până  la  capăt  merge.  Orice  piedecă  ii  este 
vătămătoare".1  Şi  dacă  filosofia  materialistă  —  de  care,  e 
drept,  se  cam  feresc  astăzi  filosofii  —  ar  fi  dusă  în  prac¬ 
tică  până  la  toate  consecinţele  ei  de  către  reprezentanţii 
acestei  filosofii,  apoi  nu  vedem  unde  s'ar  putea  ajunge 
decât  la  haos  şi  nihilism,  la  suprimarea  vieţii. 

Gândirea,  prin  urmare,  duce  la  moarte,  dar  nu  orice 
fel  de  gândire,  am  accentuat,  ci  numai  gândirea  desprinsă 
de  credinţă  şi  iubire,  gândirea  luciferică,  prezumţioasă  şi 
totuşi,  în  fond,  neputincioasă.  Căci  gândirea  care,  dimpo¬ 
trivă,  îşi  cunoaşte  limitele  şi  e  chiar  capabilă  să  se  umilească 
în  faţa  Absolutului,  gândirea  aceea  nu  omoară  viaţa,  ci  se 
armonizează  cu  ea  şi  face  ca  viaţa  să  prospereze.  Aceasta 
este  şi  părerea  dlui  Victor  Papilian,  care  pune  în  gura 
bătrânului  preot  ortodox  din  piesa  Cerurile  spun  cele  mai 
frumoase  cuvinte  în  cinstea  vieţii,  „îndemn  dumnezeesc".1 
„Căci  Domnul  priveşte  cu  drag  la  cei  ce  înfrumuseţează 
viaţa  şi  cu  sufletele  lor  împodobeşte  cerul".3  însuşi  „Dum¬ 
nezeu  şi-a  jertfit  Fiul  de  dragul  vieţii".*  „Da,  învierea! 
Ea  e  marea  taină  şi  marea  putere  a  ortodoxiei , . ,  Viaţa, 
Măria  Ta!...  Viaţa,.."5 

Gândirea  şi  viaţa  trebue  deci  să  se  armonizeze,  să 
meargă  împreună.  „Gândirea  şi  viaţa  merg  îmbrăţişate  şi 
contopite  şi  aşa  trebue  să  meargă",  spune  acelaşi  om  cu 
mintea  întreagă  din  piesa  Nocturnă ,6  Altfel  suntem  nevoiţi 
să  admirăm  consecvenţa  studenţilor  filosofului  Eduard  von 
Hartmann,  care  în  seminariile  lor  îşi  puneau  ca  temă  de 
discuţie  mijlocul  cel  mai  practic  pentru  a  distruge  din- 
tr’odată  omenirea,  scăpând-o  cu  un  ceas  mai  de  vreme  de 
suferinţele  care  o  aşteaptă  în  viitor.  Sau  dăm  dreptate 
celor  doi  tineri  din  cartea  Insula  pinguinilor,  a  lui  Anatole 
France,  care  făcând  toate  socotelile  lumii  acesteia  şi  găsind-o 
nevrednică  să  trăiască,  au  pregătit  un  plan  de  distrugere 

*  Teatru,  voi.  I,  p,  186, 

2  Ibid,.  p.  55. 

3  Ibid,,  p.  5!. 

*  Ibid,,  p.  52. 

"  Ibid ,  p.  158. 

6  Ibid ,  p  183. 

generală  şi  au  început  să  şi-l  pună  in  aplicare.  In  sufletul 
lor  licărea  totuşi  nădejdea,  ba  chiar  convingerea,  că  natura 
va  avea  grije  să  scoată  din  cenuşa  acestei  lumi  nevrednice 
o  lume  nouă,  mai  bună  şi  mai  frumoasă... 

Dl  Victor  Papilian  a  rezolvat  deci  în  chip  creştin 
grava  problemă  a  gândirii  şi  a  raportului  ei  cu  acţiunea. 
La  dsa  accentul  nu  cade  pe  gândire,  ci  pe  viaţă,  iar  ceea 
ce  dă  sens  şi  tărie  vieţii  este  iubirea.  Această  ultimă  idee, 
că  iubirea  este  esenţa  vieţii,  formează  chiar  miezul  celei 
de  a  treia  piesă  din  volumul  de  Teatru  de  care  ne  ocupăm, 
piesă  întitulată  Moartea  vanităţilor  şi  cu  subtitlul  „misterul 
misterelor".  Aici  suntem  în  plină  efervescenţă  religioasă, 
la  Arezzo,  în  Italia,  spre  sfârşitul  secolului  XV.  Călugărul 
dominican  Girolamo  Savonarola  tună  şi  fulgeră  împotriva 
păcatelor  şi  desfrâului  clerului  şi  poporului.  Copiii,  devotaţi 
zelosului  reformator,  dau  o  luptă  cumplită  împotriva  „va¬ 
nităţilor",  a  stricăciunii  sub  orice  formă.  Dar  lupta  lor  şi  a 
neînfricatului  călugăr  se  vădeşte  până  la  urmă  lipsită  de 
iubire  şi,  aproape  fără  voia  cititorului  sau  a  spectatorului, 
simpatia  se  îndreaptă,  nu  spre  marea  operă  de  purificare 
întreprinsă  de  Savonarola  şi  copii,  ci  spre  cardinalul 
Strozzi,  adeptul  frumosului  şi  iubirii,  şi  spre  prietena 
acestuia,  Catarina,  care  îşi  împarte  iubirea  între  cardinal 
şi  copilul  său,  Ascanio,  prins  în  mrejele  rebeliunii,  dar 
până  la  urmă  desamăgit  şi  trădat  de  propriii  săi  tovarăşi. 
„Iubirea  e  taina  tainelor",1  spune  cardinalul  Strozzi  în 
momentul  când  e  pe  cale  să-şi  dea  sufletul,  otrăvit  de 
ceata  copiilor,  conduşi  de  Savonarola  şi  manevraţi  de  câţiva 
politiceni  fără  scrupule.  „Iubirea  e  taina  tainelor",  spune 
şi  Ascanio  în  momentul  când  acţiunea  sângeroasă  şi  lipsită 
de  iubire  a  iui  Savonarola  eşuează,  „Mamă,  se  roagă  băiatul, 
lasă-mă  să  privesc  cerul...  Azi  sunt  vrednic  de  el,  fiindcă 
azi  am  descoperit  taina  tainelor...  Mamă,  iubirea  e  taina 
tainelor".*  Şi  tot  prin  iubire,  întruchipată  în  Catarina, 
cardinalul  Strozzi  crede  că  poate  ajunge  la  Dumnezeu: 
„Catarina  —  spune  el,  stingându-se  încet,  după  ce  i  s’a  servit 
cupa  cu  otravă  —  aşează-te  lângă  mine...  Dă-mi  mâna  ta.  Tu 


1  Teatru,  voi.  I,  p.  454. 

2  Ibfd,,  p.  495. 

mi-aî  fost  totdeauna  drumul  către  Dumnezeu,  Prin  tine 
vreau  s'ajung  la  El.,.  Fiindcă  tu  şi  Dumnezeu  alcătuiţi  o 
singură  fiinţă,./*,1 2 

Iubirea  deci,  în  concepţia  dlui  Victor  Papilian,  este 
contraponderea  gândirii,  este  zămislitoarea  şi  temeiul  vieţii. 
Viaţa  însăşi  nu  are  sens  şi  nici  nu  poate  exista  fără  iubire. 
„Viaţa  e  iubire",3  spune  şi  tânărul  Ion  din  piesa  Cerurile 
spun,  înainte  de  a  fi  luat  drumul  raţionalizării  disolvante. 

Dar  mai  e  ceva-  Şi  aici  sufletul  nostru,  al  creştinilor 
răsăriteni,  se  umple  de  mângâiere.  Iubirea  este,  în  gândirea 
dlui  Victor  Papilian,  prin  excelenţă  esenţa  Bisericii  cre¬ 
ştine  răsăritene.  Iubirea  care  uneşte  pe  om  nu  numai  cu 
Dumnezeu  şi  cu  aproapele  său,  dar  chiar  cu  întreaga 
creatură.  Biserica  răsăriteană  trăieşte  din  iubire,  din 
universala  şi  veşnica  iubire.  Ea  „nu  se  contopeşte  nici  cu 
împărăţiile  lumeşti",  ca  în  romano-catoltcism,  „nici  cu 
sufletul"  individual,  mărginit,  ca  în  protestantism,  „Cum 
trăieşte  ea?"  se  întreabă  tânărul  Ioan  în  piesa  Cerurile  spun . 
„Nu  ştiu,  n’aş  putea-o  spune . . .  dar  trăieşte.  O  văd  vie 
în  celălalt,  în  aproapele  meu,  în  durerea  lui,  în  bucuria 
lui.,,  O  văd  vie  în  icoanele  zugrăvite  cu  truda  mea...  O 
simt  că  trăieşte  în  toate  darurile  cerului,,."*  „Această  cre¬ 
dinţă  te  va  duce  la  nimicire",  îi  spune  prelatul  romano- 
catolic  Szentivânyi,  „Aproapele  tău  poate  fi  un  tâlhar  sau 
un  criminal..,"  La  care  Ion  răspunde:  „Cărămida,  reverende, 
e  doar  lut  prost...  în  zidul  casei,  capătă  folos,  iar  în  locaşul 
bisericii,  sfinţire,.,". 

Minunată  gândire,  specifică  sufletului  răsăritean,  care 
se  apleacă  plin  de  iubire  spre  tot  ce  e  fiinţă  omenească, 
spre  tot  ce  e  suferinţă  şi  nevoie  de  ajutoare! 

„Meşterul  bun,  spune  în  continuare  prelatul  romano- 
catolic,  aruncă  la  gunoiu  cărămida  spartă  sau  stricată,,. 
Pe  el,  clădirea  îl  interesează...  măreţia  locaşului..."  In- 
tr'adevăr,  Ia  ce  fărădelegi  nu  s'a  pretat  romano-catolicismul 
în  decursul  veacurilor  pentru  această  „măreţie"  a  locaşului 

1  Teatru,  voi,  I,  p.  37. 

2  Ibid p.  31. 

3  Ibid-,  p.  454. 

bisericii  pământeşti !  Dl  Victor  Papilian  o  ştie  la  fel  de 
bine  ca  şi  noi  şi  ne- o  arată  destul  de  lămurit,  nu  numai 
în  manevrele  prelatului  Szentivânyi,  din  Cerurile  spun,  sau 
ale  capelanului  Barâny  din  romanul  In  credinţa  celor  şapte 
sfeşnice ,  dar  peste  tot  unde  i  se  iveşte  prilejul,  în  romanele, 
nuvelele  şi  piesele  d-sale.  Peste  tot  romano-catoîicismul  este 
arătat  ca  o  vastă  organizaţie  politică,  aliată  nobilimii  şi 
străină  de  suferinţele  reale  ale  poporului.  De  asemenea, 
protestantismul,  cu  individualismul  său,  cu  preţul  pe  care 
îl  pune  pe  carte  şi  cu  bizareriile  sectelor  sale,  rămâne 
străin  de  sufletul  poporului.  „Catolicismul,  spune  preotul 
Prăgoi  în  romanul  In  credinţa  celor  şapte  sfeşnice ,  este 
religia  nobililor,  protestantismul  al  cărturarilor,  iar  ortodoxia 
a  noastră  a  ţăranilor...  Şi  nici  când  nobilii  n'au  putut  iubi 
pe  ţărani,  aşijderea  nici  cărturarii,  dacă  n’au  fost  pătrunşi 
de  marea  taină  a  împăcării". 1  Despre  un  preot  greco-catolic, 
dl  Victor  Papilian  spune  în  altă  parte  că  „era  catolic  prin 
învăţătură  şi  elan,  dar  era  ortodox  prin  suferinţă,  milă 
şi  nădejde".2  Şi  cu  câtă  simţire  ştie  d-sa  să  ne  înfăţişeze 
admirabila  figură  de  preot  ortodox  din  marea  nuvelă  Se 
desmorţesc  sufletele,  din  volumul  întitulat  De  dincolo  de  râu  ! 
Cât  devotament  la  acest  preot,  sensibil  la  tot  ce  e  suferinţă, 
nedreptate,  asuprire!  Cum  ia  el  totdeauna  parte  celor 
slabi  şi-i  apără  chiar  cu  preţul  vieţii  sale,  pe  copilul  de 
ţigan  Micloş,  pe  secuiul  Bandi,  pe  nedreptăţitul  plugar 
Ţicudean,  chiar  şi  pe  contele  Bornemisa,  satrapul  regiunii, 
când  aceasta  este  înfrânt  şl  pe  cale  de  a*şi  pierde  viaţa! 
Preotul  ia  partea  tuturor  celor  nedreptăţiţi,  pentrucă 
„Biserica  este  dreptatea".3  Ea  este  întruchiparea  iubirii 
lui  Dumnezeu  faţă  de  lume  şî  a  lumii  faţă  de  Dumnezeu. 
Biserică  smerită  şi  reculeasă  în  ea  însăşi,  Biserica  ortodoxă, 
„în  care  Dumnezeu  nu  e  demonstrat,  ci  simţit",4  îşi  revarsă 
totuşi  binefacerile  nu  numai  asupra  oamenilor,  ci  chiar  şi 
asupra  animalelor.5  Ea  mângâie  poporul  în  necazurile  lui, 

1  In  credinfa  celor  şapte  sfeşnice,  p.  348 — 349. 

2  De  dincolo  de  râu,  p.  84. 

3  Ibid.,  p.  138. 

4  Teatru,  voi.  I,  p,  32. 

5  Vecinul,  p.  12. 


3*. 


460 


REVISTA  TEOLOGICĂ 


îl  ţine  legat  de  limba  şi  tradiţiile  lui  şi-i  dă  nădejdi  de 
mai  bîne. 

Aceasta  este  Biserica  ortodoxă  în  scrisul  d-lui  Victor 
Papilian, 

Şl  numai  din  această  sumară  prezentare  a  câtorva 
dintre  ideile  ce  domină  scrisul  literar  al  d-lui  Victor 
Papilian,  se  vede  limpede  că  avem  de-a-face  cu  un  adevărat 
suflet  de  creştin,  şi  încă  ortodox,  căruia  îi  place  să  se 
afirme  ca  atare.  Altfel  cum  ne-am  putea  explica  faptul 
că  în  toate  cărţile  d-sale  sunt  presărate  discuţii  teologice, 
duse  cu  o  rară  competenţă,  şi  in  mai  toate  romanele, 
nuvelele  şi  piesele  d-sale  apar  preoţi  ortodocşi  cu  frica  lui 
Dumnezeu  şi  cu  ruşine  de  oameni  şi  creştini  care  au  mult 
bine  sufletesc  din  credinţele  şi  practicile  lor  religioase? 
De  asemenea,  ce-1  va  fi  împins  pe  dl  Victor  Papilian  să-şi 
aleagă  subiecte  din  epocile  de  mari  frământări  religioase, 
cum  au  fost  acelea  de  pe  vremea  luptelor  religioase  din 
Ardealul  secolului  XVII?  Dacă  am  sta  să  analizăm  numai 
procesul  sufletesc  de  înstrăinare  de  credinţă  al  eroului 
principal  din  piesa  Cerurile  epun,  şi  încă  am  simţi  adân¬ 
curile  de  credinţă  din  care  a  putut  izbucni  o  astfel  de 
creaţie  literară.  Dar  mai  grăitoare  încă  decât  orice  este 
extraordinara  analiză  sufletească  din  romanul  In  credinţa 
celor  şapte  sfeşnice,  unde  toată  acţiunea  celor  două  mari 
volume  se  învârteşte  în  jurul  înfiripării  şi  prăbuşirii  unei 
mici  secte  mileniste,  iniţiată  de  servitorul  Maxim  Muscă, 
din  casa  inginerului  Bălăceanu.  Cine  a  avut  răbdare  să 
parcurgă  rând  cu  rând  toate  avânturile  pioase  şi  toate 
greşelile  şi  decepţiile  acestui  servitor,  va  înţelege  că  numai 
un  adânc  cunoscător  al  Bibliei  şi  al  psihologiei  credinţei 
a  putut  să  scrie  o  astfel  de  carte.  Ba  chiar  mai  mult,  aş 
îndrăzni  să  spun  că  nu  e  deloc  verosimil  ca  cineva  să 
isbutească  a  scrie  o  astfel  de  carte  fără  să  fi  trăit  personal, 
măcar  unele  dintre  experienţele  religioase  pe  care  le  pune 
pe  seama  eroului  său.  E  greu  adică  să  crezi  că  cineva, 
care  nu  va  fi  trecut  prin  trăiri  religioase  profunde,  să  fie 
în  stare  să  găsească  totdeauna  cuvintele  cele  mai  nimerite 
pentru  a  exprima  stările  sufleteşti  ale  personagiilor  purtate 

de  elanuri  religioase.  De  pildă,  cine  îşi  poate  închipui  că 
este  vorba  de  o  simplă  îndemânare  stilistică  din  partea 
celui  care  a  pus  în  gura  lui  Ascanio,  în  Moartea  vani¬ 
tăţilor ■,  o  rugăciune  ca  aceasta :  „Doamne  Dumnezeule,  în 
care  cred  şi  pe  care-L  cinstesc  din  toată  inima,  îndrept 
glasul  către  Tine,  nu  trufaş  ca  un  trâmbiţaş,  ci  smerit  ca 
un  adevărat  creştin,  împarte  pânea  harului  Tău  asupra 
noastră  a  tuturor,  căci  suntem  flămânzi  după  gândul  Tău, 
Dă-ne  haina  sfinţeniei,  căci  suntem  goi...  Şi  fie  ca  în  mintea 
noastră  să  răsară  zorile  zilei  noi,  după  care  atâta  tânjim,. ! 1 
Trebue  să  recunoască  oricine  că  o  astfel  de  rugăciune,  pe 
care  am  putea-o  gusta  din  orice  carte  de  rugăciuni  cre¬ 
ştină,  nu  poate  fi  rezultatul  unei  simple  îndemânări  stilistice. 

De  altfel,  dl  Victor  Papilian  nu  face  o  taină  din  cre¬ 
dinţa  sa  şi  nu  se  sfieşte  să  şi-o  mărturisească.  Acum  câţiva 
ani,  când  eram  asistent  la  Facultatea  de  teologie  din  Bucu¬ 
reşti,  l-am  chemat  să  vorbească  studenţilor  Ia  un  seminar. 
Nu-mi  amintesc  bine  ce  a  spus  atunci,  ştiu  numai  că  a 
fost  o  mărturisire  caldă  de  credinţă  sinceră,  care  a  mişcat 
sufletul  studenţilor  şi  a  determinat  pe  unul  dintre  ei, 
călugăr  şi  poet  talentat,  să  se  înscrie  la  Facultatea  de 
medicină  din  Cluj-Sibiu,  ca  să  fie  aproape  de  profesorul 
literat  şi  credincios  care-1  impresionase  atât  de  mult.  Şi 
este  de  notat  faptul,  că  atât  profesorul  cât  şl  studentul, 
deşi  angajaţi  în  studii  de  medicină,  socotite  ca  cele  mai 
refractare  credinţei,  au  găsit  în  această  disciplină  motive 
în  plus  pentru  a-şi  întări  credinţa  şi  pentru  a  o  revărsa 
în  opere  de  artă.  Căci  şi  tânărul  discipol  are  gata  o  piesă 
în  versuri  cu  subiect  din  viaţa  primilor  creştini. 

Dl  prof.  Victor  Papilian  a  înţeles  deci  să-şi  pună 
ştiinţa  şi  arta  în  serviciul  lui  Dumnezeu,  ca  cel  mai  înalt 
scop  pe  care  şi-l  pot  pune  acţiunile  omeneşti.  Principiul 
după  care  se  conduce  d-sa  este  acela,  că  arta,  ca  să  fie 
fecundă  şi  binefăcătoare,  „cere  o  comuniune  cu  Dum¬ 
nezeu", *  Şî  este  ştiut  că  adevărata  artă  şi-a  tras  totdeauna 
seva  din  adâncurile  credinţei  şi  a  rămas  nepieritoare  în 
măsura  în  care  s'a  pus  în  serviciul  lui  Dumnezeu. 


1  Teatru,  voi.  I,  p,  369. 


!  Ibld.,  p,  483. 

In  româneşte  1 
de 

Diacon  Dr.  GRIGORIE  T.  MARCU 

Profesor  la  Academia  teologica  „Andreianâ" 

CAPITOLUL  II 

Aplicarea  detailată  a  principiilor 

§  I.  —  Se  suprimă  în  viaţa  lui  lisus  toate  faptele  cari  sunt  prezentate  ca 
împliniri  ale  vreunei  profeţii  de-a  Vechiului  Testament 

Cei  ce  se  numesc  „critici"  prin  excelentă  vreau  să  ne  spună 
acum  cu  deamănuntul  ce  trebue  suprimat  din  evanghelii,  în  virtutea 
diverselor  lor  principii. 

înainte  de  toate,  dintr'o  trăsătură  de  condei,  ei  elimină  din 
viaţa  Mântuitorului  toate  pasagiile  în  cari  se  arată  că  El  a  plinit 
cutare  sau  cutare  proorocie  a  Vechiului  Testament.  „Există  încă 
o  manieră  de-o  mare  însemnătate,  zice  P.-W.  Schmiedel,2  o  parte 
foarte  caracteristică  a  credinţei  creştinătăţii  (primare):  aceea  după 
care  vechile  spuse  ale  Scripturii  s'au  realizat  constant  în  viaţa 
Domnului  său.  Urmează  de-aici  că  acele  pasagii  (ale  evangheliilor) 
cari  sunt  prezentate  ca  împliniri  ale  acestor  spuse,  oferă  puţină 
siguranţă  şi  garanţie".  Autorul  citează,  pentru  exemplificare,  cu¬ 
vintele:  Dumnezeul  meu,  Dumnezeul  meu,  de  ce  m'ai  părăsit?  —  pe 
cari  sfântul  Mateiu  şi  sfântul  Marcu  le  pun  pe  buzele  Hristosului  în 
agonie.  „Aceasta-i  fără  îndoială  o  interpretare  tardivă  a  creştină¬ 
tăţii,  continuă  el,  ca  şi  atâtea  alte  cuvinte  despre  care  se  spune  că 

1  L.-CL  Fillion :  L'Evangile  mutile  ei  denaiure  par  Ies  rationalistes  coniempo- 
rains.  Paris,  1909,  —  Urmare  dela  p.  407. 

2  Die  Persan  Jesa,  p,  34. 

le-ar  fi  rostit  (Iisus)  pe  cruce.  Povestitorul  avea  în  vedere  textul 
psalmului  XXII  (XXI),  2.  Trebuia  ca  sfintele  profeţii  să  se  împli¬ 
nească  ;  aşa  cerea  situaţia".  A.  Harnack  vorbeşte  în  acelaşi  sens 
„Convingerea  că  profeţiile  Vechiului  Testament  s'au  împlinit  în  viaţa 
lui  Iisus,  a  înrâurit  tradiţiunea  într'un  chip  tulburător",1 

Aplicarea  acestei  regule  este  osebit  de  funestă  pentru  evan¬ 
ghelia  dela  Mateiu,  al  cărei  autor  se  complace  să  arate  plinirea  multor 
profeţii  ale  Vechiului  Testament  de  către  Iisus  Hristos,  şi  în  care 
revin  atât  de  des  formulele ;  Şi  au  fost  acestea  ca  să  se  plinească 
ceea  ce  s’a  scris ;  Astfel  s'a  împlinit  ceea  ce  s’a  zis ,  etc.a  In 
aceste  condiţiuni,  cel  puţin  o  treime  din  cuprinsul  evangheliei 
■dela  Mateiu  trebue  anulată,  ca  şi  părţi  însemnate  din  a  doua  şi  a 
treia. 5 

După  Dr.  Brandt,4  toate  detaliile  evanghelice  cari  privesc  pa¬ 
timile  şi  învierea  Mântuitorului  şl  cari  au  o  paralelă  în  Vechiul  Tes¬ 
tament,  trebue  îndepărtate  numaidecât,  fără  cel  mai  neînsemnat 
examen,  de  către  critica  conştientă  de  misiunea  ei;  evident,  ele  au 
fost  adăugate  de  către  primii  creştini.  Aserţiunea  aceasta  este  atât 
de  violentă,  încât  Brandt  a  primit  reproşuri  chiar  dîn  partea  ami¬ 
cilor  săi.  „Pentru  ce,  spune  unul  dintre  aceştia,6  pentru  ce  Iisus,  ca 
excelent  israelit  ce  era,  n’a  utilizat  în  cutare  sau  cutare  împrejurare, 
ca  stele  călăuzitoare  ale  felului  Său  dc-a  acţiona,  ideile  şi  profeţiile 
Vechiului  Testament ?"  Asta-i  adevărat;  dar  mai  este  încă  ceva.  E 
cert,  cum  credem  noi,  cum  credeau  oarecând  iudeii,  cum  cred  şi 
destui  protestanţi,  că  număroase  fapte  din  viaţa  lui  Mesia  au  fost 
prezise  cu  mult  înainte  de  către  profeţii  de  Dumnezeu  inspiraţi. 
Profeţiile  în  chestiune  nu  i-au  fost  aplicate  lui  Iisus  abia  mai  târziu 
şi  în  chip  retrospectiv ;  evangheliştii  constată  doar  atât  că  EI  le-a 
împlinit. 

Cu  toată  falsitatea  ei  evidentă,  „regula"  în  chestiune  trebuia  să 
intre  prompt  în  Manuale ;  ea  era  prea  comodă  ca  să  nu  i  se  stoarcă 
tot  folosul  posibil.  „Când  s'a  înţeles  că  Iisus  era  Cel  ce  avea  să 
vină  (Mesia),  credinţa  discipolilor  Săi  se  preocupa  să-i  pună  per- 

1  Das  Wesen  des  Christentums,  p.  16. 

2  Comp.  Mat.  2,  16.  17.  23;  4,  14;  8,  17.  etc. 

3  Nu  mai  vorbim  de  evanghelia  a  patra,  după  ce  ea  a  fost  deja  suprimată  In 
bloc  de  către  „criticii1'  noştri, 

4  Die  euangetische  Geschlchte  and  der  Ursprungdes  Chrisieniums,  Le ipzig,  1893, 

5  O,  Schmiedel,  Die  Hauptprobleme  der  Leben-Jesu-Forschung,  ed,  2,  Tii- 
bingen,  1906,  p,  55. 

soana  şi  viaţa  de  acord  cu  proorociile  a  căror  existenţă  devenîa 
pentru  ei  proba  de  căpetenie.  Şi  cum  trăsăturile  vieţii  învăţătorului 
se  decolorau  repede,  au  reuşit  fără  nici  o  greutate11,1  Aceeaşi 
notă  răsună  într  una  din  cele  mai  proaspete  lucrări  a  lui  J.  Weiss  t 
„Istorisirea  evangheliilor  este  plină  de  preziceri...  împrumutate  din 
Vechiul  Testament...  Când  Iisus-ul  sau  era  mort,  creştinătatea  pri¬ 
mară  şi-a  găsit  consolări  şi  lumini,  , . .  descoperind  că  suferinţele 
şi  moartea  lui  Mesia  au  fost  prezise  în  Vechiul  Testament,  şi  prin 
urmare,  pregătite  de  vreme  îndelungată  de  Dumnezeu  .  .  .  Profeţiile  şi 
istoria  Legii  celei  vechi  au  dat,  deci,  naştere  unui  număr  conside¬ 
rabil  de  fapte  de-aie  istoriei  evanghelice,  sau  mai  vârtos  ele  au  îm¬ 
bogăţit  episoadele  cu  trăsături  noui.2 

§  II.  —  Copilăria  lui  lisus  este  înlăturată  cu  totul 

Să  intrăm  mai  cu  dinadinsul  în  amănunte  şi  să  vedem  ce  bine- 
voîesc  „teologii  moderni"  să  ne  mai  lase  din  cele  trei  părţi  mari 
ale  vieţii  Mântuitorului. 

întâi  de  toate,  consimt  ei  să  păstreze  oarecari  trăsături  ale  co¬ 
pilăriei  Sale  ?  Absolut  nimic,  în  majoritatea  cazurilor.  „în  această 
istorie  a  prunciei,  se  unesc  tot  felul  de  trăsături  legendare",  zice  J. 
Weiss.3  lisus  nu  s'a  născut  in  Betîeem  ;  abia  mai  târziu  s'a  pretins 
că  se  născuse  în  cetatea  lui  David,  ca  să  se  realizeze  profeţia  Iui 
Mihea,4 

„El  era  originar  din  Nazaret".5  „Noi  nu  posedăm  nici  o  ştire 
istorică  despre  pruncia  şi  tinereţea  {iui  lisus),  scrie  la  rândul  sau 
O.  Pfleiderer, 6  căci  ceea  ce  povestesc  în  această  chestiune  evan¬ 
gheliile  dela  Mateiu  şi  Luca  n’are  nici  o  valoare  istorică".  Primul 
fapt  autentic  din  viaţa  Mântuitorului  este  botezul  Său.  „Ceea  ce-1  pre~ 
cedează  (activitatea  Sa  publică)  şi  ceea  ce-1  urmează  (adică  învierea, 
înălţarea  ia  cer,  etc.)  se  sustrag  condiţiunilor  ordinare  ale  isto- 

1  Ch.  Guignebert,  Manuel  cThisfaire  anctenne  du  christianisme :  Ies  originea. 
Paris,  1906,  p.  166. 

2  Die  Sckrlften  des  Neuen  Testoments,  t.  I,  p,  42—43.  J.  Weiss  mai  spune  r 
„O  considerabilă  cantitate  din  materialul  ilustrativ  al  vieţii  lui  lisus  era  gata  in. 
Vechiul  Testament,  interpretat  din  punct  de  vedere  mesianic". 

3  Dic  Schriften  des  N.  T.,  t,  I,  p.  47. 

4  Mihea  5,  2.  Comp,  Mateiu  2,  5 — 6. 

5  R,  Otto,  Leben  und  WirkenJesu  nach  historisck-kritischer  Auffassurg.  Got- 
tiagen,  1902,  p.  25. 

6  Die  Entstehung  des  Christentums,  p.  61. 

risi.  Dacă  planează  ceva  misterios  asupra  sfârşitului  acestei  istorii 
din  clipa  în  care  eroul  ei  şi-a  dat  ultima  suflare,  vălul  este  şi  mai 
de  nestrăbătut  când  iai  în  considerare  antecedentele  imediate  ale 
apariţiei  Sale  ca  predicator  popular  al  împărăţiei  lui  Dumnezeu".' 
Albert  Reviile,  dela  care  împrumutăm  aceste  rânduri,  binevoieşte  a 
nu  „contesta  farmecul  estetic"  al  istorisirilor  sfinte  relative  la  copi¬ 
lăria  lui  Iisus;  dar  el  nu  acceptă  câtuşi  de  puţin  valoarea  lor  isto¬ 
rică"1 * 3  ;  ele  n'ar  aparţine  primului  leagăn  al  tradiţiilor  evanghelice. 
Raţiunea  acestei  susţineri  e  clară;  «supranaturalul  abundă",*  Cele  ce 
se  spun  despre  naşterea  lui  Ioan  Botezătorul,  la  începutul  evanghe¬ 
liei  dela  Luca,  sunt  deasemenea  legendare.4 

Toţi  neo-criticii  vorbesc  un  limbaj  asemănător,  Crooker,  —  care 
nu  este  un  savant,  ci  un  simplu  vulgarizator,  cum  s'a  spus  mai  sus,. 
—  se  exprimă  cu  o  cutezanţă  şi  o  violenţă  de  limbaj  deadreptul  iz¬ 
bitoare.  „într’adevăr,  trebue  să  fie  cu  desăvârşire  învârtoşat  la  inimă 
acei  cititor  care  nu  simte  (în  istorisirile  privitoare  la  copilăria  lui 
Iisus)  ardoarea  respectului  discipolilor  şi  căldura  dragostei  lor,  cari 
se  manifestează  prin  aceste  basme  miraculoase.  Si  mai  mărginit  de 
spirit  este  cei  ce  se  amăgeşte  să  privească  această  poezie  ca  proză,  şi 
să  creadă  că  aceste  fapte  particulare  s'au  petrecut  realmente . . ... 
Acestea  nu  sunt  anale  ale  copilăriei  lui  Iisus,  ci  produse  ale 
vieţii  Sale ;  nu  sunt  istoria  naşterii  Sale,  ci  simboale  ale  valorii  mi¬ 
siunii  Sale . . .  Acestea  sunt  răsfrângerile  spiritului  cuvintelor  şi  ale 
faptelor  din  vremea  maturităţii  Sale,  proiectate  de  imaginaţia  în¬ 
fierbântată  a  discipolilor  Săi  iubitori  pe  negurile  de  incertitudine 
cari  îi  învălue  copilăria".5 

Unii  raţionalişti  ceva  mai  temperaţi  consimt  să  considere  ca 
istorie  cel  mult  o  singură  istorisire  din  viaţa  Domnului  nostru  Iisus 
Hristos  anterioară  botezării  Sale,  şi  anume  pelerinajul  Său  la  Ie¬ 
rusalim,  cu  Maria  şi  losif,  când  a  atins  vârsta  de  doisprezece  ani  6 
E  drept  că  istorisirea  evanghelică  nu  semnalează  nici  o  minune  în 
această  împrejurare,  şi  că  criticii  pretind  a  fi  aflat  în  acest  episod 
dovada  că  naşterea  lui  Iisus  Hristos  n'a  avut  nimic  supranatural. 

1  A.  Reviile,  Jâsus  de  Nazareth,  Paris,  1897,  t,  1,  p.  361. 

1  Ibid.,  p.  362. 

3  p.  369. 

*  p.  440. 

5  Supremacy  of  Jestts,  p,  71. 

6  Luca  4,  2  —  5. 

§  III.  —  Suprimări  multiple  în  viaţa  publică  a  Mântuitorului 

Suntem  noi  oare  mai  bine  informaţi  cel  puţin  asupra  vieţii  pu¬ 
blice  a  Mântuitorului  ?  Aceasta-i  singura  care  are  o  importanţă  ve¬ 
ritabilă  pentru  „teologii  noştri  moderni",  de  vreme  ce  ei  nu  admit 
decât  câteva  trăsături  destul  de  sumare  ale  patimilor,  respingând  cu 
totul  învierea  şi  înălţarea.  Exclusiv  prin  aceasta  apreciază  ei  persoana 
şi  opera  lui  Iisus.  Ii  vom  afla  deci,  aici,  foarte  binevoitori  şi  tot  atât 
de  înţelepţi.  Dar  ce  desamăgire :  bisturiul  lor  este  tot  atât  de  activ  şi 
aici,  ca  pretutîndenea  de-altfel. 

1°  Propovăduirea  lui  Ioan  Botezătorul.  —  Iată  că  Ioan  Boteză¬ 
torul  îşi  face  apariţia  în  pustia  Iudeei.  Dacă  este  ceva  clar  în  mi¬ 
siunea  sa,  am  putea  spune  că  aceasta-i  propovăduirea,  reamintindu-ne 
că  'n  ochii  raţionaliştilor  titlul  său  de  înaintemergator  n'are  mai  multă 
realitate  obiectivă  decât  acela  de  Mesia.  Zadarnică  speranţă !  „Este  im¬ 
posibil  să  reconstitui  cu  oarecare  certitudine  ansamblul  ideilor  sale, 
pe  planul  pe  care-şi  propunea  să  le  execute",1  De  altcum  el  „n’a 
recunoscut  şi,  cu  atât  mai  puţin,  n'a  proclamat  mesianitatea  lui  Iisus".2 
Acesta  nu-i  decât  un  visător,  un  entuziast ;  să  ne  despărţim  de  el  fără 
regrete. 

2°  Planul  lui  Iisus,  diversele  Sale  titluri.  — ■  La  rândul  Său,  Iisus 
se  prezintă  întâi  de  toate  simplu  discipol  şi  figurant  al  lui  Ioan  Bote¬ 
zătorul,  —  cutează  să  susţină  unii.  Ştie  El  dinainte  ce  trebue  să 
facă?  Are  El  un  plan  bine  determinat?  Nul  „El  avea  nevoe  să-şi  în¬ 
tocmească  planul  de  conduită.3  —  Când  cugeta  Ia  împărăţia  (Iui  Dum¬ 
nezeu)  pe  care  voia  s'o  întemeieze...,  avea  momente  în  cari  nu  ştia... 
dacă  cel  ce-i  vorbia  era  Satan  sau  Duhul  lui  Dumnezeu".4 

Titlurile  pe  cari  şi  le  ia  Domnul  nostru  Iisus  Hristos,  sau  pe 
cari  le  primeşte  în  evanghelii,  au  o  importanţă  prea  capitală  pentru  ca 
raţionalismul  contimporan  să  nu  încerce  să  le  suprime,  şi,  cu  ele, 
mai  multe  pasagii  din  scrierile  inspirate.  După  O.  Pfleiderer,  titlul 
de  Mesia  nu  vine  câtuşi  de  puţin  deia  Iisus  în  persoană,  „ci  originea 
lui  trebue  căutată  in  reflexiuniie  creştinătăţii  (primare)  asupra  cata¬ 
strofelor  morţii  şi  exaltării  Domnului  său11.5  Alţii  gândesc,  din  ce  în 
ce  mai  timid,  că  Iisus  însuşi  a  revendicat  acest  nume,  dar  la  o  epocă 

1  Ai  Reville:  Jisvs  de  Nazareth,  t.  I,  p.  447. 

z  Ibld-,  p.  440, 

3  Ibid.,  t.  II,  p.  12. 

1  Ibid.,  t.  I,  p,  426-427, 

5  Citat  de  A.  Schweitzer,  Von  Refmarus  zu  Wrede,  p,  311. 

mai  târzie,  fapt  care  stârneşte  îndoieli  asupra  episoadelor  anterioare 
ale  istoriei  Sale,  unde  vorbeşte  şi  acţionează  ca  Mesia. 

Cât  priveşte  titlul  de  „Fiul  omului11,  acesta  n'ar  fi  avut  nici  când 
sensul  înalt  pe  care  i-1  atribue  tradiţia;  el  ar  fi  echivalentul  banal 
al  cuvântului  om  şi  nu  exprimă  nimic  mai  mult.  Cel  de  „Fiu  al  Iui 
Dumnezeu  “  este  de  asemenea  fără  însemnătate.  „Raportul  pe  care 
l-a  avut  cu  Dumnezeu  n’a  fost  nici  odată,  în  gândirea  Iisus-ului 
istoric,  ceva  metafizic  şi  incomunicabil".1  Cuvintele  pe  cari  î  le  atribue 
sfântul  Mateiu  (11,  25 — 30):  Toate  mi-au  fost  date  de  Tatăl  meu,  au 
fost  „interpolate,  sau  cel  puţin  modificate  dintr'un  interes  teologic11, 
Să  le  suprimăm,  deci,  şi  odată  cu  ele  toate  celelalte  pasagii  cari  de¬ 
monstrează  divinitatea  lui  Iisus.  La  urma  urmelor,  primii  creştini  nu 
credeau  încă  în  natura  divină  a  fiului  Măriei ;  cu  toate  că  Pavel  în¬ 
suşi  l-a  ridicat  pe  Hrislos  la  o  altitudine  atât  de  prodigioasă,  „lui 
nu  i-a  fost  posibil  să-l  numească  Dumnezeu",  „Gânditorii"  greci  sunt 
cei  ce  au  făcut  acest  pas  definitiv.2 

Vorbind  de  aceste  trei  titluri,  A.  Schweitzer 3  nu  ezită  să  spună 
că  Iisus  „vine  la  noi  ca  un  necunoscut  şi  un  om  fără  nume,  aşa  cum 
se  apropia,  pe  marginea  lacului  (Ghenisaretului)  de  acei  oameni  cari 
nu  ştiau  cine  era  El.  El  pronunţă  aceeaşi  vorbă:  „Urmează-mă!"  E 
adevărat  că  Iisus  se  apropie  astăzi  de  noi  ca  un  necunoscut,  ca  un 
om  fără  nume?  Lui  A,  Schweitzer  şi  amicilor  săi  nu  le  pasă  de  toate 
titlurile  lui  Iisus,  şi  nu  fără  motiv,  căci  ei  nu  vreau  să  Ie  recunoască. 
Ei  se  mulţumesc  să  afirme  —  uşor  lucru !  —  că  sunt  gata  să-l  urmeze 
pe  Iisus,  dar  numai  cu  condiţia  că  El  nu  promulgă  nici  o  dogmă,  şi 
că  prescripţiile  Sale  morale  rămân  vagi  şi  generale. 

3°  Eliminarea  tuturor  faptelor  jenante.  —  Dacă  ni  s'ar  permite 
să  facem  uz  de-o  comparaţie  cam  comună,  pentru  a  descrie  cu  un 
cuvânt  procedeele  „criticilor"  noştri,  am  spune  că  conduita  lor  este 
aceea  a  prestidigitatorilor,  când  fac  scamatorii.  Ei  află  pe  apostoli 
jenanţi ;  îi  fac  să  dispară  s  „Este  îndoielnic  că  apostolii  aparţin  vieţii 
lui  Iisus,  că  El  i-a  ales  şi  i-a  trimis  să  propovăduiască  evanghelia.. 
Cei  doisprezece  nu  aparţin,  după  cum  se  pare,  decât  începutului  Fap- 
ieîor  Apostolilor". *  Cutare  sau  cutare  fapt  nu  este  deloc  jenant  prin 
el  însuşi;  ajunge  însă  ca  el  să  displacă  acestor  exegeţi  de  stil  nou, 

1  A.  Reville,  î.  c.,  t.  II,  p.  li. 

2  A.  Meyer,  Was  uns  Jesus  heate  ist,  p.  6 — 8. 

9  Von  Reimarus—,  p.  401. 

*  Wellhausen,  Einleitung  in  das  Neve  Testament,  p.  112, 

pentru  ca  să  fie  suprimat  fără  discuţie.  De  exemplu,  „există  o  istorie 
vagă,  in  Marcu,  precum  şi  în  Mateiu/  în  legătură  cu  o  iemee  siro-fe- 
niciană".2  Ca  şi  cum  această  istorie  n’ar  fi  de-o  perfectă  limpezime  în 
limitele  sale  generale  şi  îa  cele  mai  mărunte  detalii !  Din  acelaşi  autor:* 
„Ideea  de-a  lega  de  un  munte  întreaga  predică  pe  care  o  citim  în 
(evanghelia  dela)  Mateiu  (cap.  5—7),  provine  mai  ales  din  imaginaţia 
doctrinală  a  primilor  creştini".  Nu  trebuia  oare  ca  şi  Biserica  să-şi 
aibă  Sinai-ul  său,  după  exemplul  sinagogei,  ca  scenă  a  legislaţiei  celei 
noui  ? 

Se  vede  bine  câ  „teologii  moderni"  ştiu  să  iasă  din  încurcătură 
ori  de  câte  ori  vreau  să  se  debaraseze  de  episoadele  cărora  refuzi 
să  le  admită  autenticitatea.  Uneori,  ei  idealizează  faptele;  operaţie 
care  echivalează  cu  o  suprimare  complectă  i  „E  incontestabil  că  nu 
avem  aici  (în  istorisirea  despre  ispitirea  lui  Iisus)  altceva  decât  trans¬ 
formarea  în  mit  a  unui  fapt  istoric",  şi  acest  fapt  a  constat  pur  şi 
simplu  în  „luptele  lăuntrice  cari  s'au  dat  de  repetate  ori  în  sufletul 
lui  Iisus",4 

încă  una :  „Transfigurarea  (de  pe  muntele  Tabor)  este  o  manieră 
materială  de  reprezentare  a  schimbării  care  a  avut  loc  în  atitudinea 
adoptată  de  discipolii  cei  mai  intimi  (ai  lui  Iisus),.. ;  aceştia  au  în¬ 
ceput  să-l  privească  drept  o  fiinţă  mai  mult  decât  omenească". 

In  alte  părţi,  s’a  recurs  la  comoda  teorie  a  dubletelor.  Criticii 
dau  acest  nume  episoadelor  de  aceeaşi  natură,  pe  cari  le  întâlnim  ici 
şi  colo  în  sinoptici ;  de  exemplu,  cele  două  înmulţiri  ale  pâinilor» 
trimiterea  celor  doisprezece  apostoli  şi  a  celor  şaptezecişidoi  de  ucenici, 
tămăduirea  de  către  Mântuitorul  a  unor  boli  analoage,  etc.  In  ochii 
neo-criticllor,  dubletele  presupun  de  fiecare  dată  o  invenţie,  fie  a  po¬ 
vestitorului,  fie  a  documentelor  cari  i-au  servit  ca  isvor  :  ca  şi  cum 
Mântuitorului  i-ar  fi  fost  imposibil  să  îndeplinească  de  două  ori 
acelaşi  act,  să  repete  acelaşi  miracol,  să  pronunţe  acelaşi  cuvânt  în 
împrejurări  diferite !  Această  altă  regulă  le  procură  ocazia  de-a  mânui 
cu  spor  daltele  lor  distructive,  şi  de-a  suprima  unul  sau  altul  din 
pasagiile  cari  prezintă  oarecare  asemănare.  Câte  dărâmături  se  în- 

1  Mateiu  15,  21 — 28;  Marcu  7,  24 — 30. 

2  A.  Robinson,  A  Study  on  the  Saviour  in  the  Netver  Lighi,  Londra,  ed.  2,  1898, 
p.  183. 

3  Ibid„  p.  93. 

4  A.  Reville,  Jisut  de  Nazarefh,  t.  II,  p.  19, 

*  A.  Robimon,  l,  c„  p.  205. 

grămădesc  astfel  Ia  picioarele  acestor  stranii  istorici  ai  lui  Iisus  I  De 
obiceiu,  un  biograf  abil  îşi  bate  capul  să  descopere  documente  noui; 
„criticii11  noştri,  dimpotrivă;  nu  vizează  decât  să  distrugă  materialele 
(documentele)  ce  le  posedă,  după  ce  au  început  prin  a  se  plânge 
de  numărul  lor  mic.  Evident,  cu  puţină  bunăvoinţă,  le  este  uşor  să 
găsească  dublete  acolo  unde  un  comeniator  obicinuit  este  incapabil  să 
le  întâlnească,  „Foarte  probabil,  zice  Robinson,1  că  acest  episod 
(despre  Zaheu)  a  servit  ca  sursă  istoriei  lui  Natanail  din  evanghelia 
a  patra,  dat  fiind  că  există  asemănări  bătătoare  Ia  ochi  între  această 
istorie  şi  cea  a  lui  Zaheu“.  De  fapt,  pe  deoparte,  Zaheu  urcă  într’un 
sicomor  pentru  ca  să-l  poată  vedea  pe  lisus ;  de  alta,  Natanail  me¬ 
ditează  sub  un  smochin  inainte  de-a  merge  la  Mântuitorul.  Intr 'adevăr, 
adepţii  teologiei  moderne  nu  sunt  dificili  în  alegerea  probelor  lor. 

Se'nţelege  că  în  astfel  de  condiţiuni  viaţa  „Iisus-ului  istoric" 
ajunge  să  fie  un  adevărat  pat  a  lui  Procust,  în  care  faptele  sunt  su¬ 
puse  la  tortură,  pentru  ca  să  se  poată  armoniza  cu  planul  şl  cu  ideile 
preconcepute  ale  falşilor  critici.  Dacă  unul  dintre  evangheliştl  istoriseşte 
un  episod  special,  sau  o  simplă  trăsătură  nouă  pe  care  ceilalţi  doi 
n’o  menţionează,  aceasta  ajunge  pentru  a  arunca  îndoiala  asupra  ca¬ 
racterului  istoric  al  respectivului  episod,  asupra  respectivei  trăsături. 
Acesta  este  un  mijloc  tare  comod  de-a  se  debaraia  de  pasagiile  com¬ 
promiţătoare  pentru  teoriile  moderne.  Dar  ce  nu  spun  adversarii  noştri, 
ce  protestări  sgomotoase  nu  se  aud  din  rândurile  lor  daca  sfinţii  scri¬ 
itori  relatează  evenimente  din  istoria  Mântuitorului  in  chip  aproape 
identic  7 

Cert,  în  ciuda  asigurărilor  lor  repetate,  este  tare  anevoie  de 
crezut  în  imparţialitatea  metodei  lor.  Sfântul  Mateiu,  pretind  aceştia, 
a  inserat  în  imaginea  pe  care  şi-o  făureşte  despre  Itsus,  toată  îngu¬ 
stimea  concepţiilor  iudaice  şi  i-a  atribuit  lui  Mesia  al  său,  mai  cu 
osebire  în  chestiunea  botezului,  a  judecăţii  de  apoi,  etc,,  număroase 
spuse  pe  cari  El  nu  Ie-a  pronunţat  nici  odată. 

Sfântul  Luca,  pe  de  altă  parte,  este  responsabil  de  „trăsăturile 
sociale"  ce  se  întâlnesc  in  istorisirea  sa,  mai  precis  de  preferinţa 
arătată  de  Iisus  săracilor  pentru  că  sunt  săraci ;  el  a  mai  introdus 
în  cuvântările  Mântuitorului  universalismul  teoriei  pauline,  etc.  Până 
şi  sfântul  Marcu,  In  care  şcoalei  critice  îi  place  să  vadă  pe  evanghe¬ 
listul  primitiv,  şi  pe  care  această  şcoală  l-a  crezut  cu  desăvârşire 
independent,  a  suferit,  după  opinia  altor  teologi  liberali,  influinţa  multor 

1  L.  c,,  p.  233. 

leit-motive,  cari  natural  că  au  modificat  şi  chiar  desfigurat  istorisirea 
originală-1 

Pentru  a  opera  suprimările  dorite,  criticii  noştri  nu  citesc  numai 
în  gândirea  autorilor  inspiraţi,  cărora  le  atribue  fel  de  fel  de  intenţii 
tendenţioase ;  ei  citesc  deasemenea  şi  în  cea  a  lui  Iisus.  Ei  interpre¬ 
tează  în  felul  lor,  după  necesităţile  cauzei  pe  care  o  servesc,  spusele 
Sale,  intenţiile  Sale,  proiectele  Sale.  El  a  trebuit  să-şi  propună  asta 
şi  asta ;  El  n'a  putut  pronunţa  cutare  sentinţă.  De  pildă,  după  W. 
Bousset, 2  dacă  Iisus  a  vorbit  despre  intrarea  păgânilor  în  împărăţia 
lui  Dumnezeu  şi  despre  întemeierea  Bisericii,  aceasta  n’a  putut-o  face 
decât  călăuzit  de  un  simţământ  foarte  vag,  amândouă  aceste  fapte  fiind 
chestiuni  de  viitor,  pe  cari  nu  le  putea  cunoaşte  cu  anticipaţie ;  este 
deci  just  să  se  admită  că  în  aceste  două  chestiuni  El  n'a  putut  folosi 
limbajul  ce  i  se  atribue.3  După  acelaşi  autor, 4  maniera  atât  de  no¬ 
bilă  în  care  Iisus  spiritualizează  fiinţa  divină  ar  vădi  antipatia  perso¬ 
nală  pe  care  i-o  inspira  cultul  extern ;  de  unde  se  conchide  că  El  n'a 
instituit  nici  o  sfântă  taină,  nici  chiar  aceea  a  botezului.  Şl  prin 
aceasta  se  ajunge  la  suprimarea  altor  multe  texte  importante. 

Cazul  care  urmează  nu  trebue  să  ne  mire  mai  puţin :  el  e  un 
exemplu  de  cutezanţă  şi  bun-plac.  Cei  trei  sinoptici  ne  informează 
simultan  “  că  Mântuitorul,  în  a  doua  parte  a  vieţii  Sale  publice,  re¬ 
curgea  de  cele  mai  multe  ori  la  parabole,  când  se  adresa  norodului ; 
aceasta,  cu  un  scop  vindicativ,  cum  arată  în  mod  expres  evangheliştii. 
Dar  nici  W.  Bousset®  şi  nici  P.  Wernle7  nu  vor  să  accepte  această 
trăsătură  ca  autentică,  ci  o  atribue  unei  tradiţii  posterioare.  Şi  to¬ 
tuşi,  un  fapt  de  specia  aceasta  este  atât  de  extraordinar,  încât  tradiţia 
n’ar  fi  fost  în  stare  să-l  creeze  ea  însăşi,  dacă  el  n’ar  fi  purces  dela 
Iisus, 

4®  Cum  se  suprimă  minunile  lui  Iisus*  —  Iată,  deci,  cum  viaţa 
publică  a  Mântuitorului  a  fost  pusă,  cum  s’ar  zice,  în  cumpănă,  în 

1  P.  Wernle,  Quellen  des  Lebens  Jesa,  passim. 

2  Jesus,  p.  15. 

2  Mai  încolo,  la  p.  31,  Bousset  se  vede  obligat  să  revină  asupra  acestei  afir¬ 
maţii  indrăsneţe.  De  fapt,  el  recunoaşte  cel  puţin  atât  că  Iisus,  formând  cercul  intim 
al  discipolilor  Săi,  a  pus  bazele  unei  societăţi  noui. 

*  Ibid.,  p.  15. 

‘  Matei u  13,  10—11  ;  Marcu  4,  10 — 11  ;  Luca  8,  9 — 10, 

*  Jesus,  p.  21. 

7  Quellen  des  Lebens  Jesu,  p.  62. 

s  In  lucrarea  noastră  Las  Miracles  de  N-S,  J&sus-Christ,  publicată  recent  de 
librăria  Lethielleux,  noi  răspundem  atăt  in  general  (tomul  I)  cât  şi  cu  deamănuntul 
(tomul  II)  obiecţiunilor  celor  mai  la  modă  acum  in  cercurile  neo-criticilor. 

numele  principiilor  criticei.  Dar  e  cu  totul  altceva  dacă  dela  fapte 
obicinuite  trecem  la  elementele  miraculoase  ale  aceleiaşi  perioade. 
La  prima  privire,  aceia  dintre  „teologii  moderni"  cari  vădesc  o  mo¬ 
deraţie  relativă,  nu  leapădă  dintr 'odată  şi  în  mod  absolut  minunile 
Mântuitorului.  Uneori,  ei  fac  uz  de  un  limbaj  judicios  în  această 
chestiune.  De  pildă,  când  spun  cu  A.  Harnack  t1  „Respingerea  de 
documente  ca  absolut  inutilizabile,  sau  atribuirea  lor  unei  epoci  mai 
târzii  pentru  motivul  că  ele  conţin  istorisiri  de  minuni,  provine  din- 
tr'o  prejudecată.,.  Noi  n’avem  dreptul  să  facem  din  existenţa  minu¬ 
nilor  în  evanghelii  un  pretext  pentru  a  ne  scăpa  de  evanghelie".  După 
ce  au  făcut  această  concesie  de  formă,  ei  revin  îndată  la  teoriile 
lor  raţionaliste :  „Elementul  miraculos  a  fost  exagerat  —  e  evident 

—  în  destule  naraţiuni". 2 

Dacă  dela  criticii  moderaţi  până  la  un  anumit  punct  trecem  la 
cei  mai  avansaţi,  limbajul  pe  care  ne  este  dat  să-I  auzim  devine 
negaţie  complectă.  „Evangheliştii,  zice  Albert  Reville,*  au  dat  atâta 
importanţă  argumentului  miracolelor,  pe  când  cea  pe  care  i-o  atri¬ 
buia  Iisus  era  mult  mai  mică.  Tradiţiunlle  colectate  de  ei  i-au  pre¬ 
cedat  în  această  complezenţă  faţă  de  miraculos  ;  tendinţa  lor  faţă  de 
conţinutul  acestor  tradiţiuni  era  mai  mult  una  de  accentuare  decât 
de  diminuare,  Noua  ne  lipseşte  —  şi  le  lipsia  chiar  şi  lor  —  orice 
mijloc  de- a  controla  faptele  miraculoase,  pentru  a  le  preciza  ade¬ 
vărata  natură  şi  însemnătatea  lor  reală". 

E  clar  că  se  ajunge  departe  cu  astfel  de  probe  mai  ales  când 
se  trece  dela  teoria  generală  la  aplicarea  detailată.  Când  Iisus  însuşi 

—  după  Mateiu  11,  4—5  şi  Luca  6,  21 — 23  —  a  apelat  în  mod  pre¬ 
cis  la  „argumentul  miracolelor"  pentru  a  demonstra  caracterul  Său 
mesianic  şi  când  El  răspunde  trimişilor  Inaintemergătorului ;  „Orbiî 
văd,  morţii  înviază...."  se  pun  în  conflict  flagrant  cu  textul  sfinţit 
cei  ce  cutează  să  spună  :  „Este  evident  ca  toate  aceste  tămăduiri  şi 
învieri  trebue  înţelese  din  punct  de  vedere  strict  moral".4  Alţi  critici 
reduc  anumite  minuni  ale  lui  Iisus  —  cum  sunt  întâia  pescuire  minu¬ 
nată,  înmulţirea  pâinilor,  blestemarea  smochinului  neroditor  —  la 
simple  cuvinte  pronunţate  de  Mântuitorul,  pe  cari  tradiţiunea  le-ar 
fi  transformat  apoi  în  fapte.  Acest  gen  de  interpretare  şi,  prin  urmare, 

1  Wesen  des  Christentums,  p.  17. 

2  Harnack,  i.  c.,  p.  16. 

3  Jesus  de  Nazarefh,  t.  II,  p.  14. 

4  Râville,  tbid.,  p.  115. 

de  eliminare,  este  frecvent  în  scrierile  lui  A.  Reville,  Soltau,  O. 
Holtzmann,  etc. 

Vreţi,  poate,  câteva  exemple  de  atari  procedee  singulare,  desigur 
foarte  ştiinţifice?  „Referatele  evanghelice  declară  că  îisus  a  înviat  din 
morţi  (pe  fiica  Iui  Iair).  Faptul  pe  care  este  bazată  această  declaraţie 
putea  să  fie  doar  acela  că  s’a  recunoscut  că  moartea  ei  a  fost  o 
noutate  falsă.  Dar  e  şi  mai  probabil  ...că  îisus  a  înviat -o  numai  în 
făgăduinţă.  (Cu  alte  cuvinte)  El  îi  promite  cu  autoritate  că  va  învia 
în  împărăţia  eternă  a  Părintelui  ceresc1'.1  învierea  lui  Lazăr  este  ex¬ 
plicată  cu  aceeaşi  lipsă  de  jenă  s  „îisus  a  spus  (Martei  şi  Măriei) 
că  Lazăr  va  învia.  Le-a  spus-o  cu  accentul  Său  personal  de  autoritate 
care  stârnea  inevitabil  convingerea  (că  aşa  va  fi)...  El  le-a  pregătit  să 
creadă  orbeşte  într'o  viaţă  nouă  de  pe  celălalt  tărâm,  care-1  aştepta 
pe  fratele  lor.  El  le-a  făcut  să-i  vadă  înviat  pe  fratele  lor  în  în¬ 
chipuire,  ca  să  spunem  astfel".2 

N’am  fi  oare  îndreptăţiţi  să-i  comparăm  cu  prestidigitatorii  pe 
cei  ce  sugerează  atari  interpretări,  mai  dificile  de  admis  decât  mi¬ 
nunile  propriu  zise  ?  Am  spus  deja  că  slăbiciunea  şi  ridicolul  exe¬ 
gezei  aşa  zise  critice  şi  istorice  ne  consolează  îndeajuns  prin  simpla 
lor  luare  la  cunoştinţă. 

Câte  odată,  criticii  binevoiesc  să  conceadă  că  Mântuitorul  tre- 
bue  să  fi  săvârşit  oarecari  fapte  miraculoase :  „însăşi  critica  radicală 
admite  că  îisus  a  obţinut  rezultate  deadreptul  surprinzătoare  în 
această  direcţie...  chiar  în  leagănul  cel  mai  vechiu  al  tradiţiunii 
(evanghelice),  în  istorisirile  lui  Petru  (păstrate  de  sfântul  Marcu),  nu 
lipsesc  episoadele  autentice".3  Dar  aceste  tămăduiri  sunt  micşorate 
fără  preget,  fie  în  natura  lor,  fie  în  numărul  lor.  Cât  priveşte  natura 
lor,  pe  aceasta  o  transforma  total,  pronunţând  cuvintele  de  hipnoză, 
sugestie,  auto-sugestie,  isterie.  Nimic  supraomenesc,  nimic  suprana¬ 
tural  în  toate  aceste  fenomene. 

îisus  a  fost  totuşi,  după  expresia  agreată,  un  „vindecător 
extraordinar,  un  „doctor  minunat"  ( Wanderdoktor )  în  ocazluni  destul 
de  puţin  număroase ;  dar  n’a  fost  un  taumaturg  propriu  zis.  El  n'a 
înmulţit  în  chip  minunat  pâinile,  n’a  umblat  pe  ape,  n’a  uscat  smo¬ 
chinul  neroditor,  n’a  potolit  furtuna  pe  mare,  nici  n’a  tămăduit  in¬ 
stantaneu  pe  leproşi,  dat  fiind  că  nu  stătea  în  puterea  Sa  să  săvâr- 

1  A.  Robinson,  A  Stady  on  the  Saviour,  p.  165. 

2  Ibid.,  p.  301. 

8  J.  Weis»,  DU  Schriften  des  N.  T-,  t.  I,  p.  43. 

şească  acte  incomprehensibile  şi  imposibile.  „Creştinătatea  credin¬ 
cioasă  a  zugrăvit  pe  pânza  de  aur  a  miraculosului  chipul  uman  şi 
simplu  al  lui  lisus":1  asta-i  totul.  Aceste  minuni  „sunt  o  coroană 
scânteietoare  pe  care  credinţa  poetică  a  creştinătăţii  a  aşezat-o  pe 
creştetul  lui  lisus".2  Frumoasă  coroană,  desigur,  dacă  toate  metalele 
din  cari  este  făurită  sunt  plumb  veritabil ! 

In  ce  priveşte  „minunile  săvârşite  întru  putere",3  J.  Weiss  pro¬ 
pune  această  dilemă:4  „Sau  trebue  să  privim  aceste  fapte,  împreună 
cu  creştinătatea  primară,  pur  şi  simplu  ca  nişti  minuni  strălucite, 
sau  trebue  să  recunoaştem  că  credinţa  primilor  creştini  a  inventat 
aceste  lucruri  minunate  în  onoarea  Mântuitorului  lor,  pe  care-1  cre¬ 
deau  capabil  să  săvârşească  tot  felul  de  minuni".  In  ceea  ce-î  pri¬ 
veşte,  J,  Weiss  nu  se  îndoieşte  că  această  a  doua  ipoteză  nu  se  im¬ 
pune.  El  are  grije  totuşi  —  şi  cea  mai  mare  parte  dintre  colegii 
săi  din  şcoala  liberală  fac  bucuros  aceeaşi  restricţiune,  —  să  ne 
avertizeze  că  totul  s'a  petrecut  în  chipul  cel  mal  inocent,  cu  cea  mai 
desăvârşită  bunăcredinţă  care  poate  exista  pe  lume.  „Pentru  orice 
gânditor  cumpănit,  e  clar  că'n  această  chestiune  nu  poate  fi  vorba  de 
invenţiuni  premeditate,  cari  ar  fi  opera  falsificatorilor  propriu  zişi, 
ci  de  un  proces  evolutiv  inconştient,  produs  al  imaginaţiei  populare. 
Aceste  istorioare  s'au  născut  tot  aşa  cum  se  nasc  în  zilele  noastre 
nenumărate  romane  şî  legende,  fără  ca  să  li  se  poată  determina  ori¬ 
ginea  şi  autorul  iniţial".3  După  aceasta,  el  semnalează  din  nou  pe 
marea  vinovată,  care  nu  este  alta  decât  credinţa  Bisericii.  „Profeţiile 
şi  figurile  Vechiului  Testament,  ideea  de  putere  miraculoasă  a  lui 
Mesia:  acestea  sunt  deajuus  pentru  ca  restul  să  se  nască  şi  să  se  des- 
volte  spontan".  Sub  acest  raport,  „există  o  anumită  necesitate  ca  do¬ 
meniul  miraculosului  să  crească  în  viaţa  lui  lisus".® 

'  Bousset,  Jesus,  p.  15. 

2  Ibld.,  p.  5. 

3  Sunt  numite  astfel  minunile  săvârşite  de  lisus  în  domeniul  naturii,  şi  Învi¬ 
erile  din  morţi. 

4  L.  c.,  p.  43. 

8  Die  Schriften  des  N,  T.,  t.  I.,  p.  45 — 47. 

*  Ibid.,  p.  45,  Ceva  mai  sus,  la  p.  43,  în  legătură  cu  aplicarea  profeţiilor  Ve¬ 
chiului  Testament  făcută  asupra  lui  lisus,  acelaşi  autor  îşi  ia  de-asemenea  sarcina 
de-a  disculpa  pe  primii  discipoli:  „Fără  îndoială  că  acest  lucru  nu  s’a  petrecut 
într'un  chip  grosolan,  ca  şi  cum  primii  creştini  ar  îi  zis  ;  Pentru  ci  acest  amănunt  a 
lost  proorocit,  trebue  ca  el  si  intre  şi  în  istoria  lai  lisus  j  noi  dăm,  deci,  cutare 
sau  cutare  formă  povestirii.  Faptul  s’a  petrecut  tntr'un  chip  cu  mult  mai  indirect 
şi  mai  naiv". 

Dur  ce  importă  această  onestitate  a  primilor  creştini?  Ea  nu 
schimbă  absolut  întru  nimic  rezultatul  final  relativ  la  minunile  evan- 
th  alice.  Ori,  acest  rezultat  este  următorul;  nici  una  dintre  minunile 
atribuite  Mântuitorului  nu  rezistă  investigaţiilor,  sau  mai  bine  spus 
atacurilor  criticei  raţionaliste.  Iisus  a  săvârşit  doar  câteva  tămăduiri 
pur  naturale,  al  căror  număr  este  destul  de  limitat;  toate  celelalte 
pretinse  minuni  ale  Sale  trebue  scoase  din  Istoria  Sa  veridică.  Citito¬ 
rul  este  rugat  să  binevoiască  a  parcurge  din  nou  paginile  evangheliilor 
dcla  sfântul  Mateiu,  sfântul  Marcu  şi  sfântul  Luca,  şi  va  vedea  câte 
episoade  importante,  caracteristice,  sunt  astfel  sacrificate. 

5°  Prin  ce  procedee  sunt  eliminate  număroase  spuse  ale  Dom¬ 
nului.  —  Dacă  trecem  dela  faptele  Mântuitorului  la  spusele  Sale,1  re¬ 
marcăm  înainte  de  toate  că  în  această  privinţă  teologii  moderni  se 
arată,  în  principiu,  ceva  mai  îngăduftorî.  Am  putea  spune  că,  în  ge¬ 
nerai,  ei  se  tem  mai  puţin  de  acestea  decât  de  faptele  lui  Iisus,  şi  că 
le  par  mai  apte  să-l  reveleze  pe  „Iisus-ul  istoric".  Dar  după  ce 
le-au  lăudat  în  bloc,  n'au  pregetat  să  se  apuce  să  le  atace  în  amă¬ 
nunte-  Aici,  ca  pretutindenea  de-altfe),  ei  iac  uz  de  lupă  şi  de  mi¬ 
croscop,  studiind  separat  nu  numai  fiecare  cuvântare,  ci  aproape  fle¬ 
care  sentinţă  a  Mântuitorului.  E  vai  şi-amar  de  fraza,  de  expresia 
care  nu  pare  a  corespunde  —  după  părerea  destoinicilor  noştri  critici 
—  spiritului  şi  planului  lui  Iisus,  aşa  cum  şi  le  reprezintă  ei,  şi  în  care, 
dimpotrivă,  li  se  năzăreşte  că  au  descoperit  Învăţătura  sfântului  Pavel 
sau  a  Bisericii  primare !  Cea  mai  uşoară  bănuială  dă  prilej  imediat 
unei  suprimări  în  regulă.  Ori,  noi  am  văzut  cu  cită  uşurinţă  se  nasc 
îndoielile  sub  paşii  raţionaliştilor. 

„Trebue  să  te  aştepţi  din  capul  locului,  scrie  J.  Weiss,2  la  aceea 
eă  o  anumită  remaniere  a  avut  loc  {şi  pe  acest  tărâm)  din  partea  ra- 
dactorilor...  Nu  se  putea  să  nu  netezească,  sâ  nu  rotunjească,  să  nu 
complecteze...  O  chestiune  mai  gravaşi  mai  importantă  este  aceasta; 
Nu  avem  noi,  oare,  în  vechile  culegeri  de  cuvinte  de-ale  Domnului, 
sentinţe  cari  nu  vin  dela  Iisus,  ci  au  luat  naştere  printre  primii  cre¬ 
ştini  ?  Noi  trebue  să  ne  aşteptăm  ia  o  sporire  de  specia  aceasta1*. s 

Primele  şl  ultimele  cuvinte  ale  acestui  citat  merită  o  atenţiune 
specială,  căci  denotă,  în  ele  înşile,  părtinirea  şi  ideile  preconcepute 

'  E  vorba  aci  exchiaiv  de  cuvintele  lui  Iisu*  citate  de  sinoptici ;  alintul  loan 
nu  contează  câtuşi  de  puţin, 

2  Aceata-i  unul  dintre  principalii  scriitori  ai  partidului  şl,  ca  atare,  îl  cită*» 
mai  des  decât  pe  alţii. 

3  Die  Schrlften  des  N.  T„  t,  I,  p.  52. 

ale  adepţilor  şcoaleî  liberale.  „Trebue  să  te  aştepţi  din  capul  locului  1“ 
E  mereu  aceeaşi  logică  fantezistă  şi  a  priori,  extrem  de  maleabilă.  Aşa 
ceva  e  cu  putinţă,  şi  ea  va  fi  foarte  avantajoasă  pentru  demonstrarea 
sistemului ;  deci  ea  a  existat  realmente,  şi  „noi  trebue  să  ne  aşteptăm" 
sa  descoperim  cu  uşurinţă  proba  existenţei  sale.  Acestea  fiind  zise, 
ni  se  pune  înaintea  un  exemplu  de  creştere  de  acest  fel :  „Cuvintele 
citate  de  Marcu  2,  27,  Sâmbăta  a  fott  făcută  pentru  om,  şi  nu  omul 
pentru  Sâmbătă,  au  mai  multe  paralele  in  Talmud. 

Fireşte,  e  posibil  ca  Iisus  să  fi  formulat  El  însuşi,  independent  de 
Talmud,  aceeaşi  cugetare;  dar  este  tot  atât  de  posibil  ca  creştină¬ 
tatea,  de  bună  credinţă  fiind,  să-i  fi  atribuit  lui  Iisu*  acest  proverb, 
pe-atunci  în  circulaţie,  care  cadrează  atât  de  bine  cu  ideile  Sale , , , 
Şi  cine  ştie  ce  altă  sentinţă,  care-şi  are  adevărata  origine  în  iudaism, 
putea  foarte  bine  să  fie  inserată  între  cuvintele  Iui  Iisus“. 

Dar  nu  numai  atât :  „Nu  poate  să  pară  suprinzător  faptul  că 
număroase  spuse  cu  caracter  reformator,  cari  circulau  fără  numele 
autorului,  vor  fi  fost  legate  de  persoana  lut  Iisus.  A-i  atribui  pur  şi 
simplu  tot  ceea  ce  s’a  spus  bine  şi  serios,  era  tot  atât  cât  a  face 
elogiul  grandoare!  Sale". 1 

In  virtutea  principiilor  şi  aserţiunilor  „teologiei  moderne11,  Iisus 
n’a  propovăduit  nici  o  dogmă.  Noi  suntem,  deci,  îndatoraţi  să  su¬ 
primăm  — -  dacă  vrem  să  fim  exegeţi  demni  de  acest  nume  —  tot  ceea 
ce,  în  învăţătura  Mântuitorului,  are  înfăţişarea  mai  apropiată  sau  mai 
îndepărtată  a  unul  adevăr  dogmatic.  Şi  din  acest  punct  de  vedere, 
El  n’a  făcut  nici  o  revelaţie  asupra  dumnezeirii  Sale  personale,  asupra 
Duhului  Sfânt,  asupra  Bisericii,  a  sfintelor  taine,  etc.  Wellhausen  îl 
vrea  astfel,2  împreună  cu  alţi  mulţi  teologi  liberali,  dintr’un  motiv 
destul  de  straniu:  „Iisus  n’a  fost  creştin,  ci  iudeu ;  El  n'a  proclamat, 
deci,  o  credinţă  nouă,  ci  a  învăţat  cum  se  împlineşte  voia  lui  Dum¬ 
nezeu".  P.  Wernle3  opune  deasemenea  adevăratele  cuvinte  ale  lui 
Iisus  acelora  pe  cari  i  le-a  atribuit  credinţa  Bisericii.  In  cele  dintâi 
este  vorba  de  încrederea  în  Dumnezeu,  de  neprihănirea  inimii,  de 
milă,  de  smerenie,  de  spiritul  împăciuitor,  de  aspiraţii  pioase,  de 
acestea  şi  nu  de  altceva ...  Şi  dacă  creştinătatea  a  uitat  vreme  de 
aproape  douămil  de  ani  ce-a  vrut  Stăpânul  ei  mai  tntâi  şi  mai  presus 
de  orice,  astăzi  această  vrere  străluceşte  din  nou  pentru  noi  dealungul 

1  Die  Schriften  des  N.  1.,  t.  I,  p.  52 — 53, 

2  Einleitung  in  dat  N.  7.,  p.  113. 

5  Quellen  des  Lehens  Jesu,  p,  86. 

4*. 

şi  dealatul  evangheliilor,  atât  de  clară  şl  de  minunată  ca  răsăritul  de 
soare  care  împrăştie  cu  razele  sale  biruitoare  toate  fantomele  şi  toate 
umbrele  nopţii.  " 

Aţi  înţeles,  desigur,  că  soarele  victorios  vrea  să  fie  critica  libe¬ 
rală;  cât  priveşte  fantomele  şi  umbrele  funeste,  ne  lămurim  fără  preget 
asupra  a  ceea  ce  reprezintă  ele,  mai  ales  după  ce  P.  Wernle  ne  în¬ 
credinţează,  în  pagina  următoare,  că-i  „sătul  de  hristologle  până  Ia 
desgust".  Hristologia  tradiţională  a  Bisericii,  dumnezeirea  Domnului 
nostru  Iisus  Hristos,  iată  rezumatul  fantomelor  şi  umbrelor  nocturne 
cari  au  ascuns  prea  multă  vreme  pe  Iisus-ul  istoric,  după  spusele  ra¬ 
ţionaliştilor  contimporani  ţ  astfel,  ei  lucrează  din  răsputeri  la  alungarea 
acestor  fantome  şi  la  risipirea  umbrelor. 

Acestor  invective  odioase  noi  ne  mărginim  să  le  opunem  aci 
făgăduinţa  solemnă  a  Mântuitorului ;  „Cerul  şi  pământul  vor  trece, 
dar  cuvintele  mele  nu  vor  trece  nicicând". 

Şi  dacă-i  întrebăm  pe  neo-critici  de  motivele  pe  cari  se  bizue 
pentru  a  reduce  astfel  la  cea  mai  strictă  expresie  a  lor  cuvintele 
Mântuitorului,  transmise  pftnă’n  zilele  noastre  de  scripturi  a  căror 
autenticitate  a  fost  dovedită  ca  indiscutabilă,  şi  cari  merită  creză- 
mânt  desăvârşit,  ei  nu  sunt  în  stare  să  invoce,  ia  urma  urmelor,  decât 
faimosul  „argument"  Sic  volo,  sic  jabeo...  E  drept  că  uneori  îşi  iau 
aere  şi  mai  serioase.  Ca  să-şi  justifice  bănuelile  nelimitate,  ei  com¬ 
pară  întreolaltă  redacţiunile  evanghelice!  variantele  cele  mai  simple 
sunt  exploatate  totdeauna  în  sens  tendenţios.  Nu  admit  că  un  citat 
mai  complect  ne-ar  fi  putut  conserva  spusele  autentice  ale  Mântuito¬ 
rului.  Redacţiunea  cea  mai  scurtă  este  tratată  totdeauna  ca  cea  mai 
exactă,  şi  adeseori  ca  singura  exactă ;  ceea  ce  o  depăşeşte,  trebue  să 
fi  fost  adăugat  de  Biserică,  în  vederea  unor  necesităţi  generale  sau 
particulare. 

Reţinem,  în  treacăt,  o  mărturisire  preţioasă  t  „Nu  ştim  tocmai  bine 
în  ce  chip  s'au  petrecut  lucrurile  cu  aceste  creaţiuni  noui.  Poate  că 
s'a  admis  cu  bună  credinţă  că  aşa  a  vorbit  îisus.  Cuvintele  erau  ad, 
şi  nu  se  mai  ştia  cine  le-a  pronunţat  mai  întâi  i  i  le-au  atribuit  deci 
Mântuitorului.  Apoi,  poate  că  aceste  adausuri  au  luat  naştere  în  chipul 
următors  se  putea  crede  că  felul  de-a  gândi  al  Mântuitorului  le  este 
atât  de  bine  cunoscut,  şi  că  voinţa  Sa  era  aşa  şi  nu  altfel,  încât  cutezau 
să  formuleze  în  consecinţă,  fără  remuşcări  de  conştiinţă".1 

'  J.  Weî*s,  Die  Schriften  det  N.  T.,  t.  I,  p.  55, 

Iată,  enunţat  în  câteva  cuvinte,  încă  unul  din  marile  argumente 
aîe  criticei,  care-1  permite  să  distrugă  după  bunul  ei  placi  „Aceste 
cuvinte  nu  respiră  spiritul  lui  Iisus".  Dar  îi  întrebăm  pe  adversarii 
noştri ;  după  ce  semn  sunteţi  capabili  să  recunoaşteţi  cuvintele  cari 
respiră  sau  cari  nu  respiri  spiritul  Mântuitorului  ?  Nimic  mai  simplu, 
spun  ei:  cu  oricât  de  puţin  spirit  critic  ar  ii  dotat  cineva,  după  ce  a 
cumpănit  şi  a  meditat  cuvintele  Evangheliei,  „va  vedea  îndată,  cât  se 
poate  de  limpede,  dacă  are  de-aface  cu  credinţa  Bisericii  prima  re 
sau  dacă  simte  suflul  personalităţii  lui  Iisus11,1 

Două  exemple  în  sprijinul  acestui  principiu  extrem  de  lesnicios. 
Cuvintele  citate  de  sfântul  Mateiu  5,  19  (e  vorba  de  avertismentul 
dat  celor  ce  strică  una  din  aceste  porunci  mai  mici)  şi  regula  pre¬ 
scrisă  de  Mântuitorul;  La  păgâni  să  nu  mergeţi  şi  în  cetate  de  Sa- 
mariteni  să  nu  intraţi  *  n'ar  putea  proveni  dela  Mântuitorul,  căci  prima 
este  în  contradicţie  cu  „spiritul  larg  şi  liber  al  Iui  Iisus“,  iar  a  doua 
trădează  „sentimentele  particulariste  ale  iudeo-creştinilor  din  Pa¬ 
lestina".3 

J.  Weiss  regretă  că  Iisus  nu  şi-a  luat  [osteneala  „de-a  scrie  cu¬ 
vintele  Sale  cu  propria-1  mână1’.4  Insă  criticii  noştri  le-ar  fi  acceptat 
oare,  chiar  în  această  formă,  după  ce  ele  continuă  să  Ie  contrazică 
teoriile  cele  mal  agreate,  cari  tind  să  niveleze  totul,  şi  cari  refuză 
o  existenţă  istorică  chiar  cuvintelor  celor  mai  bine  acreditate,  îndată 
ce  acestea  enunţă  o  dogmă  sau  o  profeţie  ? 

6°  Severitatea  particulară  a  neo-criticilor  faţă  de  profeţiile  lui 
Iisus.  —  Această  ultimă  reflexiune  ne  permite  să  trecem  la  o  cate¬ 
gorie  de  cuvântări  ale  lui  Iisus  Hristos  care  a  suferit  în  chip  deosebit 
atacurile  „teologilor  moderni":  vrem  să  vorbim  de  prezicerile  Mân¬ 
tuitorului  privitoare  la  propria  Sa  persoană  sau  privitoare  la  Bise¬ 
rica  Sa.  Ele  posedă  un  caracter  supranatural ;  ele  sunt  condamnate 
deci  cu  anticipaţie.  In  afară  de  aceasta,  ele  au  o  importanţă  specială 
pentru  dumnezeescul  învăţător,  de  vreme  ce-  i  vădesc  misiunea  şi  auto¬ 
ritatea  suprafirească :  o  raţiune  în  plus  pentru  a  se  debarasa  prompt 
de  ele.  Ele  nu  puteau,  deci,  să  fie  cruţate. 

P  rofeţille  lui  Iisus  relative  la  propria  Sa  persoană  privesc  peste 
tot  patimile,  moartea  şi  a  doua  venire  a  Sa  la  sfârşitul  veacurilor. 

1  J.  Wei**,  Ibid.,  p.  56, 

2  Mateiu  10,  5. 

3  J,  Weiss,  Ibid,,  p.  55, 

1  p.  56. 

Ori,  după  raţionaliştii  moderni,  este  imposibil  ca  Iisus  să-şi  fi  prezis 
moartea,  câtă  vreme  Ei  nu  se  aştepta  nici  să  fie  arestat,  nici  că  com¬ 
pară  înaintea  unui  tribunal  iudaic  sau  roman,  nici  să  fie  trădat  de 
unul  dintre  ai  Săi.  In  zilele  din  urmă  ale  vieţii  Sale,  se  temea  numai 
să  nu  fie  asasinai  de  inamicii  Săi,  şi  lua  măsuri  de  precauţiune  în 
fiecare  seară,  pentru  a-i  deruta  pe  cei  ce-i  întindeau  curse.  Aceasta-i 
cel  puţin  opinia  Iui  O.  Pfleiderer.1  El  suprimă  astfel,  dintr'o  trăsătură  de 
condei,  număroase  pasagii  ale  evangheliilor,  fiindcă  iisus  a  profeţit 
cel  puţin  cu  trei  prilejuri,  in  termenii  cei  mai  precişi,  dureroasa  Sa 
pătimire  şi  moarte.  A.  Reville 2 *  zice,  la  rândul  său,  că  ar  fi  fost 
aici  „o  artă  imposibilă  de-a  ghici  viitorul".  După  el,  Mântuitorul  ar 
fi  pronunţat  doar  câteva  cuvinte  cu  caracter  general  asupra  primej¬ 
diilor  viitorului,  cu  scopul  de  a-i  pune  în  gardă  pe  învăţăceii  Săi 
faţă  de  „nădejdile  himerice"  ce  le  nutreau.  După  acelaşi  autor,  cât 
priveşte  Paştile  pe  cari  Domnul  nostru  Iisus  Hristos  dorea  atât  de 
fierbinte  să  le  prăznuiască  împreună  cu  ai  Săi  Ia  Ierusalim,®  „povesti¬ 
torii  pleacă...  dela  ideea  că  Iisus  a  prevăzut  şi  a  prezis  totul" ;  dar 
aici  e  „o  mare  iluzie.  Ea  este  aceea  care  a  contribuit  mai  mult  la  în¬ 
tunecarea  istoriei  patimilor.  Nici  evangheliştii  şi  nici  tradiţia  pe  care 
au  colectat-o  nu  voiau  să  admită  că  Iisus  a  fost  surprins  de  eve¬ 
nimentele;  trădarea  de  către  Iuda,  schimbarea  hotărîrii  Sanhedrinului 
(Sinedriului),  arestarea  neaşteptată,  condamnarea  neîntârziată  şi  execu¬ 
tarea  în  aceeaşi  zi'’,4  Istorisirea  patimilor  este  deci,  din  acest  punct 
de  vedere,  fără  a  vorbi  de  alte  circumstanţe  cari  sunt  semnalate  mai 
jos,  plină  de  „neverosimilităţi"  cari  trebue  eliminate  fără  milă.  Astfel, 
în  ce  priveşte  lepădarea  sfântului  Petru,  „istorisirea  canonică  a  dat 
previziunilor  Iui  Iisus  o  turnurăde  prezicere  amănunţită,  care  nu  poate 
fi  istorică".5 

Cuvintele  de  natură  diferită  pe  cari  le-a  pronunţat  Iisus  firi- 
stos  pentru  a  prezice  a  doua  venire  a  Sa  şi  viitorul  Bisericii  Sale,  au 
fost  atacate  cu  aceeaşi  violenţă,  şi  peste  tot,  printre  ele,  marea  cu¬ 
vântare  numită  când  apocaliptică,  pentru  că  conţine  un  fel  de  mica 
apocalipsă,  când  eshatologică,  pentru  că  expune  ceea  ce  se  va  petrece 
în  zilele  din  urmă  ale  lumii  acesteia.  Ce  mare  victorie  este  aceasta ; 


1  Vezi  A.  Schweitzer,  Von  Reimarus  zu  Wrede,  p.  311. 

1  Jitus  de  Nazareth,  t.  II,  p.  212. 

*  Luca  22,  25. 

4  L.  c„  p.  351, 

5  Ibid. ,  p.  307. 

îţi  permite  să  răpui  dintr'o  singură  lovitură  creanga  enormă  a  arbo¬ 
relui  evanghelic !  1 

Wellhausen 3  este  absolut  sigur  că  Iisus  n’a  prezis  nici  când  a 
doua  venire  a  Sa;  primii  creştini  sunt  cei  ce  au  inventat  această  reve¬ 
nire  imposibilă.  A.  Robinson,3  făcând  aluzie  la  cuvintele  Fiul  omului 
va  veni  tntru  mărirea  Tatălui,  cu  îngerii  Săi  (Marcu  8,  34),  formulează 
această  sentinţă :  „Noi  suntem  înclinaţi  să  credem  că  dacă  aceste 
cuvinte  îi  aparţin  realmente  lui  Iisus,  ele  trebue  să  fi  fost  mani¬ 
pulate  de  aşa  manieră  încât  să  primească  o  formă  absolut  diferită 
de  cea  pe  care  o  aveau  când  le-a  pronunţat  Iisus'1.  Intr'adevăr,  „Iisus 
nu  credea  în  a  doua  venire  a  Sa ;  utilizând  acest  limbaj,  El  voia  doar 
să  marcheze  succesul  final  al  misiunii  Sale,  în  ciuda  tuturor  împotri¬ 
virilor". 

Cuvântarea  eshatologică  este  tratată,  în  ansamblul  ei,  încă  şi 
mai  aspru.  Dacă  ar  fi  să-I  credem  pe  A.  Meyer,4  „tabloul  viitorului, 
aşa  cum  este  trasat  de  Marcu,  cap.  13, 5  n'a  putut  ieşi  din  gura  celui 
ce  a  zis  că  nici  îngerii  şi  nici  Fiul  nu  ştiu  vremea  sau  ceasul  venirii 
Fiului  Omului",  Călcând  pe  urmele  altor  număroşi  exegeţi  liberali, 
A.  Robinson  supune  această  măreaţă  cuvântare  la  ceea  ce  el  numeşte 
„un  tratament  critic"  ;  ce  poate  să  însemneze  această  expresie,  e  lesne 
de  ghicit.  Aci,  spune  el,8  istorisirile  sinopticilor  „sunt,  mai  presus 
de  orice  îndoială,  compoziţii  de  un  tip  artificial,  care  prevala  în  epoca 
lui  Iisus.  Peste  tot,  ele  n'au  accentul  propriu  tipului  celui  mai  înalt  al 
profeţiei,  al  incomparabilului  geniu  religios  pe  care-1  găsim  în  Predica 
de  pe  munte...  Subiectul  lor  este  mai  puţin  înalt  decât  acela  al  para¬ 
bolelor  seminţei  şi  fiului  risipitor.  In  sfârşit,  ocupându-se  de  sfârşitul 
lumii,...  aceste  pasagil  dau  despre  viitor  o  descriere  pe  care  anu¬ 
mite  fapte  ulterioare  au  dovedît-o,  măcar  parţial,  ca  inexactă".  Con¬ 
secinţa  obligatorie  a  acestor  premise :  ele  trebue,  deci,  să  fi  fost  „co¬ 
pios  remaniate  şi  transformate  de  mâini  străine", 

J.  Weiss  ne  informează7  că  măcar  cea  mai  mare  parte  a  acestei 
cuvântări  provine  din  iudaism.  „Adeseori...  s’a  admis  că  există  frcg- 

1  Mateiu  24 — 25;  Marcu  13;  Luca  21. 

2  Einleitnng  in  das  Neue  Testament ,  p.  95 — 97, 

*  A  Study  on  ihe  Saviour ,  p.  203. 

'  Dte  moderne  Forschung,  p.  72. 

5  Şi  cu  atât  mai  vârtos  In  pasagiile  paralele  ale  sE,  Mateiu  ţi  sf.  Luca,  ciri 
adaugă  redacţiunii  sfântului  Marcu  număroase  trăsături  noui. 

6  L.  c.,  p.  260. 

7  Die  Schriften  des  N.  T.,  t.  I,  p.  54. 

mente  de-ale  profeţiilor  lui  Iisus  cari  au  fost  împrumutate  din  iudaism 
d.  ex.  în  cap.  13  dela  Marcu,  24  dela  Mateîu  şi  21  dela  Luca,  Acest 
lucru  este  posibil.  Căci  dacă  creştinătatea  primară  dorea  să  cunoască 
propriul  său  viitor  şi  pe  acela  al  lumii,  ea  poseda  în  acest  scop,  pe 
lângă  cuvintele  lui  Iisus,  o  altă  sursă  de  învăţătură  infailibilă,  şi 
anume  scripturile  proorocilor,  fie  cele  care  fac  parte  din  cănonţuî 
biblic),  fie  celelalte,  pe  cari  poporul  le  ţinea  deasemenea  în  mare 
cinste.  Acestea  erau  socotite  tot  atât  de  inspirate  de  Dumnezeu  ca 
şi  cuvintele  lui  Iisus.  Iată  de  ce  era  natural  să  fie  complectate,  prin 
adăugiri  protetice  şi  apocaliptice,1  profeţiile  lui  Iisus,  cari  fără'ndo- 
ială  că  n’au  fost  prea  desvoltate*'. 

Să  nu  pierdem  ocazia  de-a  admira  acest  „fără'ndoială",  precum 
şi  raţionamentul  în  ansamblul  său.  Ca  mai  sus,  J.  Weiss  ia  aceste 
ipoteze  drept  realităţi  chiar  dacă  ele  n’au  alt  temeiu  decât  o  po¬ 
sibilitate  vagă.  Cui  să  i  se  dea  crezământ  ?  Lui  şi  amicilor  săi,  sau 
evanghelîştilor,  a  căror  perfectă  onesitate,  atât  de  vizibilă  de-altcunr 
în  fiecare  pagină  a  scripturilor  lor,  J.  Weiss  crede  —  şi  are  deplină 
dreptate  în  această  privinţă  —  că  trebue  sărbătorită  pentru  a  treia 
oară,  Nu-i  nevoie  să  reflectăm  prea  mult  pentru  a  tranşa  chestiunea. 
Nu  rămâne  mai  puţin  adevărat  că  raţionaliştii  contimporani,  ca  şt 
înaintaşii  lor,  suprimă  toate  profeţiile  Mântuitorului,2  şi  că  ei  elimină 
în  mod  arbitrar  o  cantitate  considerabilă  din  dumnezeeştile  Sale 
cuvinte. 


1  Ceea  ce  însemnează :  cuprinse  în  prezicerile  vechilor  profeţi  şi  în  apocalipsele 
apocrife  de  dată  recentă. 

1  E.  Havet,  tristul  emul  al  lui  Renân,  scria  în  Revae  des  deux  Mondes,  or. 
din  1  Aprilie  1831,  p.  585:  „Aşa  cum  n’a  făcut  minuni,  Iisus  n'a  făcut  nici  profeţii, 
căci  profeţia  este  o  minune.  El  n'a  putut  prevedea  căderea  Ierusalimului,  nici  distru¬ 
gerea  templului.  El  n’a  putui  prezice  nici  moartea  sa  (vorbesc  de-o  prezicere  pre¬ 
cisă  şi  amănunţită),  şi  cu  atât  mai  puţin  învierea  sa.  Istorisirile  privitoare  la  acest 
subiect  n’au  nici  o  valoare  istorică". 


SUB  STREAŞINĂ  BISERICII 

Preot  NICODIM  BELEA 

Duhovnicul  Academiei  teologice  „ Andreiane",  Sibiu 

SUB  ACOPEREMÂNTUL  MAICil  DOMNULUI 

Ţin  oare  sătenii  într’adevăr  atât  de  mult  să  se  ştie  ocro¬ 
tiţi  de  Apărătoarea  Doamnă  ?  Am  meditat  adeseori  - —  şi  în¬ 
delung  —  asupra  acestui  capitol  al  vieţii  dela  ţară,  dar  n’aş 
putea  spune  că  m'am  clarificat  deabinelea,  Multe  case  bătrâ¬ 
neşti  au  în  peretele  de  către  curte,  şi  mai  ales  în  faţada 
din  spre  uliţă,  o  scobitură,  un  fel  de  firidă  miniaturală,  în. 
care  este  aşezată  icoana  Maicii  Domnului.  Dela  clădirile 
mai  noui,  „altarul"  acesta  nu  lipseşte  pentru  nimic  pe 
lume.  Un  tânăr  şi  distins  orăşan,  care  mi-a  fost  oaspe  nu 
de  mult,  exclamă  copleşit  de  admiraţie :  „Iată  un  sat  ma- 
rianic!  Un  sat  de  veritabili  copii  ai  Preacuratei!  Şi  în  bi¬ 
serica  acestui  sat  mai  funcţionează  încă  înfricoşătorul  scaun 
de  mărturisire.  La  ce  mai  poate  folosi  un  astfel  de  scaun 
de  spovedanie  pentru  nişte  oameni  cari  stau  atât  de  bine 
cu  Maica  iui  Dumnezeu  ?"  De  i-ar  fi  întrebat  deadreptul 
pe  ţărani,  poate  că-i  răspundeau  cam  aşa  :  „Omule  bune, 
pe  ogoarele  noastre  creşte  multă  buruiană ;  şi  buruiana 
noastră  cea  mai  îndărătnică,  cea  mai  cu  anevoie  de  stârpit 
este  păcatul.  De  aceea  ne  trebue  scaunul  mărturisirii ;  şi 
—  crede-ne !  —  uneori  abia  ajunge  un  singur  scaun  de 
acest  fel,  într'atâta  suntem  de  împovăraţi  de  păcate.  Cât 
priveşte  pe  Maica  Domnului,  de  acoperemântul  ei  avem. 

1  După  Karl  Pfleger :  Ini  Scbatten  des  Kîrchturms,  Stille  Erlebnisse.  3  Auf- 
lage,  Padeiborn,  Verlag  Ferdinand  Schdningh  1936. 

nevoie  pentru  ocrotirea  casei  şi  a  curţii.  Verile  fierbinţi 
stârnesc  multe  furtuni  cumplite,  şi  trăsnetul  hoinar  nică¬ 
ieri  nu  loveşte  mai  cu  putere  decât  în  hambarele  încăr¬ 
cate  de  darurile  pământului.  Noi  toţi  cei  ce  sălăşluim  în 
gospodării  noui,  suntem  destul  de  păţiţi :  părinţilor  noştri 
le-au  ars  casele  până’n  temelie,  şi  atunci  ne-am  gândit 
că  milostiva  Maică  a  Domnului  va  lua  aminte  la  ruga  ini¬ 
milor  noastre  şi  ne  va  ocroti  dacă  o  chemăm  într'ajutor. 
Ea  nare  nimic  de  păgubit  pentru  câ-i  punem  icoana  în 
firida  din  perete,  iar  noi  dobândim  folosinţă  din  asta,  în¬ 
ţelegi,  dar,  cum  stă  treaba  ?  Aşa,  şi  nu  altfel !" 

Poate  că  aşa-i,  O  mică  „asigurare"  suprafirească  îm¬ 
potriva  incendiului,  care  nu  numai  că  acopere  pagubele 
pricinuite  de  ioc,  dar  Ie  şi  ocoleşte ;  pe  deasupra,  ţăranul 
e  cruţat  de  cheltuielile  pe  cari  le  reclamă  premiile  de 
asigurare.  Ţăranul  are  spirit  practic,  religtositatea  este  fo¬ 
lositoare  la  orice  şt  Maria  este  atât  de  bună.  Chiar  pentru 
anumite  idei  şi  practici  cam  puţin  corecte  din  punct  de 
vedere  teologic,  Maria  are  un  zâmbet  dulce,  plin  de  în¬ 
ţelegere  maternă,  dacă,  bine'nţeles,  ia  obârşia  lor  stă  un 
simţământ  de  încredere  nezdruncinată,  o  inimă  curată  ca 
cea  de  copil.  Este  interesant  de  reţinut,  în  această  ordine 
de  idei,  cazul  petrecut  într'un  sat  de  munte,  care  ’n  cursul 
primului  răsboiu  mondial  s'a  aflat  prins,  vreme  de  patru 
ani  de  zile,  între  focurile  încrucişate  ale  celor  două  ta¬ 
bere  încăierate  pe  viaţă  şi  pe  moarte.  Zi  şi  noapte,  due¬ 
lurile  de  artilerie  împrăştiau  groaza  în  toată  regiunea 
aceea  prefăcută  ’n  câmp  de  bătălie.  Obştea  satului  a  fă¬ 
găduit  Maicii  Domnului,  fie  ’n  veci  lăudată,  că  dacă-i  va 
scăpa  pe  localnici  de  nimicire  şi  moarte,  îi  vor  ridica  un 
altar  pe  unul  din  piscurile  munţilor  din  împrejurimi,  ŞÎ 
că  vor  merge  ’n  pelerinaj  să-i  mulţumească  acolo  —  cu 
mic  cu  mare  —  în  fiecare  an  odată.  Ei  bine,  credeţi  sau 
nu  credeţi,  fapt  este  că  grenadele  de  artilerie  şi  bombele 
avioanelor  plouau  ca  şi  înainte,  dar  din  ceasul  acela  nici 
una  n’a  mai  căzut  peste  sat :  dela  cea  dintâi  şi  până  la 
cea  din  urmă,  aceste  unelte  dătătoare  de  moarte  au  ex¬ 
plodat  fără  excepţie  în  lunca  situată  între  gară  şi  sat.  Cine 
le-ar  putea  lua  ’n  nume  de  rău  acestor  oameni  faptul  că 

s'au  vârît  cu  o  atât  de  firească  şi  familiară  încredere  sub 
acoperemântul  ocrotitor  al  Maicii  lui  Dumnezeu,  cu  toate 
că  gradul  scăzut  de  desăvârşire  ascetică  pe  care-1  aveau 
nu-i  făcea  deloc  potrivit!  pentru  o  atât  de  sublimă  tovă¬ 
răşie?  Eu  unul,  nu.  Maica  lui  Dumnezeu  cu  atât  mai 
puţin.  Probabil  că  totuşi  aşa  e  ;  că  Ea  atrage  la  sine  şi 
cucereşte  prin  ajutorări  bătătoare  la  ochi  tocmai  aceste 
suflete  simple  cari  duc  o  viaţă  aspră,  naturală,  în  perpetuă 
luptă  cu  brazda,  o  viaţă  care,  cu  toate  acestea,  se  scurge 
fără  întrerupere  în  alvia  unei  intense  tradiţii  religioase. 

Da,  Maria  vrea  să-i  căutăm  tovărăşia.  Căci  ce  alt 
sens  şi  scop  poate  avea  toată  mizeria  şi  tânguirea  de  pe 
pământ,  care  ne  biciuieşte  trupul  şi  ne  sfâşie  sufletul,  dacă 
nu  acela  de-a  ne  face  să  căutăm  alinare  la  inima  Ei  de 
mamă?  Poate  că  noi  alergăm  sub  scutul  Ei  ca  nişte  aso¬ 
ciaţi  oarecum  întinaţi,  lipsiţi  de  cuviinţa  de  rigoare,  ne¬ 
bunatici  uneori.  Dar  ea,  blânda  şi  puternica  Stăpână  a 
vieţii,  ne  cizelează  cu  vremea  în  aşa  chip  încât  nu  vom 
face  impresie  tocmai  rea  în  împărăţia  lui  Dumnezeu,  sau 
devenim  cel  puţin  admisibili  la  ospăţul  evanghelic  al 
Fiului  lui  Dumnezeu. 

Vreţi  să  cunoaşteţi  metoda  marianiticâ  de  educaţie 
într’un  caz  tipic,  într’un  caz  greu,  aproape  desnădăjduit, 
atunci  trebue  să  studiaţi  viaţa,  scrierile  şi  moartea  lui 
Charles  Peguy,  care  ocupă  un  loc  foarte  important  în  li¬ 
teratura  franceză  a  ultimului  pătrar  de  veac.  Pe  acest 
râsvrătit  socialist,  Maria  (si  cu  ea,  Fecioara  din  Orleans) 
l-a  convertit  literalmente  cu  farmecul  care  se  desprinde 
din  poziţia  plină  de  consideraţie  ce  i-o  hărăzeşte  femeii 
creştinismul.  In  ciuda  tuturor  dificultăţilor  de  ordin  lăun¬ 
tric  şi  extern,  Maria  nu  l-a  mai  scăpat  de  sub  acopere¬ 
mântul  Ei,  Sau,  mai  bine  zis,  el  nu  s’a  mai  îndepărtat  de 
Maria.  Peguy  scria  unui  prieten :  „Batiffol  (un  renumit 
istoric  al  dogmelor)  mi- a  spus  să  citesc  pe  fericitul  Au- 
gustin.  In  fond,  acesta-i  numai  un  ucenic  al  Iui  Cicero. 
Un  cuvânt  al  Jeannei  d'Arc  dărâmă  tot  augustinismul.  Tu 
trebue  să  ştii  că  eu  aparţin  acelor  creştini  catolici  cari 
jertfesc  toată  ştiinţa  iui  Toma  d'Aquino  pentru  Magnificat, 
Ave  Maria  şi  Salve  Regina".  Un  catolic  cam  ciudat  acest 

Peguy.  Cu  preoţii  bisericii  romano-catolice  nu  se  prea 
împăca,  dar  raporturile  sale  cu  Maria  erau  excelente :  Ei 
îi  încredinţase  pe  copiii  săi  cu  neţărmurită  încredere  şi 
mereu  putea  fi  văzut  bătând  drumurile  spre  locurile  de 
pelerinaj  ale  Maicii  lui  Dumnezeu. 

O,  ardoare  a  omului  lipsit  de  povaţă,  de-a  te  găsi  lângă 
Maica  isbăvitorului  sfat ;  o,  taină  a  apropierii  de  Maica  lu¬ 
minii  :  eu  te-am  simţit  şi  te-am  înţeles  pentru  întâia  oară  în 
oraşul  Maicii  lui  Dumnezeu.  Căci  Maria  are  aici  pe  pământ, 
pentru  creştinătatea  apuseană,  un  oraş  al  Său,  situat  geo- 
graficeşte  într’o  regiune  pitorească,  plină  de  farmec  mistic, 
din  Pirinei.  Ca  să  explice  minunile  dela  Lourdes,  necre¬ 
dincioşii  se  provoacă  la  o  putere  misterioasă,  necunoscută 
până  acum.  Asta-i  adevărat.  Numai  că  această  energie  nu 
e  totuşi  atât  de  „ocultă"  cum  presupun  ei.  Mai  multe  zile 
pe  an,  zeci  de  mii  de  glasuri  rostesc  acolo,  în  toate  lim¬ 
bile  pământului,  numele  acestei  puteri.  Un  uragan  de  iu¬ 
bire  îl  poartă  pe  buze  dealungul  şi  dealatul  lumii:  Maria. 
Şi  apoi,  nu  e  vorba  numai  de  explicarea  acelei  duzini  de 
minuni,  confirmate  ştiinţificeşte,  cari  se  săvârşesc  anual  în 
acest  remarcabil  petec  de  pământ.  Obştea  cea  mare  a  cre¬ 
dincioşilor  poate  că  înclină  să  cuprindă  taina  orăşelului 
Lourdes  în  aceste  tămăduiri  vizibile.  Dar  acesta-i  numai 
un  aspect  al  Lourdes- ului.  Această  localitate  este,  în  între¬ 
gime,  o  minune  marianică.  înfăţişarea  feciorelnică,  sălbatică 
şi  castă  a  regiunii  aceleia,  aşezată  la  călcâiul  culmilor  al¬ 
bite  de  zăpezile  vecinice,  este  unul  din  puţinele  puncte  ale 
planetei  noastre  învăluite  de  atmosfera  care  i  se  potriveşte 
mai  bine  Apărătoarei  Doamne.  Apropierea  Ei  stârneşte  aci 
adevărate  furtuni  duhovniceşti.  Numai  cine  le-a  trăit  poate 
să  creadă.  Ceva  supraomenesc  împresoară  simţuri  şi  suflete. 
Totul  este  plin  de  Maria.  Pământul  pe  care  stai,  aerul  pe 
care-1  respiri,  apa  peşterei,  pe  care  o  bei,  totul  este  roa- 
rianic. 

Şi  tu  însuţi  nu  mai  poţi  zăbovi  câtuşi  de  puţin  să  devii 
marianic  intru  cele  mai  dinlăuntru  ale  tale.  Aceasta  este 
adevărata,  întreaga  minune  a  Lourdes-ului :  înnalţă  sufle¬ 
tele  pe  celălalt  tărâm.  Tămăduirile  săvârşite  asupra  atâtor 
trupuri  pustiite  de  boală  sunt  doar  „momelile"  cu  cari 

Maria  pescueşte  sufletele,  acestea  şi  mai  pustiite.  Ca  şi 
dumnezeescu-i  Fiu,  Ea  este  o  doctoriţă  minunată.  Iar  apro¬ 
pierea  Ei,  un  sanatoriu  în  care  omenirea  ofticoasă  îşi  umple 
plămânii  cu  aerul  tămăduitor  al  realităţilor  celor  mai  presus 
de  fire.  (S.  s.) 

VRAJĂ 

Sunt  cazuri  când  chiar  şi  lucrul  ce  nu  iese  din  comun 
ne  pare  ceva  neobicinuit,  un  miracol;  lucrul  de  toate  zi¬ 
lele  ne  este  atât  de  ciudat  încât  ni  se  pare  că  nu-i  din 
lumea  aceasta;  şi  ceea  ce  poate  vedea  orice  muritor,  nu 
observă  decât  poeţii  şi  copiii.  In  unele  împrejurări  şi  copiii 
mai  mărişori,  aşa  unul  ca  noi. 

Anume,  eu  am  văzut  cum  ninge.  Şi  eu  cred  că  sărac 
de  suflet,  fără  viaţă  şi  om  bătut  de  soartă  trebue  să  fie 
acela  care  n’are  ochi  pentru  acest  lucru,  Am  zis  ochi ,  ceea 
ce  însemnează,  fără  îndoială,  în  capul  nostru,  un  fel  de-a 
vorbi.  Este  de  sine  înţeles  că  aici  cade  tot  apaşul  pe  su¬ 
flet,  Orice  realitate  va  fi  vie  pentru  noi  numai  în  măsura 
şi  numai  atâta  cât  am  putut  pricepe  şi  asimila  din  puterea 
plină  de  viaţă  a  sufletului.  Sau  cel  puţin  atâta  cât  ne- am 
putut  trezi  şi  renaşte.  Drama  lumii  acesteia  se  reprezintă 
numai  pentru  omul  cel  înduhovnicit,  „Un  om  ca  şi  un 
neam,  atâta  preţuieşte,  cât  a  înţeles  din  Evanghelia  lui 
Hristos",  —  a  scris  undeva  un  distins  profesor  al  Univer¬ 
sităţii  din  Bucureşti. 

Rămânând  acum  la  vorba  de  mai’nainte,  nu  este  nimic 
deosebit  în  faptul  că  ninge;  însă,  ia'n  priveşte:  totul  este 
plin  de  o  tainică  vrajă,  0  putere  cosmică  uriaşă  frământă 
oarecum  bătrâna  şi  mănoasa  ţărână  —  plină  de  iubire 
şi  blândeţe.  Fulgii  cad  în  pătură  groasă  şi  moale,  asemenea 
unui  val  uriaş  de  puf;  ninge  şi  iarăşi  ninge  încetişor  dar 
fără  răgaz  de  odihnă,  desmierdând  aerul  şi  pământul  deo¬ 
potrivă  cu  o  mângăitoare  alintare.  Binecuvântată  şi  atot¬ 
puternică  este  lucrarea  aceasta,  asemănându-se  cu  mâna 
dulce  a  mamei  care  alintă  fruntea  pruncului  ce  plânge. 

Câtă  linişte!  Şi  totuşi  desluşeşti  hăulind  ziua-noaptea 
un  gâlgâit  înăbuşit  ce  sfredeleşte  văile  pline  de  mânie.  Pu- 

terea  cea  neagră  şi  mută  a  nopţii  n'are  tărie  să  amuţească 
văile.  Insă  fulgii  deşi  ce  cad  au  gâtuit  în  tăcerea  lor  şi 
ultima  rămăşiţă  de  mişcare  şi  sgomot.  Şi  totuşi,  aici  se  să¬ 
vârşeşte  o  lucrare  minunată.  Dacă  n'ar  fi  azi  Duminecă  şi 
am  căuta  pământul,  nici  nu  ţi-ai  putea  imagina  că  în  clipa 
de  faţă  se  lucrează  aici  ceva.  Dar  ce  zic?  Ar  fi  o  profa¬ 
nare,  un  sacrilegiu  şi  un  amestec  brutal  într’o  lucrare  plină 
de  mister  ca  aceasta.  Câmpul  şi  ogoarele  acestea  sunt  gata, 
în  clipa  de  faţă,  să  devină  altceva  decât  un  câmp  de  toate 
zilele;  ele  îmbracă  acum  un  nou  caracter,  o  nouă  haină. 
Ele  prâznuiesc  marele  sabat  al  naturii. 

Da,  aici  suntem  mărturii  al  unei  tainice  prăznuiri  în 
plină  desfăşurare  ;  lucrul  acesta  îl  simt  lămurit  chiar  şi  dacă 
nu4  pricep  deplin  şi  chiar  dacă  nu-i  pot  tălmăci  înţelesul 
suprem.  Peste  tot,  bag  de  seamă  —  şi  asta  o  mărturisesc 
singur  —  că  numai  păşind  plin  de  extaz  şi  de  o  crescândă 
uimire  pe  neprihănitul  covor  alb  de  zăpadă,  am  căzut  deo¬ 
dată  aşa  în  marea  prăznuire  a  naturii.  In  dosul  meu  stă 
satul;  cine  ar  putea  afirma  însă  cu  toată  certitudinea  că 
acolo,  pe  acel  petec  de  pământ,  ar  fi  o  aşezare  omenească, 
un  sat  ca  toate  satele-  Pare  atât  de  nepământesc  încât  ai 
impresia  că  te  găseşti  pe  altă  planetă,  sau  ai  ajuns  printr'un 
miracol  undeva  în  lună. 

Şi  aici?  —  dar  ce-i,  unde  ma  găsesc  eu  acum?  • — 
In  pădure  sau  într’o  fantastică  localitate  sub  mare?  Suni 
oare  vrăjit  şi  calc  pe  fundul  vreunui  bazin  uriaş?  Da! 
Aceasta  este  o  pădure  pe  fundul  mării.  Copacii  stau  smirnă, 
nemişcaţi  în  atmosfera  înăsprită  de  ger,  parc’ar  fi  în  apă. 
Se  pare  ca  toată  pădurea  pluteşte  deasupra  apei;  până  şi 
cucuvaia  înnoată,  vâsleşte  domol  cu  aripi  larg  întinse  peste 
adânca  şi  neprihănita  singurătate.  Toate  lucrurile  sunt 
schimbate.  Dacă  te  uiţi  bine  de  tot,  deodată  nu  mai  vezi 
nici  un  arbore,  ci  zăreşti  magice  palate  de  cristal  de-o  ar¬ 
hitectură  supraomenească  şi  bizară;  potecile  pădurii  sunt 
preschimbate  în  coridoare  cu  trepte  lucitoare  de  palat,  iar 
boschetele  în  candelabre  de  diamant.  Şi  ţi-e  dat  să  auzi 
cea  mai  înaltă  şi  aristocrată  muzică  din  lume.  E  trimisă 
din  ceruri,  încărcată  pe  pufuşorii  albi  de  nea,  e  melodia 
sfântă  a  singurătăţii. 

Sufletul  este  oare  acela,  care  —  în  tăcerea  aceasta 
plină  de  miracol  —  descătuşat  fiind  de  sgomotul  enervant 
al  vieţii,  cântă  şi  răsună  atât  de  minunat  în  ritmul  fiinţei 
vecinice  în  care  s'a  regăsit?  (N.  b.) 

IN  NOAPTEA  SFÂNTĂ 

Aşa  dar,  ai  sosit  din  nou  Crăciun  sfânt.  Vii  liniştit  şî 
împovărat  de  mare  taină.  Eşti  încărcat  şi  de  amintiri  dulci, 
Lmiştea  ta  este  plină  de  vise  şi  de  plăcute  aduceri  aminte. 
Tu  vii  cu  fulgii  şi  fulgii  vin  cu  tine.  Pufuşorii  de  zăpadă  în- 
noată  lin  şi  oarecum  sfioşi  prin  faţa  ferestrelor,  coborîud 
dintr’un  cer  liniştit  pe  un  pământ  şi  mai  liniştit.  Din  uliţa 
sgomotoasă  şi  plină  de  ger,  viaţa  s'a  refugiat  în  căsuţa  caldă ; 
se  uită  numai  prin  geamurile  aburite  şi  căptuşite  cu  perini.., 
dar  mai  întâi  de  toate,  viaţa  priveşte  în  propriul  suflet. 

Deodată  cu  Crăciunul  vine  şi  ceasul  sufletului.  Eu 
stau  în  jilţ  dus  pe  gânduri  şi  aştept  clipa  Liturghiei  sfinte 
şi...  visez.  Ceasul  sfânt  al  sufletului  a  bătut,  E  vremea  să 
vină  şi  rândul  sufletului,  căci  altfel  stă  timp  de-un  an 
mai  încătuşat  ca  un  câine,  legat  de  munca  şi  interesele 
de  fiecare  zi  şi  încarcerat  In  strâmta  închisoare  a  celor 
dcuăzecişipatru  de  ore  care  se  chiamă  o  zi.  Bietul  su¬ 
flet  omenesc  întemniţat  şi  chinuit,  de  cele  mai  multe  ori 
nu  vede  nimic,  n'aude  nimic  şi  nu  cunoaşte  mai  mult 
decât  viaţa  peste  care  a  trecut  sau  viaţa  care-1  aşteaptă  în 
besna  viitorului,  sau  viaţa  adâncă,  nesecată  şi  fără  margini, 
pe  care  o  trăieşte  in  prezent,  pierdut  ca  o  steluţă  în  ne¬ 
mărginitul  univers. 

Acum  însă,  i-a  sosit  ceasul.  Noaptea  cea  blândă  şi 
sfântă  este  aici.  Noaptea  tainei  şi  a  minunii.  Noaptea  în 
care  foşnesc  aripi  de  înger.  Noaptea  care-i  dă  aripi  şi  su¬ 
fletului  omenesc. 

Cine-ar  crede  că  eu  stau  în  jilţ  într’o  căsuţă  scundă 
dela  ţară?  Şi  că  eu  aş  fi  bătrân,  posomorit  şi  ostenit  de 
viaţă?  O,  dar  toate  acestea  nu  sunt  deloc  adevărate.  Su¬ 
fletul  nu  vrea  să  ştie  nimic  de  bătrâneţe,  de  retragere  în 
casă  şi  de  oboseala  iernii.  Dar  presupunând  că  trupul  totuşi 
şade  leneş  şi  somnoros,  apoi  sufletul  sboară  departe,  peste 
dealuri  şi  văi,  peste  spaţii  întinse  şi  vremuri  uitate,  cu- 

treeră  nestânjenit  şi  voios  puternica  împărăţie  a  lui  Dum¬ 
nezeu  pe  care  nu  o  poţi  vedea  nici  cu  tulburii  ochi  su¬ 
fleteşti  şi  nici  cu  strălucitorii  ochi  trupeşti,  —  şi  plin  de 
uimire  şi  încântare  ia  parte  la  cea  mai  îndrăsneaţă  şi  ne¬ 
săbuită  aventură  peste  care  a  trecut  vreodată  mărunta  noa¬ 
stră  planetă,  această  mână  de  pământ  care  numai  Dumnezeu 
ştie  de  ce  mai  zăboveşte  cu  atâta  absurditate  prin  univers. 

Da !  Dumnezeu  ştie  de  ce.  Insă  oamenii  demult  nu  mai 
ştiu  acest  lucru,  Sufletul  meu,  care  sboarâ  înapoi  la  vre¬ 
murile  ce-au  trecut  înconjurând  rotogolul  pământului,  vede 
cum  acesta  se  aventurează  în  drama  cea  sguduitoare :  ge¬ 
neraţii  de  oameni  ies  din  întunerecul  trecutului  încolonaţi 
în  nesfârşite  procesiuni,  alcătuesc  popoare,  întemeiază  state, 
clădesc  oraşe,  agonisesc  cultură  şi  opere  de  artă,  apoi,,, 
distrug  totul  în  răsboaie  şi...  dispar  singure  în  ucidere  şi 
moarte.  Vin  popoare  noui  şi  altele  dispar.  Dispar  cu  stră- 
moşasca  întrebare  pe  buze:  Pentru  ce  toate  acestea? 

E  Crăciunul  şi  privim  drama  distrugerii  între  neamuri. 
Dar  ce?  Cine  este  poporul  cel  nou  şi  ciudat  ce  ia  fiinţă 
la  marginea  lumii  dinspre  soare-răsare,  chiar  la  început, 
când  se  plămădea  lumea  veche?  E  poporul  care  pribegeşte 
prin  îngrozitoarea  pustie,  care  se  stabileşte  în  Palestina, 
devine  mare  şi  puternic,  care  ajunge  în  mâna  altor  nea¬ 
muri  ce-1  aruncă  încoace  şi'ncolo  ca  pe-o  minge,  —  şi  care 
cu  toată  spaima  pustiei,  a  răsboaielor  şi  a  captivităţii  în¬ 
delungate,  lasă  să  răsune,  cu  tăria  tunetului  mării  furioase, 
din  piepturile  lor,  în  mii  de  glasuri,  fără  încetare,  ca  să  se 
audă  în  toată  lumea,  un  strigăt  plin  de  desnădejde  şi  ajutor: 
„Vino,  o  vino  Emanuel,  vino  tu  liberator  al  nostru,  Mân¬ 
tuitorule,  Prinţ  al  păcii", .. 

Şi  acum.,,  se  face  linişte.  Până  şi  pământul  îşi  opreşte 
răsuflarea,  Sufletu-mi  nu  mai  aude  şi  nu  mai  vede  nimic. 
E  noapte.  Ce  noapte  bizară  şi  plină  de  presimţiri.  Opai¬ 
ţele  au  adormit  în  ferestrele  albe ;  doar  gerul  aspru  îşi 
mai  retuşează  ultimele  flori  pe  cari  le-a  tras  în  chip  mă¬ 
iestrit  pe  geamurile  dinspre  uliţe.  Colindătorilor  le-a  stat 
glasul.  E  ora  târzie.  Copilaşii  cu  sufletul  curat  ca  rouă  de 
Maiu,  îşi  dorm  somnul  ghemuiţi  pe  păcelul  de  lângă  vatră  şi 
visează  ghete  noui  pline  cu  daruri  din  traista  fără  fund  a  iui 

Moş-Crăciun.  Sus  în  ceruri,  se  isprăvesc  cele  din  urmă  trebi, 
pentru  întâmpinarea  Fiului  de  împărat.  Stelele  tremură, 
palide  de  oboseala  aşteptării.  O,  dar  oboseala  aceasta  plină 
de  nerăbdare  şi  de  ardoare  deopotrivă,  abia  se  mai  poate 
suporta :  ai  sensaţia  că  universul  întreg  îţi  este  potrivnic,  ţie 
celui  ce  veghezi,  şi  îţi  frânge  inima  în  bucăţi.  Ceasul  a 
sunat.  Acum  se  rupe  zidul  veciniciei  şi  din  strălucirea  ce¬ 
rului  ţâşneşte  un  şuvoi  puternic  de  lumină  scânteietoare, 
pe  care  se  coboară  valuri-valuri  de  îngeri  pe  pământul  plin 
de  întunerec.  Pentru  prima  dată  după  zilele  paradisiace  se 
aude  cântarea  îngerească :  „Mărire  întru  cei  de  sus  lui  Dum¬ 
nezeu,  pe  pământ  pace  şi  între  oameni  bunăvoire". , . 
Pentru  prima  dată  dela  blestemul  dumnezeesc,  pământul 
răscolit  de  dureri  şi  plin  de  păcate  se  umple  din  nou  de 
bucurie  —  căci  la  sânul  său  zace  acum  cu  adevărat  şi  în 
chip  real  Fiul  cel  din  veci,  Fiul  Tatălui  celui  din  ceruri. 

Şi  în  vreme  ce  îngerii  se  întorc  spre  împărăţia  lor  din 
ceruri,  sufletul  îmi  aleargă  spre  casa  copilăriei  din  satul 
cu  case  albe  ca  neaua  şi  ferestre  cu  iz  de  muşcată  şi  mă- 
gheran,  In  fuga  minţii  mă  întorc  dealungul  veacului  al  no¬ 
uăsprezecelea  şî  revin  încetişor  din  nou  la  al  douăzecilea. 
Văd  acum  că  faţa  pământului  e  nouă.  Ceva  însă  a  rămas 
vechiu  şi  tot  nou  va  fi  din  veac  în  veac  i  în  toate  vremu¬ 
rile,  toate  neamurile  strigă :  „Iată  clipa  când  Dumnezeu 
s’a  făcut  pe  sine  om“.  El  a  venit  pe  pământ.  Dumnezeu 
este  al  nostru  şi  noi  suntem  ai  Săi.  Da  1  Numai  ai  Lui  tre¬ 
buie  să  fim  cu  toţii,  prin  raportul  de  fraternitate  dintre  noi 
şi  Fiul  venit  pe  pământul  Betleemului.  Dar  prin  fraterni¬ 
tatea  noastră  cu  Fiul  Iui  Dumnezeu  se  pune  temeiul  celui 
de  filiaţiune  dintre  noi  şi  Dumnezeu  şi  ne  permite  nouă 
a-i  zice  „Tatăl  nostru  cel  din  ceruri"... 

Pământul,  locul  cel  plin  de  ură  şi  vrajbă  în  care  şade 
omul,  trebuie  să  se  tămăduiască,  schimbându-se  într’o  îm¬ 
părăţie  a  lui  Dumnezeu  şi  astfel  plinim  şi  noi  —  copiii  pă¬ 
mântului  —  voia  lui  Dumnezeu,  aşa  după  cum  o  plinesc 
şi  îngerii  în  ceruri.  Numai  aşa  se  deschid  zorii  „păcii  pe 
pământ  şi  a  bunei  înţelegeri  între  oameni".  In  aceasta  re¬ 
zidă  cheia  isbăvitoarei  taine  a  nopţii  de  Crăciun.  n.  b. 

f  PROFESORUL  CORIOLAN  PETRANU 

de 

Preot  Dr.  TEODOR  BODOGAE 

Profesor  la  Academia  teologică  „Andrei  a*  ă“ 


Când  s’a  stins  în  16  Iulie  a.  c,  profesorul  de  Istoria 
Artelor  dela  Universitatea  clujană,  Coriolan  Petranu,  am  în¬ 
ţeles  ca  s'a  dus  dintre  noi  un  om  cinstit  şi  corect  până  la 
pedantism,  un  coleg  cu  rare  însuşiri  de  cavalerism  şi  mai 
ales  un  îndrăgostit  de  frumosul  artistic  din  trecutul  Ro¬ 
mânilor  ardeleni.  In  această  din  urmă  privinţă  cred  că  ori¬ 
cine  l-a  cunoscut  cât  de  puţin  sau  l-a  răsfoit  număroasele 
publicaţii  în  limba  română  şi  mai  ales  în  limbi  streine, 
va  trebui  să  spună  că  Petranu  a  fost  la  noi  în  Ardeal  un 
deschizător  de  drumuri  şi  un  creator  al  genului. 

Fiu  de  preot  din  Arad,  unde  însăşi  familia  sa  purtase 
blazonuri  nobilitare,  prof.  Petranu  s'a  format  în  aspra  şcoală 
de  istorie  şi  critică  de  artă  dela  Universitatea  din  Viena 
pe  care  o  conducea  celebrul  cercetător  J,  Strzygowski,  Când 
s’a  pus,  după  pacea  trianonică,  problema  Universităţii  ro¬ 
mâneşti  la  Cluj,  Petranu  nu  putea  lipsi.  Şi  pentru  că  Institutul 
de  Istoria  Artelor  era  nou  creat  şi  nu  avea  nici  bibliotecă 
de  specialitate,  nici  diapozitive,  nici  fotografii,  Petranu  şî-a 
donat  biblioteca  lui  Institutului,  iar  până  în  1944  a  ajuns 
să  achiziţioneze  vreo  4000  cărţi  de  specialitate,  12,000  dia¬ 
pozitive,  6200  fotografii. 

Nu  mai  vorbim  de  cutreerările  făcute  prin  toate  ora¬ 
şele  transilvane  imediat  după  înfiinţarea  Universităţii  clu¬ 
jene,  pentru  a  putea  seri  elucrarea  atât  de  cunoscută  despre 
„Muzeele  din  Transilvania,  Banat,  Crişana  şi  Maramureş", 
Bucureşti,  1922. 

Lucrările  însă  care  l-au  făcut  cel  mai  cunoscut  in  lumea 
specialiştilor  de  peste  graniţă,  au  fost  cele  închinate  Bi¬ 
sericilor  de  lemn  din  jud.  Arad1  şi  Bihor,1  precum  şi  ° 


1  Sibiu,  i927  text  rotnâno-f  rancez  şi  55  ilustraţii, 

2  Sibiu,  1931,  text  rom&uo-englez  şi  121  ilustraţii. 

serie  întreagă  de  studii  şi  rapoarte  publicate  majoritatea 
în  reviste  streine1  sau  susţinute  cu  multă  demnitate  la  Con¬ 
gresele  internaţionale  de  istoria  artei  din  Polonia,  Suedia, 
Elveţia,  Belgia,  America,  Rusia,  etc.  Combătând  cu  temei¬ 
nicie  părerile  unor  istoriografi  vecini  care  şi  în  veacul  XX 
mai  păstrau  concepţii  medievale  în  scris,  Petranu  a  scos 
în  relief  extraordinara  valoare  artistică  a  modestelor  —  ca 
posibilităţi  materiale  —  şi  nemonumentalelor  bisericuţe  de 
lemn  din  Ardealul  de  altădată,  bisericuţe  care  sunt  în  în¬ 
tregime  rodul  muncii  ţăranului,  întruchiparea  nădejdilor  lui 
aici  pe  pământ  şi,  în  genere,  ceea  ce,  ca  transformare  şi  în¬ 
trunise  tare  de  locuinţă  ţărănească  ce  sunt,  dă  omului  tărie 
şi  mângâiere  în  această  viaţă. 

Fireşte,  meritul  mare  al  prof,  C.  P.  ca  istoric  al  artei 
transilvane  constă  mai  ales  în  aceea,  că,  în  vreme  ce  isto¬ 
ricii  de  artă  ai  celorlalte  neamuri  conlocuitoare  din  Ardeal 
cunosc  numai  trecutul  lor  artistic,  Petranu  a  fost  un  cu¬ 
noscător  perfect  al  trecutului  artistic  al  tuturor  naţionali¬ 
tăţilor  din  Ardeal.3  In  acest  sens  trebue  avute  în  vedere 
temeinicile  studii:  „Der  Anteil  der  drei  Volker  Sieben- 
biirgens  an  der  Ausgestaltung  seines  Kunstcharakters",3  „Die 
Renaissancekunst  Siebenbiirgens'V  „Begriff  und  Erforschung 
der  natîonalen  Kunst  und  die  naţionale  Kunst  der  Mad- 
jarenV  „Influences  de  l’art  populaire  roumain  sur  lesautres 
peuples  de  Roumanîe  et  sur  Ies  peuples  voisins“,e  „B,  Bârtok 
şi  muzica  română1',7  „Noi  discuţii  asupra  arhitecturii  în  lemn 
a  Transilvaniei"  8  şi  alte  multe,  despre  care  un  cititor  bine¬ 
voitor  nu  are  decât  să  arunce  o  privire  asupra  volumului 
„Ars  Transsilvaniae"  spre  a  se  putea  convinge  cât  de  com¬ 
petent  şi  obiectiv  era  Petranu  în  lucrările  şi  în  recenziile  sale. 

1  Vezi  enumerarea  lor  In  anexa  la  publicaţia  G,  Peiranu:  Ars  Transsilvaniae, 
Sibiu,  1944,  p,  507-523, 

s  I.  Lupaş,  prefaţă  (în  1.  franceza,  Ia  „Ars  TrâB6*iivaniae“. 

3  Contribuţia  celor  3  popoare  ale  Transilvaniei  1*  formarea  caracterului  lor 
de  artă,  in  „Ars  Trans,"  p,  59 — 102. 

4  Ibidem  p.  108 — 143. 

5  Ibidem  p,  200 — 219. 

*  Ibidem  p.  242—301, 

7  Ibide*  302  -  333, 

*  Ibidem  p,  33 1 — 352. 


5*. 

După  substanţialele  studii  şi  articole  din  acelaş  volum 
festiv  „Ars  Transsilvaniae",  publicate  în  limbile  franceză, 
germană  şi  italiană,  merită  a  fi  pomenite  şi  cele  6  studii 
şi  referate  în  limba  engleză,1  privind  mai  ales  activitatea 
muzeelor  ardelene2  pe  anii  1919 — 1932,  în  general  activi¬ 
tatea  artistică  ardeleană  din  acest  răstimp  şi  „Noi  cerce¬ 
tări  asupra  artei  de  a  clădi  în  lemn  în  Transilvania".3 

Când  ştim  că  acest  om  a  cutreerat  toată  Europa,  şi 
chiar  dincolo  de  graniţele  ei,  ca  să  adune  material  pentru 
Institutul  de  Istoria  Artelor  dela  Universitatea  clujană  şi 
ca  să  complecteze  un  splendid  muzeu  în  însăşi  locuinţa  sa,4 
care  după  câte  suntem  informaţi  va  rămâne  Palatului  Cul¬ 
tural  din  Arad,  şi  când  mai  ţinem  seamă  că  astăzi  în  toate  cer¬ 
curile  ştiinţifice  mondiale  se  cunosc  în  lumina  lor  adevă¬ 
rată,  datorită  strădaniilor  profesorului  C.  Petranu,  contri¬ 
buţiile  artistice  ale  Românilor  ardeleni,  ne  doare  că  acest 
om  mare  sa  dus  încă  în  puterea  vrâstei.5  Totuşi,  el  a  lăsat 
un  nume  şi  a  creat  o  epocă.  Acestea-i  vor  rămâne  nepie¬ 
ritoare. 


(SKă) 


1  Ibid«m  p.  401  —  442. 

*  Petranu  a  fost  tot  timpul  după  1932  directorul  muzeelor  din  Transilvania. 

*  p.  433-  442. 

4  Despre  colecţia  de  artă  a  Prof.  C.  Petranu  a  seri»  subsemnatul  tn  rev.  «Lu¬ 
ceafărul".  Sibiu,  1943, 

*  Abia  implinist  50  de  ani,  cu  care  ocazie  „Institulul  de  Istorie  Naţională  din 
Cluj"  i-a  publicat  In  semn  de  omagiu  o  serie  de  studii  in  limbi  streine.  Fireşte,  Pe¬ 
tranu  lasă  naterminate  o  serie  Întreagă  de  lucrări,..  S’a  isbit  mult  în  vremea  răs- 
boinlui  (1938 — 45)  de  imposibilitatea  de  anexe  ilustrative  ia  publicaţiile  sale  din  ul¬ 
timii  ani.  Ştim  că  avea  de  glnd  să  scoată  un  volum-album  despre  „Ars  Transsil- 
vanise".  La  fel  se  ocupa  cu  arta  bisericească  din  Ardeal,  pentru  ilustrarea  căreia 
intrase  in  tratative  cu  marea  editură  din  Freiburg  i.  Br.,  Herder  &  Co. 


A  TITUDINI  I 

BISERICA  NOASTRĂ  IN  FAŢA  ÎMPREJURĂRILOR  ACTUALI  j 

CUVÂNT  ROSTIT  IN  ŞEDINJÂ  FESTIVĂ  A  CONGRESULUI  PREOŢILOR 

Nu  aveam  de  gând  să  vorbesc,  dar  din  partea  celor  cari  au 
aranjat  acest  atât  de  impunător  Congres,  am  fost  invitat  aici  ca  să 
iau  şi  eu  cuvântul.  Vă  rog,  prin  urmare,  să  fiţi  îngăduitori  faţă  de 
improvizaţia  mea,  dar  ştiţi  cuvântul  Sf.  Scripturi  că  noi  trebue  eă  fim 
gata  tn  orice  moment  a  da  răepune  deepre  credinţa  noastră  (aplauze). 

Biserica  creştină  este  supusă  desigur  împrejurărilor  vremii,  tneă 
în  substanţa  ti  divină  ea  rămâne  identică  cu  ea  însăşi  in  toată  vremea. 
Ştie  să  se  păstreze  ca  ceeace  este,  asimilăndu-şi  însă  curentele  care 
te  ivesc  în  societatea  omenească.  Ştiţi  ce  face  apa  mării :  Ea  primeşte 
ape  din  diferite  râuri  şi  de  diferite  culori,  dar  pe  toate  aceste  ape  le 
asimilează  în  cuprinsul  ei  (aplauze).  Tot  astfel  şi  Biserica  a  ştiut  să-şi 
asimileze  in  decursul  veacurilor  —  în  cuprinsul  ei  de  adâncuri  de 
adevăr  —  toate  impresiile,  curentele  şi  ideile  vremii.  Nicicând  nu  s’a 
simţit  străină  în  mijlocul  lor.  Nici  noi  nu  ne  simţim  străini  faţă  de 
curentele  de  idei  ce  se  încrucişează  în  vremurile  noastre  (aplauze). 

Stăm  cu  fruntea  ridicată  in  faţa  vremurilor  de  azi.  N’avem  con-l 
ştiinţa  pătată  cu  nici  o  vină  şi  n’avem  să  ne  temem  de  judecata  con-l 
Hmporană.  Pentru  că  Biserica  a  fost  în  tot  trecutul  nostru  „mama  popo-j 
rului  românesc cum  a  numit-o  marele  poet  Eminescu.  Ea  l-a  legănafi 
în  copilăria  lui  şi  l-a  oblăduit  până  ce  şi-a  format  caracterul  etnic, \ 
cu  care  s’a  înfăţişat  pe  arena  istoriei  (aplauze). 

Iar  noi  slujitorii  la  altarul  ei  nu  ns-am  constituit  tntr’o  tagmă 
privilegiată  şi  cu  interese  egoiste  deosebite  de  interesele  poporului  pe 
care  l-am  păstorit.  N’am  stat  noi  sute  de  ani  alături  de  ţăranii  iobagi, 
luminându-i  şi  ţinându-lejrează  nădejdea  într’un  viitor  mai  bun? 

Dl  Prim-ministru  în  atât  de  intima  şi  pătrunzătoarea  d-sale  cuvân-  f 
tare,  a  amintit  şi  de  inchiziţie,  găndindu-ss  desigur  la  alţii.  Căci 
Biserica  noastră  nu  şi-a  luat  rolul  astronomic  să  spună :  Se  învârteşte 
soarele  tn  jarul  pământului  ori  pământul  în  jurul  soarelui.  Nici  na 
ars  pe  rug  ştiinţa  nimănui,  N’am  fost  noi  în  toată  bună  vremea 
propovăduitorii  dragostei  creştine?! 

Aş  întreba  pe  reprezentanţii  celorlalte  culte,  cari  sunt  de  faţă  tn 
acest  congres :  Există  vreun  caz  în  istoria  acestei  Biserici  când  ea  eă 
fi  ridicat  o  mână  duşmană  asupra  altor  neamuri?  să  fi  voit  să  ră- 

pească  de  pe  buzele  cuiva  limba  mamei  sale?,  să  fi  atentat  la  cre¬ 
dinţa  din  sufletul  altora  ?  Nu  ne  simţim  conştiinţa  împovărată  cu  nimic 
din  toate  acestea.  Fără  a  supăra  pe  alţii,  adăugăm:  De-ar  avea  şi  ei 
conştiinţa  tot  aşa  de  împăcată  în  privinţa  aceasta,  cum  este  a  noastră 
(vii  aplauze). 

Astăzi  ne  simţim  conştiinţa  apăsată  cu  o  mare  răspundere  pentru 
neamul  nostru,  pentru  sufletul  lui  şi  pentru  viitorul  lui.  In  centrul 
misiunii  noastre  se  găseşte  mântuirea  sufletului  şi  toate  tărâmurile 
vieţii,  toţi  factorii  şi  toate  condiţiile  ei,  înţelegem  să  le  aducem  în  le¬ 
gătură  cu  mântuirea  sufletelor  individuale  şi  a  sufletului  mare  şi  scump 
al  neamului  nostru.  Şi  în  misiunea  aceasta  noi  nu  putem  fi  înlocuiţi 
prin  nimeni  şi  prin  nimic  de  pe  lume  (aplauze  puternice). 

Aţi  subliniat  prin  aplauze  cuvântul  ce  l-am  spus,  dar  el  nu  însem¬ 
nează  o  mândrie  ci  o  răspundere. 

Dacă  nu  poţi  fi  înlocuit  cu  nimic,  atunci  cu  atât  mai  vârtos 
trebue  să  fii  cu  toată  fiinţa  ta  devotat  misiunii  ce  o  ai  (aplauze). 

Se  vorbeşte  astăzi  de  democraţie.  Dar  ce-am  fost  noi  altceva 
decât  străbătuţi  în  toată  fiinţa  noastră  de  simţămintele  cele  mai  larg i 
ce  le  putem  cuprinde  sub  cuvântul  democraţie  ?  Noi  nu  suntem  demo¬ 
craţi  improvizaţi  la  porunca  vremurilor  noui,  ci  suntem  democraţi  prin  tot 
trecutul  nostru,  prin  toată  tradiţia  noastră,  prin  toată  misiunea  noastră, 
prin  toată  Fiinţa  noastră,  prin  cele  mai  intime  gânduri  şi  simţăminte 
ale  noastre,  prin  toată  făptura  sufletului  nostru. 

Reacţionari,  noi?  A  fi  reacţionar  înseamnă  a  dori  să  te  întorci 
la  un  trecut  şi  la  privilegiile  lui,  pe  care  le- ai  pierdut.  Dar  noi  la  ce 
să  ne  întoarcem  ?  La  o  robie  de  o  mie  de  ani?  Noi  nu  putem  fi  reac¬ 
ţionari,  fiindcă  pur  şi  simplu  navem  la  ce  ne  întoarce  (aplauze  pu¬ 
ternice). 

Dl  preşedinte  al  consiliului  o  vorbit  in  legătură  cu  această  tra¬ 
diţie  democratică  a  preoiimii  noastre,  din  mijlocul  căreia  s’a  ridicat. 
Şi  a  amintit  de  progresele  vremii  noastre,  până  la  radio  şi  la  bomba 
atomică.  Noi  suntem  bucuroşi  de  aceste  progrese  ale  tehnicei  şi  civi¬ 
lizaţiei  epocei  noastre.  Ne  simţim  acasă  în  mijlocul  progreselor  civili¬ 
zaţiei  de  azi.  Credinţa  noastră  creştină  departe  de  a  ne  pune  piedici 
în  această  atitudine  faţă  de  progres,  mai  vârtos  ne  îndrumă  pe 
calea  progresului.  Mântuitorul  a  zis:  „Aţi  auzit  că  s’a  zis  celor  de 
demult...,  iar  eu  zic  vouă..."  şi  atunci,  prin  cuvântul  ce-l  rostia,  proiecte 
o  mare  lumină  de  progres  în  viitor. 

Noi  ne  iubim  Patria,  ne  iubim  Neamul  (aplauze).  Prin  această 
iubire  justificăm  prezenţa  noastră  pe  pământul  acestei  Ţări  şi  în  mij¬ 
locul  Neamului  pe  care  îl  păstorim.  Suntem  gata  să  aducem  în  munca 
noastră  tot  devotamentul,  stând  într’ajutor  conducătorilor  acestei  Ţări, 
ca  să  ne  conducă,  ca  elemente  de  progres  ce  suntem,  spre  cât  mai  mult 
bine,  spre  cât  mai  multă  fericire,  cum  spunea  Înalt  Prea  Sfinţitul  Pa¬ 
triarh,  spre  un  cât  mai  nelimitat,  mai  bun  şi  mai  spornic  progres  ( apl)- 

Ne  gândim  ca  drag  la  ziua  de  23  August  1944  şi  mulţumim  în 
primul  rând  Providenţei  divine  că  ne-a  întors  de  pe  drumul  care  ducea  \ 
la  prăpastie.  Ne-a  întors  pe  drumul  adevăratului  destin  al  Neamului 
nostru  şi  în  gândul  acesta  noi  însoţim  cu  simţăminte  de  profundă  mulţu¬ 
mită  şi  recunoştinţă  fapta  de  curaj  a  înţeleptului  şi  iubitului  nostru  ] 
Rege  Mihai  I  (aplauze  puternice ). 

Mulţumim  tuturor  bărbaţilor  din  sânul  Neamului  nostru  care  l-au 
ajutat  la  această  întoarcere.  Suntem  apoi  profund  mulţumitori  şi  recu¬ 
noscători,  şi  spun  —  sunt  convins  —  din  adâncul  simţirii  slujitorilor 
altarelor,  marilor  noştri  Aliaţi ,  pentru  că  ne-au  dat  mână  de  ajutor  să 
facem  această  întoarcere  pe  drumul  binelui  şi  al  progresului  (aplauze). 

In  deosebi  ca  păstor  al  Bisericii  din  Ardeal,  mă  simt  dator  săi 
dau  expresie  simţăminteior  noastre  de  mulţumire,  recunoştinţă  şi  admi-\ 
raţie  faţă  de  vecina  noastră  dela  Răsărit:  Uniunea  Sovietică  (aplauze),  î 
faţă  de  glorioasa  ei  armată,  pentru  că  ne-a  stat  într’ajutor,  desrobindl 
jumătatea  de  sus  a  Ardealului  nostru,  care  astăzi  ne  aparţine  întreg,  f 
nedespărţit  şi  bun  e  Dumnezeu,  pentru  vecii  vecilor  (aplauze). 

mNoi,  din  mijlocul  tuturor  greutăţilor  vremii,  privim  cu  încredere 
viitorul  Neamului  şi  această  încredere  în  viitor  şi  în  puterea  de  viaţă 
a  Neamului  nostru,  să  o  propovăduiţi,  dragii  mei,  in  toate  sufletele 
româneşti,  în  sufletul  poporului  nostru,  popor  conştient  de  destinul  său 
în  lume,  popor  care  nu-şi  neagă  tradiţiile  sale  de  viaţă,  tradiţii  cari 
l-au  sprijinit  într’un  lung  trecut  şi  care,  sprijinindu-l  astăzi,  îi  servesc 
ca  puncte  de  sprijin  pentru  progresul  pe  care  trebue  să-l  realizeze 
(aplauze). 

Văd  cu  bucurie  că  la  această  întrunire  participă  reprezentanţi 
ai  tuturor  celorlalte  culte  din  Ţară.  însoţim  ca  simţăminte  creştineşti 
această  primă  întrunire  a  noastră  şi  sunt  convins  că  dacă  toţi  vom 
asculta  de  perceptele  credinţei  noastre,  ne  vom  găsi  alături  în  frăţie 
şi  în  iubire,  lucrând  fiecare  în  resortul  lai,  pentru  binele  şi  prospe¬ 
ritatea  tuturor  (aplauze). 

Am  folosit  la  o  ocaziune  o  comparaţie,  care  pe  urmă  a  fost 
repetată  şi  de  alţii  şi  pe  care  vreau  să  o  reamintesc  şi  acum.  Inchi- 
puifi-vă  mai  mulţi  călători  stând  la  poalele  unui  munte  înalt  şi  având 
ca  ţintă  să  se  ridice  pe  culmea  muntelui.  Cât  timp  se  găsesc  încă  la 
poalele  muntelui,  privirile  le  sunt  oprite  de  dealuri,  de  păduri,  de  o 
mulţime  de  obiecte  cari  le  stau  în  cale.  Cu  cât  înaintează  însă  mai 
mult  spre  vârful  muntelui,  ca  atât  ei  se  apropie  mai  mult  unul  de  altul, 
iar  când  ajung  în  vârf  îşi  pot  da  mâna  frăţeşte,  acoperindu-i  acelaş 
cer  senin  (aplauze). 

Tocmai  aşa  şi  noi,  reprezentanţii  sfintei  noastre  Biserici  şi  ai 
tuturor  celorlalte  culte  din  Ţară,  în  măsura  în  care  vom  fi  străbătuţi 
până  în  adâncul  fiinţei  noastre  de  perceptele  sfinte,  înalte,  curate,  ale 
credinţei  pe  care  o  propovăduim,  şi  în  măsura  în  care  vom  înfăptui 
în  mod  practic  în  viaţa  noastră  şi  a  Neamului  nostru  aceste  percepte , 

in  actasiă  măsură  ne  vom  apropia,  ne  vom  da  mâna  frăţeşte,  simţin- 
du-ne  uniţi  prin  aceeaşi  misiune,  care  tinde  la  mântuirea  şi  la  fericirea 
sufletului  nostru  (aplauze). 

Mulţumesc  celor  cari  mi-au  făcut  invitarea  să  vorbesc  şi  frăţiilor 
voastre  că  m'aţi  ascultat. 

Incheiu  rugând  pe  Cel  de  Sus  să  ne  stea  întru  ajutor  ca  să 
putem  urca  cât  mai  mult  pe  piscuri,  spre  idealul  credinţei  noastre,  spre 
binele  Ţării  şi  al  Neamului  nostru.  Amin  ( vii  aplauze). 

f  NICOLAE 

Mitropolitul  Ardealului 

Preot  Dr.  Teodor  Bodogae,  profesor  U  Academia  teologică 
„Andrei  ană" .  DESPRE  CUNOŞTINŢELE  TEOLOGICE  ALE  PREO¬ 
ŢILOR  ROMÂNI  DE  ACUM  200  DE  ANI.  Semnificaţia  unui  manu¬ 
scris.  („Seria  Teologică"  nr.  28).  Sibiu,  Tipografia  Arhidiecezană  1944, 
p.  LXX-|-70+4  reproduceri  in  faceimil. 

P.  C,  Prot.-Stavr.  Emilian  Cioran,  consilier  mitropolitan  in  Sibiu, 
a  descoperit  in  biblioteca-muzeu  a  renumitei  familii  de  preoţi  Popo- 
vici-Barclanu  din  Răşinari,  un  codice  de  formatul  15X1 1  cm.,  cu¬ 
prinzând  în  12  caete  de  câte  16  pagini  ţi  unul  de  12  pagini,  un  răa- 
pune  ortodox,  muntean  sau  oltean,  dat  tipăriturii  blăjene  Floarea  Ade¬ 
vărului,  făurită  în  1750  de  canonicii  Înverşunatului  episcop  unit  Petru 
Pavel  Aaron.  Cedat  Pâr.  Prof.  T.  B,,  din  studierea  acestui  manuscris 
a  răsărit  lucrarea  de  fată»  a  cărei  valoare  documentară  creşte  prin 
faptul  că  —  după  câte  ştie  cercetătorul  codicelui  —  până  acum  nu 
se  cunoştea  nici  o  copie  a  lui  şi  nici  nu  dăduse  la  Iveală  altcineva 
originalul  lui  (vezi  p.  XVI), 

Data  întocmirii  acestui  codice,  Păr.  T.  B.  o  aşează  in  anul  1750, 
Atunci  apăruse  amintita  scriere  de  propagandă  uniata  „Floarea  Ade¬ 
vărului".  Probabil  că  autorul  codicelui  nu  va  fi  întârziat  cu  replica 
ortodoxă. 

Scriere  ocazională,  ca  orice  lucrare  de  luptă,  această  replică 
n’are  caracterul  unei  elaborări  plănuite  din  vreme  şi  dirijată  în  mod 
oficial.  Pretenţiei  ieromonahilor  lui  Petru  Pavel  Aaron  de-a  dovedi  cu 
cărţile  de  ritual  că  cele  petru  puncte  —  primatul  papal,  filioque, 
azinti  şi  purgatoriul  — ■  se  bazează  pe  însăşi  tradiţia  Bisericii  răsă¬ 
ritene,  autorul  codicelui  îi  opune  argumente  viguroase,  de-o  savu¬ 
roasă  naivitate  uneori.  Cât  priveşte  „Floarea  Adevărului",  aceasta 
«sie  calificată  în  bloc  nici  mai  mult  nici  mai  puţin  decât  „o  cărticică 
ciudată  şl  plină  de  neadevăr  ca  o  teacă  de  minciuni,  de  o  lege  nouă 
de  curând  Izvodită  în  Ţara  Ardealului", 

Reproducerea  textului  acestui  codice  este  precedată  de  un  amplu 
studiu  critic  privitor  la  înfăţişarea  manuscrisului,  data  şi  locul  scrierii, 
autorul,  isvoarelc,  limba  şi  însemnătatea  lui. 

Românii  ardeleni,  prigoniţi  atât  de  crunt  pentru  ataşamentul  lor 
exemplar  faţă  de  legea  strămoşească,  s'au  bucurat  statornic  de  con¬ 
cursul  fraţilor  de  peste  munţi  in  cursul  îndelungatei  şl  aprigei  lor 
rezistenţe  faţă  de  asalturile  brutale  ale  protectorilor  unlaţiei.  Mânu- 

scrisul  studiat  cu  atenţiune  şi  înţelegere  în  lucrarea  de  faţă,  e  măr¬ 
turie-  Semnificaţia  lui  creşte  „până  la  măreţia  unui  simbol  al  unităţii 
de  simţire  românească  şi  ortodoxă". 

Dr.  GRIGORIE  T.  MARCU 


Protopop  Dr.  Nicolae  Neaga,  profesor  ia  Academia  teologică 
„  Andreiană" :  FACEREA.  Text  şi  scurte  note  explicative.  („Seria 
Teologică”  nr.  32).  Sibiu,  Tipografia  Arhidiecezană  1945,  p.  256. 

înainte  cu  trei-patru  ani,  în  cursul  unei  reconfortante  convor¬ 
biri  colegiale  cu  Păr.  Prof.  N.  N..  ne-am  împărtăşit  reciproc  neajun¬ 
surile  ce  le  prlcinueşte  pregătirii  studenţilor  teologi  şi  culturii  preoţimii 
noastre  lipsa  de  comentarii  în  româneşte  la  cărţile  Sfintei  Scripturi. 
Şi  cum  în  atari  împrejurări  nu  ajunge  să  te  văicăreşti  —  ori  cât  de 
solemn  ai  face-o  —  şi  nu-i  frumos  să  arunci  vina  asupra  altora,  am 
luat  deciziunea  de-a  împlini  noi  înşine,  cum  ne-o  ajuta  bunul  Dum¬ 
nezeu  şi  cum  r.e-or  ierta  puterile,  lipsurile  constatate. 

Harnic  şi  stăruitor  ca  totdeauna,  şi  învăluindu-şi  truda  în  cea 
mai  desăvârşită  discreţie,  Păr.  Prot.  N.  N.,  titularul  catedrei  de  Exe¬ 
geza  Testamentului  Vechiu  dela  Academia  teologică  „Andreiană",  s'a 
aşternut  la  lucru  fără  zăbava.  Aşa  că,  astăzi,  comentariile  cărţilor  lui 
Moise  sunt  gata,  iar  cel  Ia  Facere  a  şi  îmbrăcat  veşmântul  tiparului. 

Planul  iniţial  prevedea  întocmirea  de  comentarii  scurte,  făcute 
pa  temeiul  textului  original,  fără  nesocotirea  exigenţelor  ştiinţifice  ac¬ 
tuale,  şi  totuşi  astfel  lucrate  încât  să  fie  accesibile  tuturor  dreptcre- 
dincioşilor  creştini  cu  oarecare  ştiinţă  de  carte. 

Mulţumindu-ne  deocamdată  să  vestim  începutul  isbândirii  unui 
proiect  care  ne  este  scump  amândoura  —  şi  util  tuturora  —  în¬ 
dreptăm  un  gând  curat  ca  o  nădejde  către  I.  P.  Sf.  Mitropolit  Nicolae 
şi  către  tot  clerul  ardelean,  solicitându-le  sprijinul  neprecupeţit  pentru 
desăvârşirea  pasului  făcut  de  Păr.  Prof.  N.  N.  Fireşte,  auzim  bucuros 
orice  sugestii  ni  s'ar  da  în  scopul  îmbunătăţirii  muncii  noastre. 

Dr.  GRIGORIE  T.  MARCU 


Bartolomeu  Popescu,  doctor  în  filosofie  şi  litere,  licenţiat  in  teo¬ 
logie  :  FILOSOFIA  ŞI  PEDAGOGIA  CREŞTINĂ  A  LUI  IOAN  AMOS 
DOMENIU S,  Bucureşti,  Ed.  „Cultura  Românească"  1939,  p,  328  -f- 
o  hartă  despre  principalele  călătorii  ale  Iui  I.  A.  Comenius. 

Pedagogul-filosof  dela  Universitatea  din  Bucureşti,  dl  prof,  G. 
G.  Antonescu,  în  lucrarea  sa  „Pedagogia  Generală",  stabileşte  cu 
competenţă  raportul  dintre  filosofie  şi  pedagogie,  arătând  că  filosofia 
precizează  scopul  educaţiei,  iar  pedagogia  ne  arată  calea  şi  mijloa¬ 
cele  potrivite  pentru  realizarea  acestui  scop.  Cu  toată  legătura  aceasta 
strânsă  între  cele  două  discipline,  puţini  sunt  aceia  cari  se  ostenesc  să 
cerceteze  cu  atenţie  şi  filosofia  marilor  pedagogi.  Intre  aceştia.  Ia  noi 
în  ţară  locul  de  frunte  îl  ocupă  dl  G.  G.  Antonescu. 

Urmând  exemplul  dascălului  său,  în  lucrarea  de  faţă  dl  B.  P. 
încearcă  să  înfăţişeze  filosofia  lui  I,  A,  Comenius  şi  să  ilustreze  faptul 
că  filosofia  şi  pedagogia  lui  sunt  eminamente  creştine,  Filosofia  lui 
I-  A.  Comenius  —  zice  dl  B,  P.  —  prin  rădăcinile  ei,  se  înfige  adânc 
în  trecutul  medieval-creştin ;  iar  prin  tendinţele  el,  se  îndreaptă  cu 
hotărîre  către  raţionalismul  spiritualist  teist  din  epoca  modernă.  Are 
deci  caracterul  unei  punţi  de  trecere  între  concepţiile  a  două  lumi. 
Din  fericire,  este  vorba  de  o  punte  care  marchează  legătura  dintre 
aceste  două  lumi  prin  multe  verigi  de  seamă.  Una  dintre  ele  este  cu 
deosebire  importantă.  Aceasta  este  credinţa  creştină.  Ea  constituie 
temeiul  cel  mai  de  seamă  al  filosofiei  şi  pedagogiei  lui  Comenius, 

Pansofia  lui  Comenius  —  aşa  se  numeşte  filosofia  lui  —  are  un 
temeiu  cu  desăvârşire  creştin.  Sfânta  Scriptură  este  şi  isvorul  de  in¬ 
spiraţie  şi  baza  ei  documentară.  Mai  mult  încă :  pentru  Comenius, 
pansofia  urmează  să  fie  şi  un  scop  în  sine,  dar  şi  o  metodă  care  să 
ne  arate  calea  ce  duce  uşor  la  înfăptuirea  scopului. 

Omul  posedă  în  sine,  în  mic,  tot  ce  a  creat  puterea  dumneze- 
ească  în  mare.  Universul  e  cuprins  în  fiecare  om,  dar  înţelegerea 
acestui  univers  diferă  dela  un  ins  la  altul.  Numai  pansofia,  înţelepciunea 
a  toate,  ne  poate  ajuta  să  înţelegem  universul  ca  pe  un  tot  armonic, 
aşa  cum  l-a  creat  Dumnezeu.  Pentru  fiecare  dintre  noi  pansofia  con- 
stitue  o  anumită  treaptă  a  infinitei  scări  ce  tinde  către  desăvârşire. 
Cu  cât  ne  situăm  mai  sus  prin  gândul,  fapta  şi  simţirea  noastră,  cu 
atât  suntem  mai  aproape  de  Domnul,  Desăvârşirea  însăşi  este  idealul, 
este  Dumnezeirea,  căci  numai  ea  poate  avea  atributul  perfecţiunii 
absolute.  Omului  îi  este  dată  doar  putinţa  perfecţionării,  nu  perfec¬ 
ţiunea  însăşi. 

Autorul  cărţii  de  faţă  reuşeşte  cu  multă  pricepere  să  prezinte 
cititoriului  pe  I.  A.  Comenius  ca  pe  singurul  pedagog  pentru  care  edu¬ 
caţia  reprezintă  nu  numai  mijlocul  de  a  forma  pe  om,  de  a-1  intro¬ 
duce  şi  a-1  face  să  trăiască  într'o  umanitate  cât  mai  aleasă,  ci,  mai 
presus  de  orice,  singura  cale  de  a-i  da  putinţa  să  ajungă  la  cunoa¬ 
şterea  lui  Dumnezeu,  la  îndeplinirea  voii  Lui,  la  mântuire. 

Lucrarea  cuprinde  trei  părţi  :  I  Omul  şi  opera  ;  II  Gândirea  fi¬ 
losofică  a  iui  Comenius ;  III  Pedagogia  creştină  a  lui  Comenius. 
Ea  prezintă  o  valoare  practică  de  o  actualitate  nebănuită  pentru  edu¬ 
catori  în  general  şi  pentru  preoţi  şi  învăţători  în  special.  Educaţia 
creştină  ceruta  de  I.  A.  Comenius  şi  fructele  ei  atât  de  scumpe  azi  şi 
toldeuna:  gândirea  creştină,  simţirea  creştină,  fapta  creştină,  alcă¬ 
tuiesc  temelia  pentru  Idealul  zilelor  noastre:  înfrăţirea  popoarelor. 

Preot  Dr.  NICOLAE  TERCHILĂ 

Dr.  Nicolae  Igna :  COSMA  ŞI  DAMIAN,  DOCTORII  FĂRĂ 
ARGINŢI.  Sibiu,  Ed.  H.  Welther  1945,  p,  VIII -j-  98,  cu  30  figuri. 
Preţul  Lei  2400. — 

Cunoaştem  de  mai  de  mult  pe  dl  Dr.  N.  Igna  dela  Alba-Iulia.  Ştiam 
şi  de  intenţia  dsale  de  a  scrie  un  studiu  despre  sfinţii  doctori  cei 

fără  de  argln^,  ca  unul  care  în  vreo  5  studii  anterioare  »'a  ocupat 
ţi  de  medicina  antică  şi  eacerdotală  a  lui  Esculap,  cu  speciali  referiră 
la  răspândirea  acestui  cult  în  Dacia  romană.  De  aceea,  apune  Dr,  N. 
Igna  în  prefaţa  lucrării  de  faţă,  ca  o  continuare  firească  a  lucrărilor 
despre  patronul  medicinei  păgâne,  se  studiază  In  acest  volumaş  o 
frumoasă  problemă  de  medicină  religioasă  creştină,  „reprezentată  prin 
excelenţă  atât  prin  viaţa  şi  minunile,  cât  şi  mai  ales  prin  vindecările 
miraculoase  ale  celor  doi  sfinţi  medici,  Cosma  şi  Damian,  pe  care  tradiţia 
noastră  îi  cinsteşte  ca  „doctori  fără  de  arginţi"  şi  care  din  timpurile 
cele  mai  vecbi  au  devenit  patronii  creştini  ai  tagmei  medicilor". 

Baza  acestei  lucrări  iatro-haghlograflce  o  formează,  spune  au¬ 
torul  mal  departe,  cunoscuta  operă  a  Bollandlştllor  „Acta  Sanctorum", 
precum  şl  textele  greceşti  publicate  de  Deubner,  în  1907,  la  Berlin, 
sub  titlul  „Kosmas  und  Damian,  Texte  und  Elnleitung." 

Lucrarea  are  5  capitole. 

Primul  (p.  1 — 8)  vorbeşte  despre  origina  şi  viaţa  sfinţilor 
Cosma  şi  Damian,  Se  arată  obscuritatea  originii  celor  3  perechi  de 
gemeni,  toţi  medici  vindecători  fără  a  lua  plată  şi  cari  pentru  minu¬ 
nile  săvârşite  erau  sărbătoriţi  în  Roma  la  1  Iulie,  in  Africa  şi  apoi  In 
Biserica  apuseană  la  27  Septemvrie,  resp.  17  Oct,  iar  In  Asia  fi  după 
aceea  în  tot  Orientul  la  1  Noemvrle.  Din  cele  3  familii  de  variante 
şi  biografii  ale  sfinţilor,  cea  mai  veche  şi  mal  apropiată  de  adevărul 
Istoric  pare  a  fl  aceea  care  pune  origina  lor  în  Asia  sau  Arabla. 
Critica  textelor,  confruntarea  cu  realităţile  Istoric#  ale  timpului  la 
care  se  referă  aceste  biografii,  precum  şi  folosirea  datelor  pe  care 
le  pot  furniza  încă  o  serie  de  studii  şi  texte  (de  neapărată  trebuinţă 
ar  fi  fost  consultarea  Dicţionarului  de  arheologie  creştină  şl  de 
liturghie  al  Iul  Cabrol-Leclerq)  poate  că  ar  fi  du»  la  stabilirea  arheti¬ 
pului  in  mulţimea  acestor  biografii. 

Capitolul  II  (p.  9 — 15)  se  ocupa  de  Imnografla  sfinţilor  doctori, 
cari  aproape  totdeauna  erau  pictaţi  ca  tineri  gemeni,  uneori  având 
în  mână  obiecte  de  practică  medicală,  alteori  zugrăviţi  în  diferite 
scene  din  viaţa  lor  sau  de  vindecări  miraculoase  săvârşite  de  ei. 
Capitolul  acesta,  ca  şl  de  altfel  întreaga  lucrare,  are  meritul  pfcn’acum 
neîntâlnit  în  toată  literatura  noastră,  de  a  fi  dat,  după  reproduceri  ce¬ 
lebre,  icoane  minunate  din  viaţa  şl  lucrările  sfinţilor  Anarghirl. 

La  capitolul  III  (p,  16 — 35)  in  care  se  vorbeşte  de  originea 
Cultului  Sfinţilor  Anarghlri,  capitol  plin  de  foarte  interesante  şl 
bogate  informaţiuni,  poate  ar  fi  fost  necesar,  atunci  când  se  arată 
atât  de  documentat  răspândirea  cultului  lor  In  Orient  şi  Occident,  să  se 
arate  şi  părerea  Mitropolitului  Dosoftei  al  Moldovei,  care  se  ştie  că 
In  cunoscutele  lui  „Vieţi  ale  Sfinţilor"  (Iaşi,  1682 — 6)  a  Înglobat  şl  bi¬ 
ografii  de  sfinţi  prea  puţin  cunoscute  din  alte  lsroare.  (A  se  vedea 
şi  L.  Stan :  Sfinţii  români,  Sibiu,  1945). 

Cel  mai  lung  capitol  este  al  IV-lea,  in  care  se  rezumă  cele  6 
serii  de  minuni  după  un  tablou  amănunţit  de  48  vindecări  miraculoase 

fi  de  5  legende.  E  Intr'adevăr  Impresionant  numărul  de  boli  vindecate 
de  sfinţii  Anarghlrl,  pe  care  autorul  le  clasează;  11  din  domeniul  chi¬ 
rurgiei,  10  dia  al  bolilor  interne,  5  din  al  bolilor  gynecoloflce,  3 
oftalmoiogice,  2  nervoase,  2  de  gât,  Iar  3  nedeterminate  (p.  37—39). 

In  al  V-lea  capitol  (p.  91 — 93)  se  dau  rezumate  biografice 
despre  celelalte  perechi  de  sfinţi  medici  anarghirii  Chir  fi  loan, 
Pantelimon  şl  Ermolae,  Sanison  fl  Diomid,  Mochie  şi  Anichit,  Talaleu 
ţi  Trifon. 

In  fine,  să  dă  bibliografia  (37  lucrări)  şi  rezumatul  in  1.  franceză. 
Exceptând  unele  mici  erori  de  tehnică  a  lucrării  şi  de  culegere,  stu¬ 
diul  dlui  Dr.  N.  Igna  merită  toată  lauda,  după  cum  iarăşi  splendida 
execuţie  cu  care  ne-a  ebişnult  H.  Welther  Întrece  toate  aşteptările, 
mal  alas  tn  vremlle  de  azi.  Preol  Dr.  TEODOR  BODOGAE 

Hanu  Lwtzmann :  GESCHICHTE  DER  ALTEN  KIRCHE,  4 ;  Dle 
Zeit  der  Kirchenvăter.  Berlin  de  Gruyter,  1944,  200  p.  (Istoria  Bi¬ 
sericii  vechi  4  :  Epoca  părinţilor  bisericeşti). 

Ştim 1  că  bătrânul  istoriograf  protestant  dela  Berlin  s'a  stins 
în  25  Iunie  1942,  mai  ales  din  pricina  pierderii  pe  front  a  unicului 
său  fecior,  Ioachim.  Clasica  lui  lucrare  „Istoria  Bisericii  vechi"  apă¬ 
ruse  în  decurs  de  numai  câţiva  ani,  în  3  volume,  fiecare  în  câte  2 
ediţii,  epuizate  şi  ele  în  scurt  timp.  Descrierea  sprintenă  şi  fără  în¬ 
florituri  a  evenimentelor,  reţinerea  numai  a  ceea  ce  e  de  mare  im¬ 
portanţă  in  desvoltarea  internă  şi  externă,  precizarea  cu  documen¬ 
taţie  de  ultimă  oră,  bisericească  şi  profană,  a  problemelor  tratate  şl, 
desigur,  interpretarea  în  lumină  luterană  a  unor  probleme  care  ideo- 
logiceşte  ne  despart,  fără  însă  ca  să  se  resimtă  undeva  nici  cea  mai 
slabă  ironie  • —  iată  ceea  ce  caracterizează  scrisul  prof.  H.  Lletzmann, 
urmaşul  lui  Harnack  la  Facultatea  de  teologie  berlineză. 

Lumea  cerea  urmarea  şi  profesorul  făgăduise  în  5  volume  să 
închee.  Nu  ştim  dacă  avea  de  gând  să  imite  pe  marii  istorici  apu¬ 
seni,  cari  socoteau  lichidată  epoca  greco-romană  abia  prin  intrarea 
in  arena  istoriei  a  popoarelor  germanice,  ori  voia  să  se  oprească  la 
căderea  Romei  (476),  pentru  că  dacă  primele  3  volume  abia  ajunseră 
până  la  364,  iar  volumul  de  faţă  (IV)  ne  duce  până  la  395  —  alunei 
volumul  V  putea  cel  mult  s'ajungă  la  461  (moartea  lui  Leon  cel  Mare), 
ori  la  476  (căderea  Romei).  In  orice  caz,  volumul  IV,  cel  de  faţă, 
îngrijit  de  un  fost  elev  al  lui  H.  Lletzmann,  azi  profesor  de  patro- 
logie  la  aceeaş  facultate  şi  director  al  celebrei  comisii  pentru  edi¬ 
tarea  critică  a  operelor  patristice,  Walther  Eltester,  s’a  editat  cu 
lipsa  doar  a  capitolului  ultim  (7)  despre  cultura  şi  arta  creştină  din 
din  veacul  IV,  capitol  pe  care  autorul  n’a  mal  putut  să-l  scrie  căci 
a  stat  aproape  un  an  într'un  sanatoriu  elveţian, 

!  A  se  vedea  „Revista  Teologică"  pe  a.  1942,  p,  459 — 460. 

Cele  6  capitole  ale  cărţii  sunt  r 

1.  lovinian,  Valentinian  şi  Valens  ,  ,  . 

2.  Teodosie  I  şi  sfârşitul  luptelor  ariene 

3.  Apusul  sub  Valentinian  şi  Gratian 

4.  Ambrosie  şl  Teodosie  ,  .  ,  .  . 

5.  Viaţa  creştină  în  veacul  IV  .  .  . 

6.  Monahismul . 


p.  1—  23 
„  24—  39 

„  40—  58 

„  59—  88 

„  89—115 

„  116—191 


O  scurtă  notiţă  indică  isvoarele  mai  mari,  iar  la  sfârşit  fiica 
autorului,  Sabina,  împreună  cu  un  student  finlandez,  au  întocmit  in¬ 
dicele  cărţii. 

Primele  4  capitole  ne  arată  mai  mult  politica  bisericească  a  ur¬ 
maşilor  lui  Iulian  Apostatul  şi  încetineala  cu  care  s’a  ajuns  să  se 
pună  capăt  luptelor  ariene.  Interesant  de  remarcat  —  pe  lângă  mul¬ 
ţimea  ştirilor  profane  scoase  din  deciziile  împăraţilor  romani  —  per¬ 
sonalitatea  impunătoare  a  sf.  Ambrosie  ca  diriguitor  al  politicii  pe 
care  statul  trebuia  s  o  ducă  faţă  de  Biserică.  Despre  acest  rol  al  său 
e  cunoscută  de  mult  lucrarea  istoricului  H.  v.  Campenhausen :  Am- 
brosiui  als  Kirchenpolitiker  (1929),  pe  care  Lietzmann  o  foloseşte 
adesea.  Şi  rolul  de  inlermediator  in  certurile  ariene  al  sf,  Vasile  cel 
Mare  e  subliniat,  după  cum  e  descrisă  şi  minunata  apariţie  în  Con- 
stantînopol  a  sf.  Grigorie  Teologul,  care  pune  capăt  în  mod  simţit 
stării  nenormale  în  care  se  afla  Biserica  pe  atunci. 

In  capitolul  5  se  arată  dorul  creştinilor  după  sf.  Taine  şi  cum 
se  făcea  pregătirea  lor  în  acest  scop.  Se  analizează  Catehezele  sf. 
Ciril  de  Ierusalim,  iar  pentru  viaţa  mai  tumultuoasă  de  oraş  mare  se 
ia  activitatea  ca  preot  în  Antiohia  a  sf.  Ioan  Hrisosiom,  revelându-se 
câteva  aspecte  din  viaţa  Antiohienilor. 

In  cap.  6  se  face  istoricul  monahismului,  fireşte  atât  cât  s’a  des- 
voîtat  el  până  la  finea  sec.  IV,  Aici  se  vede  poate  prea  mult  punctul 
de  vedere  protestant.  Are  însă  şi  lucruri  foarte  judicios  spuse. 

Fireşte  că  Lietzmann  a  conceput  opera  tot  numai  ca  pe  un  ma¬ 
nual.  Altfel  pentru  epoca  sfinţilor  Părinţi  —  Îndeosebi  pentru  un 
ortodox  —  se  spune  prea  puţin.  Limpezimea  şi  stilul  concis  ai  auto¬ 
rului  te  farmecă. 

Preot  Dr.  TIQDOR  BODOGAE 

CONGRESUL  PREOŢILOR  DIN  ROMÂNIA.  Preoţlmea  orto¬ 
doxă  şl  slujitorii  tuturor  celorlalte  culte  din  România  s'au  întrunit  în 
congres  general  la  Bucureşti»  în  zilele  de  16  !  17  Octomvrie  a.  c. 
Atât  la  Doxologla  săvârşită  în  catedrala  patî  _»rhală,  cât  şi  la  lucră¬ 
rile  congresului,  cari  s’au  desfăşurat  în  palatul  Camerei  deputaţilor, 
au  luat  parte  număroşi  chiriarhi  în  frunte  cu  I.  P.  Sf.  Patriarh  Ni- 
codim  şi  I.  P.  Sf.  Mitropolit  Nicolae  al  Ardealului,  membrii  guver¬ 
nului  în  frunte  cu  di  Dr.  Petru  Groza,  preşedintele  Consiliului  de 
miniştri,  delegaţi  ai  bisericilor  ortodoxe  din  URSS.  «Iugoslavia,  Bul¬ 
garia,  etc.,  şi  ai  cultelor  musulman  şi  mozaic. 

La  şedinţa  de  deschidere,  primul  a  luat  cuvântul  I.  P.  Sf.  Pa¬ 
triarh  Nicodim  al  României,  care  a  binecuvântat  pe  congresişti  şi  a 
făcut  urarea  de-a  vedea  „instaurată  în  lume  iubirea  de  Dumnezeu  şi 
iubirea  de  oameni ;  şi  prin  asta,  pacea  şi  fericirea". 

S’a  constituit  apoi  prezidiul  activ,  după  care  a  luat  cuvântul 
P.  C.  Icon.  Stavr.  Const.  Burducea,  ministrul  Cultelor,  definind  astfel 
raporturile  dintre  Biserică  şi  Statul  român : 

„ Statul  Român  are  în  Biserica  (arii  an  colaborator  preţios,  pe 
care  sunt  sigur  că-l  va  aprecia  la  justa  lui  valoare.  îndrăznesc  să 
spun  chiar  un  colaborator  necesar,  pentru  că  Biserica  românească  e 
mai  veche  decât  Statul  şi  pentru  că  ea  dirijează  sufletul  poporului, 
adică  armătura  cea  mai  puternică  a  Statului.  Astăzi  această  colabo¬ 
rare  dintre  Stat  şi  Biserică  vine  dela  sine,  în  chip  firesc,  pentruca 
Guvernul  e  al  poporului,  Biserica  e  a  poporului  şi  toate  trei  ale  lui 
Dumnezeu'1. 

După  aceea  a  vorbit  dl  Dr.  Petru  Groza,  preşedintele  Consi¬ 
liului  de  miniştri,  care  a  spus  printre  alte: 

„Ţin  să  subliniez  că  în  acest  sobor  cuvântările  noastre  vor  fi  în 
«sentă  o  spovedanie. 

Nu  vom  ascund*  nimic,  nu  vom  închide  nimic  din  resortul 
inimii  şi  minţii  noast  e,  fiindcă  prea  este  necesar  ca  să  vorbim  des¬ 
chis,  ca  să  ajungem  Ia  hotărlri  cad  ne  vor  convinge  pe  toţi  de  marea 
necesitate  ca  în  această  ţară,  ca  şi  pretutindeni  în  toate  ţării*,  de  pe 
tot  globul,  dragostea  de  oameni  şi  iubirea  de  pace  să  salăşluiască  în. 
suflete  (aplauze). 

Am  datoria  să  mă  prezint  in  faţa  acestui  Congres  al  preoţilor, 
al  tuturor  slujitorilor  bisericilor  din  această  ţară,  in  calitatea,  mai 
întâi,  de  ortodox  (aplauze  prelungite). 

Eu  tunt  fiu  dia  familie  preoţească  (aplauze  puteraice),  care 
de  secole  serveşte  la  aceeaşi  umilă  biserică  ortodoxă,  dintr'o  comună 
de  pe  malurile  Streiului, 

Am  crescut  sub  dangăt  de  clopot,  la  miros  de  busuioc  şi  cu¬ 
nosc  gustul  prescurei  (vil  aplauze). 

Sunt  şi  azi  poate  cel  mai  vechiu  deputat  al  Sinodului  Mitropo¬ 
litan  din  Ardeal,  al  Congresului  Naţional  Bisericesc  (aplauze).  De  trei¬ 
zeci  şi  cinci  de  ani  deţin  toate  funcţiunile  pe  care  un  mirean  le  poate 
deţine  In  Biserica  noastră  ortodoxă  (aplauze). 

Sunt  un  permanent  militant  —  şl  martori  îmi  sunt  contimpo¬ 
ranii  ca  şl  generaţia  mai  tănără,  care  au  asistat  la  frământările  noa¬ 
stre  din  Sinoadele  Ardealului,  unde  se  concentra  odată  tot  ca  ara 
luptă  pentru  libertatea  unui  popor  sugrumat  (aplauze) ;  niciodată,  sub 
nici  o  împrejurare,  nu  am  lipsit  dela  această  luptă,  din  cadrele  Bise¬ 
ricii  noastre  şaguniene  (aplauze). 

Era  deci  o  necesitate,  o  datorie  a  mea,  ca  să  fiu  de  faţă  în 
aceste  clipe  (aplauze). 

Dar  mai  am  şl  calitatea  de  cetăţean  al  acestei  ţări,  de  cetăţean 
al  României  şi  fiecare  cetăţean  are  datoria  sfântă  să  fie  astăzi  aici, 
prezent  cu  sufletul  (aplauze). 

Toate  cultele  acestei  ţări  fiind  reprezentate  astăzi  aici,  aceasta 
înseamnă  că  reprezentaţi  pe  toţi  fiii  acestei  ţări,  pe  toţi  cetăţenii  ei, 
care  asistă  din  depărtări  sau  de  mai  aproape  la  acest  admirabil  ta¬ 
blou  al  acestei  săli,  care  cuprinde  pentru  întâia  oară  în  istoria  Sta¬ 
tului  nostru  toate  cultele  la  un  loc  (aplauze). 

SI  am  calitatea  care  îmi  impune  datoria  de  a  fi  de  faţă,  cali¬ 
tatea  de  şef  al  Guvernului  acestei  ţări  (aplauze  puternice). 

Acest  Guvern,  prin  natura  lucrurilor,  trebuia  să  fie  de  faţă  aici. 

Această  datorie  a  noastră  de  a  fi  de  faţă  în  aceste  diferite  ca¬ 
lităţi  ne  dă  însă  şi  drepturi;  —  fiindcă  nu  sunt  datorii  fără  drepturi, 
după  cum  nu  6unt  drepturi  fără  datorii ;  —  ne  dă  dreptul  de  a  apela 
la  toţi  membrii  acestui  Congres  ca  să  muncească  în  decursul  desbate- 
rilor  cari  vor  urma,  cu  gândul  de  a  ne  ajuta  pe  noi  Guvernul  în 
opera  noastră  grea  de  a  reface  de  pe  urma  ruinelor  răsboiului  o  ţară 
puternică,  bună  Mamă  a  tuturor  fiilor  ei"  (aplauze). 

Vorbind  de  problema  Ardealului,  dsa  a  declarat :  „Noi  vrem  ca 
aceste  graniţe  ale  Ardealului  stabilite  acum  să  rămână  veşnice 

Primul  ministru  şi-a  încheiat  cuvântarea  cu  lectura  deciziei  de 
revenire  asupra  epurării  Întregului  personal  clerical,  excepţie  făcând 
preoţii  cari  au  părăsit  ţara  şl  cari  până  în  prezent  nu  s*au  înapoiat 
la  posturile  lor. 

Dl  Prof.  P.  Constantinescu-Iaşi,  ministrul  Propagandei,  fiind  su¬ 
ferind,  a  trimis  congresului  o  scrisoare. 

Invitat  să  ia  cuvântul,  a  vorbit  apoi  I,  P.  Sf.  Mitropolit  Nicolae 
al  Ardealului,  a  cărui  cuvântare  o  reproducem  în  altă  parte  a  re¬ 
vistei  noastre. 

Şedinţa  festivă  de  deschidere  s'a  încheiat  cu  salutul  delegaţilor 
Bisericilor  ortodoxe  vecine  şi  ai  celorlalte  culte  din  ţară. 

Celelalte  trei  şedinţe  ale  congresului,  cari  au  durat  câte  o  jumă¬ 
tate  de  zi,  au  fost  ocupate  cu  lectura  următoarelor  rapoarte  r  Legă¬ 
turile  Bisericii  ortodoxe  române  cu  celelalte  Biserici  ortodoxe  şi  în 
deosebi  cu  Biserica  ortodoxă  din  URSS  (Protoiereul  Gh.  Iliescu- Iz¬ 
voarele,  secretar  general  al  Ministerului  Cultelor) ;  încadrarea  clerului 
român  în  ordinea  actuală  (Preotul  Gala  Galaction) ;  Biserica  ortodoxă 
şi  celelalte  culte  (Icon.  Stavr.  Dr.  Ioan  Vască) ;  Rolul  Bisericii  în  refa¬ 
cerea  ţării  (Preotul  Dr.  Marin  Ionescu) ;  Biserica  şi  învăţământul  re¬ 
ligios  (Preotul  C.  Minculescu)  j  Concepţia  religioasă  şi  concepţia  dia¬ 
lectică  (Preotul  Dr.  Liviu  Stan) ;  Cântăreţii  bisericeşti  (dl  Marin  Pre~ 
descu);  Organizarea  şi  rolul  „Uniunii  Preoţilor  Democraţi1'  (Icon.  Stavr. 
C.  Burducea,  ministrul  Cultelor). 

Congresul  a  votat  o  moţiune  şi  statutele  UPD. 

Un  concert  coral  la  Ateneul  Român,  o  manifestaţie  tn  faţa  pa¬ 
latului  patriarhal  şi  o  masă  oferită  de  Ministerul  Cultelor,  au  com¬ 
plectat  programul  acestei  însufleţite  întruniri  frăţeşti.  GR.  T.  M_. 

* 

NOUL  ARHIEREU  VICAR  AL  ARHIEPISCOPIEI  SIBIULUI 
I.  P.  Sf.  Mitropolit  Nicolae  al  Ardealului  a  numit  vicar  al  Arhie¬ 
piscopiei  ortodoxe  române  de  Alba-Iulia  şi  Sibiu  pe  I.  P.  C.  Arhi¬ 
mandrit  Teodor  Scorobeţ,  Sfântul  Sinod  i-a  acordat  rangul  ierarhic 
de  arhiereu,  iar  Majestatea  Sa  Regele  Mihai  I  l-a  confirmat  în  această 
demnitate. 

Duminecă  11  Noemvrie  a.  c.,  s'a  săvârşit  în  Catedrala  mitro¬ 
politană  din  Sibiu  hirotonirea  noului  arhiereu,  prin  punerea  mâinilor 
I,  P.  Sf,  Mitropolit  Nicolae  al  Ardealului,  înconjurat  de  P.  Sf.  Lor 
Episcopii  Nicolae  Colan  al  Clujului,  Nicolae  Popovici  al  Orăzii  şi 
losif  Gafton  al  Argeşului,  de  număroşi  protopresbiterl  şi  preoţi,  şi 
de  şapte  diaconi.  Măreaţa  Liturghie  arhierească  umpiuse  catedrala 
până  la  refuz. 

Au  vorbit  cu  acel  prilej  I.  P.  Sf,  Mitropolit  Nicolae,  care  a 
arătat  însemnătatea  actului  săvârşit,  şi  P.  Sf.  Arhiereu  Teodor,  a 
cărui  cuvântare  va  apărea  integral  în  numărul  următor  al  revistei 
noastre. 

P.  Si  Arhiereu  Vicar  Teodor  Răşinăreanu  s’a  născut  la  14  Ia¬ 
nuarie  1883,  în  Streza-Cârţişoara  (jud.  Făgăraş).  Şcoala  primară  a  fă¬ 
cut-o  în  satul  natal;  studiile  secundare,  la  liceul  ortodox  „Şaguna"  din 
Braşov  şi  la  liceul  de  stat  din  Sibiu;  cele  superioare,  la  Institutul 
teologic-pedagogîc  „Andreian"  din  Sibiu  şi  la  Universitatea  din  Cluj. 

Hirotonit  întru  presbiter  în  13  Maiu  1906,  a  servit  ca  preot 
misionar  în  America,  paroh  în  Roşia  (jud.  Sibiu),  trei  ani  ca  profesor 
la  liceul  „Gh,  Lazăr"  din  Sibiu  şi  consilier  arhiepiscopesc  din  1921. 
In  anii  1928—29  a  îndeplinit  o  misiune  importantă  în  America.  La 

25  Martie  1940  a  intrat  în  monahism,  iar  la  17  Iunie  acelaşi  an  a 
fost  ridicat  ia  rangul  de  arhimandrit. 

Colaborator  preţuit  la  „Tribuna”,  „Telegraful  Român",  „Revista 
Teologică",  „The  Churchman"  (New-York)  şi  „The  Church-Times" 
(Londra),  P.  Sf.  Sa  a  fost  şi  a  rămas  unul  dintre  cei  mai  valoroşi  şi 
mai  apropiaţi  sfetnici  ai  L  P.  Sf.  nostru  Mitropolit  Nicolae. 

Darul  arhîeriei  încununează  o  viaţă  de  totală  devoţiune  Orto¬ 
doxiei  ardelene. 

Intru  mulţi,  fericiţi  ani,  Prea  Sfinţite  Părinte! 

Dr.  GRIGORIE  T.  MAR  CU 


(90) 


NOTE  Şl  INFORMAŢII 


PATRIARHIA  română  — scriu 
ziarel*  —  a  primit  recent  un 
•toc  însemnat  de  cărţi  şi  publi¬ 
caţii  bisericeşti  din  URSS,  in 
urma  schimbului  de  scrisori  care 
a  avut  Ioc  între  I.  P.  Si,  Patri¬ 
arhi  Alexie  al  Rusiei  şi  Nîcodhn 
al  României.  Pe  temeiul  lor, 
realităţile  bisericeşti  din  cuprin¬ 
sul  marel  noastre  ţări  vecine 
dela  Răsărit  vor  putea  fi  cunos¬ 
cute  în  adevărata  lor  lumină. 

Reluarea  legăturilor  dintre  Bi¬ 
sericile  ortodoxe  rusească  şl  ro¬ 
mânească  este  unul  din  numă- 
roasele  daruri  ale  actului  dela 
23  August  1944.  Multe  neade¬ 
văruri  au  fost  spulberate  de 
atunci  încoace  şi  bucuria  de-a 
ne  şti  din  nou  în  contact  strâns 
cu  cea  mai  însemnată  Biserică 
ortodoxă  naţională,  este  desăvâr¬ 
şită.  Nimic  pe  lume  nu  va  putea 
să  ne  mai  lipsească  de  această 
bucurie. 

Din  puţinul  material  infor¬ 
mativ  care  ne-a  căzut  în  mână 
până  acum,  —  e  vorba  de  două 
numere  din  „Jurnalul  Patriarhiei 
Moscovei"  —  revista  noastră  a 
valorificat  câteva  ştiri  însemnate 
şi  a  dat  în  traducere  un  studiu 
miezos  şi  ager  al  răposatului 
patriarh  Serghle  Stragorodschi, 
întitulat !  Ara  Hristos  locţiitor  în 
Biatrică  ?  (vezi  RT,  nr.  5,  Maiu 
a.  c,),  răspândfndu-i  şi'n  extras, 
într'un  număr  respectabil  de 
exemplare. 


Acum,  după  ce  răsboiul  a  luat 
sfârşit  şi  URSS  a  stabilit  relaţii 
diplomatice  normale  cu  ţara  noa¬ 
stră,  nădăjduim  să  putem  obţine 
schimb  de  publicaţii  cu  Biserica 
ortodoxă  rusească.  Ministerul 
Cultelor  fi  Ministerul  Propagan¬ 
dei  au  posibilitatea  de-a  grăbi 
împlinirea  acestei  dorinţe,  care 
este  împărtăşită  —  suntem  siguri 
—  de  toate  publicaţiile  periodice 
ale  Bisericii  ortodoxe  române. 

Le  rugăm  stăruitor  s’o  facă. 
Prea  multă  vreme  am  fost  obli¬ 
gaţi  să  culegem  exclusiv  diu 
presa  apuseană  informaţiuni  a- 
supra  vieţii  bisericeşti  din  cu¬ 
prinsul  URSS.  Calitatea  acestor 
informaţii  a  fost  în  general  du¬ 
bioasă.  Motive  de  ordin,  politic 
şi  confesional  au  contribuit  la 
denaturarea  lor,  lucru  de  care 
ne-atn  putut  convinge  abia  acum, 
când  zidul  despărţitor  dintre 
fraţii  de  aceeaşi  credinţă  a  fost 
năruit  pentru  totdeauna, 

Â. 

REVISTA  Sfântului  Sinod,  Bi¬ 
serica  Ortodoxă  Română,  notează 
în  numărul  9  (Sept )  a.  c.  câteva 
date  cari  definesc  din  ce  în  ce 
mai  limpede  atitudinea  binevoi¬ 
toare  pe  care  actualul  guvern  o 
adoptă  faţă  de  Biserică  şi  do¬ 
rinţa  vie  ce-o  nutresc  membrii 
lui  de-a  colabora  cu  instituţia 
sfântă  la  opera  de  democratizare 
reală  a  ţării,  la  lecuirea  rănilor 
pricinuite  de  răsboiu  şi  la  re- 

6*. 

dresarea  vieţii  noastre  de  obşte. 

Cu  prilejui  solemnităţilor  îm¬ 
preunate  cu  târnosirea  bisericii 
din  Izvoarele-Prahova,  săvârşită 
în  vară,  dl  Prof.  Petre  Constan- 
tinescu-Iaşi,  ministrul  Propagan¬ 
dei,  a  declarat  că  acest  eveni¬ 
ment  a  dat  „pentru  prima  oară 
prilejul  ca  guvernul  să  fie  re¬ 
prezentat  la  o  solemnitate  cu  ase¬ 
menea  caracter  religios". 

Tot  acolo,  P.  C.  Icon,  Stavr. 
Constantin  Burducea,  ministrul 
Cultelor,  după  mărturia  aceleiaşi 
reviste,  „a  spulberat  afirmaţiile 
răuvoitoare  că  Biserica  nu  este 
la  temelia  noului  stat  democrat". 

Şase  miniştri  au  participat  apoi 
la  târnosirea  măreţei  catedrale 
din  Orăştie,  săvârşită  de  I.  P, 
Sf,  Mitropolit  Nicolae  al  Ardea¬ 
lului.  Dl  Dr.  Petru  Groza,  pre¬ 
şedintele  Consiliului  de  Miniştri, 
cel  mai  vechiu  deputat  în  Adu¬ 
narea  eparhială  a  Arhiepiscopiei 
ortodoxe  române  de  Alba-Iuiia 
şi  Sibiu,  după  ce  a  scos  in  evi¬ 
denţă  rolul  pe  care  Biserica  l-a 
jucat  în  trecutul  Neamului  ro¬ 
mânesc,  fiind  „alături  de  acest 
popor  în  clipele  mari  ale  istoriei 
iui",  a  afirmat  că  „şi  pentru  viitor 
trebue  să  mergem  împreună  îna¬ 
inte,  cot  la  cot,  pentru  sfânta  bi¬ 
ruinţă  a  cauzei  libertăţii  şi  in¬ 
dependenţei  României".  „...Eu 
cred  că  în  sufletul  nostru  noi 
trebue  să  sărbătorim  faptul  că 
luptătorii  pentru  bunăstarea  ma¬ 
terială  şi  propăşirea  poporului 
se  află  împreună  cu  slujitorii  Bi¬ 
sericii,  care  reprezintă  eterni¬ 
tatea,  şi  prăznuesc  laolaltă  acea¬ 
stă  mare  zi  la  Orăştie,  cu  ocazia 
târnosirii  catedralei  ei". 

Invocând  numele  dumnezees- 
cului  Mântuitor,  Primul-ministru 


a  spus  că  nimeni  nu  trebue  să 
abuzeze  de  autoritatea  Lui  pentru 
a  mai  propovădui,  vreodată 
moartea  şî  ura. 

Ca  să  se  ştie 

ZIARUL  Craiul  Nou,  organul 
Direcţiunii  politice  a  Grupului 
de  Trupe  ale  Armatei  roşii,  a 
elogiat  în  nrul  92  (132)  din  9 
Aug.  a.  c.  activitatea  Bisericii 
române  pentru  cauza  democraţiei. 

Autorul  articolului  în  chestiune, 
di  D.  Macarov,  scrie  printre  alte  i 
„A>n  văzut  pe  reprezentanţi  ai 
Bisericii  la  diferite  congrese  ale 
organizaţiilor  democratice,  ca 
acel  al  Confederaţiei  Generale 
a  Muncii,  al  ARLUS-ului,  luân- 
du-şi  angajamentul  în  numele  cre¬ 
dincioşilor  ce-a  sprijini  efortu¬ 
rile  poporului  român  pentru  aju¬ 
torarea  frontului  antihitlerist, 
I-am  văzut  luând  contact  cu  Bi¬ 
serica  rusă  cu  scopul  de  a  sus¬ 
ţine  lupta  forţelor  democratice 
ale  României  pentru  stabilirea 
legăturilor  dc  prietenie  cu  po¬ 
poarele  Uniunii  Sovietice", 

CORESPONDENTUL  sovietic 
de  presă  S.  Bessudov  a  avut 
nu  de  mult  o  convorbire  inte¬ 
resantă  cu  primarul  democrat 
al  B  e  r  1  i  n  u  1  u  i,  dl  Dr.  Arthur 
Werner, 

Director  al  Şcoalei  tehnice  din 
capitala  Germaniei  până  în  luna 
Aprilie  Î942,  după  închiderea 
acesteia  în  urma  ştiutelor  mă¬ 
suri  de  mobilizare  totală  luate 
de  regimul  hitlerist,  dl  Dr.  Werner 
a  rămas  pe  drumuri.  Supra- 
veghiat  necontenit  de  Gestapo, 
anchetat  adeseori,  şi  în  1944 
arestat  şi  internat  în  lagăr  pe 
motiv  că  avea  legături  cu  o  per- 

soană  implicată  in  conspiraţia  îm¬ 
potriva  lui  Hitler,  dl  Dr.  Werner 
a  fost  eliberat  curând,  deoarece 
probele  rinei  ce  i  se  imputa  nu 
erau  concludente. 

Autorităţile  sovietice  de  ocu¬ 
paţie  îi  dau  tot  concursul  în 
anevoioasa  operă  de  normalizare 
a  vieţii  marelui  oraş. 

In  declaraţiile  sale,  dl  Dr, 
Werner  a  vorbit  şi  despre  pro¬ 
blema  libertăţii  cultelor,  faţă  de 
care  autorităţile  militare  sovie¬ 
tice  au  adoptat  o  atitudine  pe 
cât  de  clară,  pe-atât  de  îmbucu¬ 
rătoare,  Actualul  primar  al  Ber¬ 
linului  pomeneşte  în  această 
privinţă,  cu  mare  stimă,  numele 
Generalului-Colonel  Berzarin. 
Comandant  al  unei  mari  unităţi 
din  grupul  de  armate  al  glori¬ 
osului  Mareşal  al  URSS  Grigorie 
Jucov,  Generalul-Colonel  Ber¬ 
zarin  a  adus  o  contribuţie  de¬ 
cisivă  Ia  operaţiunile  militare 
de  cucerire  a  Berlinului.  Numit 
comandant  militar  al  capitalei 
Germaniei,  el  a  murit  curând 
înlr'un  nefericit  accident  de  auto¬ 
mobil,  pe  când  se  afla  în  exer¬ 
ciţiul  funcţiunilor  sale, 

„A  produs  asupra  mea  ~— 
spune  primarul  berlinez  Dr.  A, 
Werner  —  o  foarte  mare  im¬ 
presie  declaraţia  lui  Berzarin  că 
sub  nici  un  cuvânt  nu  trebue 
să  se  atenteze  asupra  convinge¬ 
rilor  religioase  ale  oamenilor.  Eu 
însumi  şi  familia  mea,  suntem 
credincioşi ;  dc  aceea  veţi  înţelege 
cât  am  fost  de  mişcat  de  această 
comportare  faţă  de  o  chestiune 
atât  de  importantă  pentru  fiecare 
din  noi“. 

„Discuţia  trece  pe  tema  religiei 
şi  a  libertăţii  cultelor  “  —  spune 


ziaristul  Bessudov  (vezi  ziarul 
„România  liberă “,  nr.  313  din 
13  Aug,  a.  c.).  „Doctorul  Werner 
povesteşte  că  la  primărie  există 
o  direcţiune  pentru  chestiunile 
religioase,  condusă  de  preotul 
catolic  Buchholtz.  Odată  cu  de¬ 
schiderea  şcolilor,  va  fi  restabi¬ 
lită  predarea  religiei  pentru  toate 
cultele !  catolic,  protestant,  is- 
raelit“. 

Iată  realităţi  menite  să  îm¬ 
prăştie  şi  ultimele  rămăşiţe  ale 
calomniilor  debitate  împotriva 
conducerii  de  stat  a  URSS,  pe 
chestiunea  atitudinii  sale  faţă  de 
problema  religioasă,  care  este 
diametral  opusa  manifestaţiilor 
antihriste  ale  defunctului  regim 
nazist. 

REVISTA  Duh  şi  Adevăr,  care 
se  întitulează  „organ  omiletic  al 
preoţimii  din  Eparhia  ort.  rom, 
a  Timişorii“,  cu  nr.  10—12  (Oet,- 
Dec.)  a.  c.,  încheie  cu  laudă  al 
cincilea  an  de  apariţie  regulată. 
Isbânda  ei  este  isbânda  unei  idei, 
pentru  care  Iniţiatorii  şi  osteni¬ 
torii  trebue  deopotrivă  felicitaţi. 
Dedicată  exclusiv  preocupărilor 
omiletice,  revista  şi-a  săpat  o 
alvie  trainică  pentru  că  a  pre¬ 
ferat  îndrumărilor  omiletice  de 
ordin  teoretic  predica  însăşi,  aşa 
cum  se  rosteşte  în  Dumineci  şi 
ia  praznice,  la  sărbători  naţio¬ 
nale,  la  ocazii  de  bucurie  sau 
întristare,  în  bisericile  de  sat  şi 
în  catedralele  orăşeneşti  din  cele 
mai  diferite  laturi  ale  ţării  noa¬ 
stre,  Dovadă,  numărul  respec¬ 
tabil  al  colaboratorilor  ei  obici¬ 
nuiţi,  recrutaţi  în  marea  lor  ma¬ 
joritate  dintre  membrii  clerului 
altor  eparhii  decât  a  aceleia  care 
ii  patronează  apariţia. 

Directorul  el,  Păr-  Icon,  Stavr. 
Dr,  Şt-  Ciorolanu,  şl  preoţii  re¬ 
dactori  Melentle  Şora  şl  Dr. 
Victor  Vlăduceanu,  sprijiniţi  în¬ 
deaproape  de  P,  Sf.  Episcop  Va- 
slle  al  Tlmlşorli,  săvârşesc  o  lu¬ 
crare  folositoare,  pentru  care 
merită  sprijinul  neprecupeţit  al 
întregei  preoţim!, 

'e  . 

LA  Braşov  se  vindea  pe  sub 
mână,  de-o  vreme'ncoace,  o  spe¬ 
cie  de  săpun  de  toaletă,  colorat 
ţi  parfumat,  cu  mare  procent  de 
substanţe  grase.  Semn  distinctiv, 
„marca  fabricei“  cum  s'ar  zice, 
trei  litere  majuscule:  R.  J.  F, 

Afacerile  mergeau  bine  ;  Arti¬ 
colul  In  chestiune  este  doar  atât 
de  căutat  pe  piaţă,  Până'ntr'o  zî... 
când  un  supravieţuitor  proaspăt 
eliberat  din  lagărele  germane,  a 
dat  alarma.  Săpunul  de  toaletă 
plasat  !a  Braşov  —  şi  nu  numai 
acolo  —  era,  fabricat  din  trupu¬ 
rile  deportaţilor  evrei  asasinaţi 
în  faimoasele  camere  de  gaze  ale 
lagărelor  din  Belscn  şi  Ausch- 
witz,  ai  căror  antreprenori  cu 
inimi  de  fiare  răspund  tocmai 
acum,  in  ţaţa  tribunalelor  mili¬ 
tare  ale  aliaţilor,  de  fărădelegile 
lor.  Iar  Iniţialele  R.  J,  F.,  apa¬ 
rent  inocente  ca  orice  firmă  co¬ 
mercială,  ascund  trei  cuvinte 
groasnice  ;  Reines  jiidisches  Fett, 
care  se  tâlcuieşte  grăsime  pară 
evreească. 

Ştirea  am  luat- o  dintr'un  ziar 
serios,  Libertatea,  organul  oficial 
al  partidului  social-deraocrat  ro¬ 
mân  (nr.  381  din  20  Nov.  a.  c.). 
Acelaş  cotidian  bucureştean,  o 
pagină  mai  încolo,  anunţă  ; 

„  Joi  15  Noemvrie  a.  c.,  s’a  făcut 
la  cimitirul  evreesc  din  şoseaua 


Giurgiului,  Înmormântarea  săpu¬ 
nurilor  fabricate  de  hitierişti 
din  grăsimea  cadavrelor  de  evrei 
omorîţi  în  lagărele  de  extermi¬ 
nare.  Slujba  religioasă  a  fost 
oficiată  de  dl  şef  rabin  Dr.  Al 
Şafran,  înconjurat  de  sfatul  ra¬ 
binic.  “ 

Obârşia  acestor  sălbătăcii  cari 
îţi  îngheaţă  sângele  în  vine,  tre- 
bue  căutată  dincolo  de  neome¬ 
noasele  consecinţe  practice  ale 
doctrinelor  rasiale,  antisemite 
sau  nu,  cari  omoară  respectul 
faţă  de  fiinţa  omenească.  Veacul 
nostru  se  laudă  de  zor  cu  pro¬ 
gresele  unei  ştiinţe  care,  la  urma 
urmelor,  stă  deadreptul  în  servi¬ 
ciul  crimei :  şi  cu  o  civilizaţie 
care  industrializează  în  fabricile 
de  săpun  grăsimea  omului  ucÎ3, 
iar  pielea  în  ateliere  de  colecţio¬ 
nat  „abajure"  pentru  lămpile 
electrice.  Dacă  ţipi  împotriva 
acestor  cuceriri  ale  sofiei  umane, 
te  vezi  calificat  drept  obscuran¬ 
tist  sau  înfierat  ca  antiprogresist. 

Scârbiţi  până'n  adâncul  inimi¬ 
lor  noastre  de  atrocităţile  pe 
cari  sfârşitul  răsboiului  le  desco¬ 
pere  în  atâtea  laturi  ale  lumii, 
noi  nu  vom  conteni  a  crede  şl 
a  mărturisi  —  cu  orice  preţ  — 
că  ştiinţa  fără  Dumnezeu  şi  cul¬ 
tura  fără  morală  nu  sunt  în  stare 
să  făurească  altceva  decât  o  ci¬ 
vilizaţie  care-şi  spală  întinăciu- 
ivea  trupului  cu  săpun  tip  R.  J.  F. 

Din  starea  de  cumplită  dacă- 
dere  în  care  l-a  îmbrâncit  dis¬ 
preţul  pentru  legile  de  aur  ale 
eticei  creştine,  omul  vremii  noa¬ 
stre  nu  poate  fi  mântuit  decât 
tot  prin  altarele  pe  cari  pofteşte 
uneori  să  le  dărâme. 

ŞEDINŢA  pe  care  comitetul 
filialei  sibiane  a  Societăţii  orto¬ 
doxe  naţionale  a  femeilor  româ¬ 
ne  a  ţinut- o  Vineri  2  Noemvrie 
1945  a  fost  cu  drept  cuvânt  me¬ 
morabilă.  I.  P.  Sf.  Mitopolit  Ni- 
colae  al  Ardealului,  care  a  bine¬ 
voit  să  ia  parte  la  desbateri,  a 
făcut  cu  acel  prilej  destăinuiri 
mişcătoare  asupra  ecoului  excep¬ 
ţional  pe  care  l-a  avut  în  toate 
straturile  obştei  dreptcredincioase 
apelul  Său  privitor  la  reînfiinţa¬ 
rea  şi  înzestrarea  orfelinatului 
arhidiecezan. 

Dna  Maria  Prot.  M.  Neagu, 
preşedinta  filialei,  care  tocmai 
atunci  intra  în  funcţiune,  a  asi¬ 
gurat  pe  I.  P.  Sf.  Sa  de  con¬ 
cursul  neprecupeţit  al  femeilor 
ortodoxe  române  din  Sibiu. 

Dar  despre  încrederea  desă¬ 
vârşită  cu  care  poporul  se  asoci¬ 
ază  la  acţiunile  de  tămăduire  a 
suferinţelor  sociale,  Iniţiate  şi  di¬ 
riguite  de  conducerea  bisericea¬ 
scă,  va  trebui  să  mai  scriem. 

O  vom  face  bucuros.  t  m 

tf; 

CĂMINUL  CULTURAL,  ex¬ 
celenta  revistă  de  cultură  a  po¬ 
porului  pe  care  o  editează  Fun¬ 
daţia  Regele  Mihal  I  (Bucureşti 
111,  str.  Latină  8),  în  nr.  7 — 8 
(lulie-August)  a.  c.,  scrie  (p.  548 — 
549)  următoarele : 

„ Revista  Teologică ",  mândra 
revistă  dela  Sibiu,  fruct  minunat 
al  Academiei  teologice  „Andre- 
iane“,  ne  prezintă  şi  pe  Maiu  a. 
c.,  un  număr  deosebit  de  inte¬ 
resant,  fiind  închinat,  aproape  în 
întregime,  Bisericii  Ruse, 

Pentru  noi  Românii,  ca  dealtfel 
pentru  foarte  multă  lume  dla 


restul  Europei,  sltuaţiunea  reli¬ 
gioasă  din  marea  ţară  dela  ră¬ 
sărit  a  însemnat  multă  vreme 
un  mare  semn  de  întrebare.  îm¬ 
brobodiţi  de  o  propagandă  care 
folosea  teme  religioase  pentru 
a  camufla  certe  tendinţe  răsboi- 
nlce-imperlaliste,  noi  ca  şi  mulţi 
alţii  de  peste  graniţă,  ştiam  în 
flecare  zl  mai  mult  că  Biserica 
ortodoxă  din  Uniunea  Sovietică, 
supusă  Ia  persecuţiuni  sângeroase, 
a  încetat  deabinelea  de  a  mai 
exista. 

Nl  se  îmbiau  şi  amănunte,  pen¬ 
tru  a  nu  mai  fi  nici  o  urmă  de 
îndoială :  biserici  devastate  şl 
batjocorite,  episcop!  şi  preoţi 
ucişi  sau  deportaţi,  mănăstiri  în¬ 
chise  sau  distruse,  copiii  smulşi 
de  sub  influinţa  binefăcătoare  a 
Bisericii. 

Cât  de  adevărate  au  fost  toate 
aceste  „informaţiuni",  o  putem 
spune  acum,  când,  după  reluarea 
legăturilor  dintre  Biserica  noa¬ 
stră  şi  cea  rusă,  deschidem  ochii 
mari  şi  alungând  păienjenişul  în¬ 
şelător,  constatăm  că  dimpotrivă 
există  o  Biserică  Rusă,  a  cărei 
pură  strălucire  este  departe  de 
a  asfinţi. 

Descotorosită  de  elemente  şi 
apucături  „aristocrate",  Biserica 
Rusă  este  acum  adevărata  mumă 
a  poporului  sovietic. 

Nu  numai  că  se  bucură  de  cea 
mai  deplină  libertate  de  acţiune, 
dar  este  primită  cu  plăcere,  să-şi 
alăture  eforturilor  Statului,  marea 
sa  contribuţie  spirituală,  de  edu¬ 
care  a  poporului. 

Acestea  şi  încă  multe  altele, 
vrea  să  ne  «pună  numărul  din 
luna  Maiti  al  „Revistei  Teologice", 
închinat  Bisericii  Ruse  şi  Prea 

Fericitului  Patriarh  Serghie 
(1925 — 1944),  dela  moartea  că¬ 
ruia  s’a  împlinit  de  curând  un  an, 

Deschizându-se  cu  două  fru¬ 
moase  portrete  ale  patriarhilor 
Serghie  şi  Alexei,  revista  ne  pre¬ 
zintă  pe  lângă  cuvenita  „închi¬ 
nare",  biografia  acestor  doi  mari 
luceferi  al  Bisericii  Ruse,  pentru 
ca  sa  ne  înfăţişeze  apoi  un  ju¬ 
dicios  studiu  al  fostului  patriarh 
Serghie :  „Are  Hristos  locţiitor 
în  Biserică  ?“  O  clară  şi  com¬ 
petentă  precizare  a  punctului  de 
vedere  ortodox,  care  arată  cât 
de  puternică  este  ştiinţa  teolo¬ 
gică  tn  Biserica  Rusă. 

In  rest :  mişcarea  literară,  note 
şi  informaţiuni,  cronica  actuali¬ 
tăţii. 

Cât  de  mult  serveşte  bunelor 
relaţii  restabilite  dintre  noi  şi 
puternicul  vecin  dela  răsărit, 
ceea  ce  face  Revista  Teologică 


dela  Sibiu,  socotim  câ  nici  nu 
mai  este  nevoe  a  fi  subliniat 

Pentru  că,  în  relaţiile  dintre 
popoare,  legea  este  aceeaşi  ca 
şi  în  relaţiile  dintre  oameni : 
pentru  ca  să  ne  împrietenim, 
putem  să  trăim  în  bună  vecină¬ 
tate,  iubindu-ne  în  duh  creştin 
şi  respectându-ne  reciproc,  e 
mare  şi  primordială  nevoe  să 
ne  cunoaştem. 

Să  ne  cunoaştem  bine  şi  fără 
amăgiri  dăunătoare.  C,  M.  M. 

PROFESORUL  Preot  Dr.  Si- 
mion  Reii,  titularul  catedrei  de 
Istoria  Bisericii  Române  dela  Fa¬ 
cultatea  de  Teologie  din  Suceava, 
s’a  săvârşit  din  viaţă  Ia  o  vârstă 
care  promitea  încă  multe  ser¬ 
vicii  de  preţ  pentru  învăţămân¬ 
tul  teologic  şi  pentru  literatura 
de  specialitate. 

Vom  reveni  cu  amănunte. 

GR.  T.  M. 

